
Anno Domini 820 


Când Jarl! Sabie și luptătorii săi s-au întors din expediția lor fructuoasă — 
mânăstirile de peste mare adăpostiseră multe comori — în Casa Jormungand îl aştepta o 
poveste. Trei soli diferiți veniseră din nord în urmă cu câteva săptămâni aducând ştiri. 

Primul relata faptul că acel Skeld Colț de Mistreţ a fost ucis de războinicul Asger 
Lance, care a luat pământurile lui Skeld în stăpânirea sa. A fost o bătălie mare și 
sângeroasă la începutul toamnei, iar Asger şi oamenii lui au învins. 

A doua știre era că Asger înnebunise şi a incendiat fermele şi satele, silind 
oamenii să fugă în sălbăticie. 

Ultimul mesaj era că Asger era mort și că fusese mort încă din ziua când cucerise 
Turnul. Era Skeld și ai lui cei ce-i ucideau pe toţi pe care îi întâlneau; ieșiseră din 
morminte ca draugar (zombi) când lungile zile ploioase de toamnă tocmai s-au prefăcut 
în zile de iarnă timpurie. Acum bântuiau hotarele pământurilor lui Skeld şi devorau 
fiecare om care îndrăznea să se apropie. 

Jarl nu credea în draugar — poveşti cu monştri bune de spus copiilor seara, în jurul 
focului — şi era convins că chiar neonorabilul Skeld a răspândit o asemenea poveste 
pentru a-și ascunde o slăbiciune. Dacă suferise pierderi grele în lupta cu Asger, acum 
era vulnerabil. Skeld îmbătrânise, iar Jarl Sabie avea în barbă mai multe fire cenușii 
decât roşcate; dacă voia să-și ia revanșa asupra lui Colț de Mistreţ — așa cum cerea 
onoarea — acum era momentul! Turnul se fălea cu cele trei minunate Case mari, cu 


1 Jarl — rang nobiliar în vechea Scandinavie, imediat sub cel de rege. 

staulele, cu un zid împrejmuitor înalt și cu turnul de pază robust, din piatră, care şi 
dăduse numele așezării. 

Turnul Jarlului. Îi plăcea cum sună. Va popula așezarea cu luptători şi femei şi-şi 
va petrece ultimii anii de viață făcând copii, bând, și veghind asupra satelor din 
împrejurimi care îi vor cere protecția, făcând raiduri după pofta inimii. Tot ce trebuia să 
facă era să-l cucerească. 


Când războinicii s-au adunat ca să-şi sărbătorească întoarcerea victorioasă, Jarlul 
s-a ridicat. Stelgar a răcnit către oamenii beţi să tacă şi să asculte, deoarece Jarl Sabie 
urma să vorbească. Râsetele și strigătele au încetat imediat, ochii încinși de băutură 
întorcându-se către Jarl. Jormungand Ţeastă era conducătorul clanului de războinici, 
dar timp de mulți ani Jarl fusese cel mai bun luptător şi comandant de raiduri al lui. Jar] 
îi antrena pe noii războinici şi tot el îi conducea. 

— Vreau să cuceresc Turnul lui Skeld, spuse tare și clar. Cândva, Skeld a spus că 
eu nu sunt un adevărat războinic şi a scuipat la picioarele mele. Am așteptat mulți ani. 

Se auzi o rumoare aprobatoare. Chinul aşteptării răzbunării era dovada unui 
caracter puternic. 

— Se zvonește că Skeld a devenit un draugar. Eu cred că a rămas fără războinici și 
ține departe oamenii înspăimântați cu poveşti. 

— Ce-i un draugar? a întrebat Ult. 

El venea din interiorul ținutului. 

— Almar, vrei să vorbeşti tu despre draugar? 

Almar era puternic, un luptător bun, dar şi cel mai superstițios om pe care-l 
întâlnise Jarl. Era plin de cunoștințe și întotdeauna purta în lupte amulete vrăjite. S-a 
ridicat fără tragere de inimă. 

— Uneori, când un om moare din propria voinţă, devine draugar, spuse Almar, 
vocea-i joasă bubuind în sala caldă. Draugar nu sunt vii, dar umblă printre cei vii, 
mâncându-le carnea și bându-le sângele. Ei cresc în înălțime, la fel de mult ca giganții, şi 
pot să cântărească cât un taur. Nu poartă arme, pentru că sunt puternici cât zece 
oameni. Se spune că sunt hidoși la vedere, au corpul vânăt ca de cadavru și put; se 
spune că draugar împrăștie nebunia tuturor celor ce-i aud vocea. Atacă orice om sau 
animal până ce nu mai rămâne pic de carne pe oasele lui. 

Careva a glumit despre „osul” bărbatului, stârnind un nou val de râs, dar Jarl a 
văzut că Stelgar nu râdea; nici Helta Arcașul, nici Ult sau Thrain, toți oameni puternici, 
luptători de prim rang. Aceştia ascultau cu atenţie. 

— Cum pot fi ucişi? a întrebat Ult. 

— Sunt deja morţi, spuse Almar. Nu pot fi uciși. Trebuie arşi sau tăiaţi în bucăți. 
Apoi bucăţile trebuie arse, iar cenușa aruncată în mare. lar asta este tot ce știu despre 
draugar. 

Se aşeză, pipăind neliniştit amuletele fermecate pe care le purta în jurul gâtului. 

— Noi tocmai ne-am întors dintr-o lungă călătorie, a spus Jarl. Ştiu că unii dintre 
voi aveți treburi de aranjat, neveste cărora să le ţineţi cald, și nu veți dori să plecaţi din 
nou atât de curând... Dar mâine voi vorbi în Jormungand apoi voi pleca imediat, ca să-l 
termin pe Skeld Colț de Mistreţ. Dacă e un draugar, am să-l ard şi am să iau în stăpânire 
Turnul. Dacă e om, voi face la fel. Mă veţi însoţi? 

Stelgar s-a ridicat în picioare. Era cel mai apropiat aliat al Contelui şi frate de 
cruce încă din copilărie. 

— Skeld nu are onoare. Când a scuipat la picioarele tale, a scuipat pe mine. Vin cu 
tine. 

Helta, Ult și Thrain s-au ridicat şi ei. Toţi erau de vârsta Jarlului, toți luptaseră 
mulți ani alături de el. Thoralf s-a ridicat, rânjind. 

— Sigrid va avea parte de căldură fie că sunt eu aici, fie că nu, a spus tânărul, 
stârnind noi hohote de râs. 

S-au ridicat și alții, adăugându-se la număr: Rangvald Barosul, Geir, Bjarke, Sten 
cel Nesăbuit, Egil... Șaptesprezece cu toții, un amestec de tineri şi maturi, destui pentru 
a manevra un mic knorr? în lungul coastei, destui pentru a cuceri Turnul, dacă poveştile 
despre pierderile suferite de Skeld erau cât de cât apropiate de ceea ce se spunea. O 
săptămână pe mare îi va aduce la hotarele ținutului lui Colț de Mistreţ. 

Oamenii aleşi au continuat să sărbătorească și să bea, bine dispuşi la perspectiva 
unei bătălii adevărate; n-a fost nici o satisfacţie furtul de la oamenii lui Jesus, care 
mureau în genunchi. Chiar şi cei care nu vor participa erau agitaţi, satisfăcuți că Jarlul 
Sabie se va răzbuna pe neonorabilul Skeld. 

Almar nu s-a oferit voluntar. Își pipăia talismanele, faţa-i lată fiind o mască de 


îngrijorare. 
AAA 


În interiorul navei zburătoare, Tli'uukop şi cei trei Vânători se uitau la micul vas 
ce dubla coasta, la oamenii care purtau arme primitive, lame, măciuci ghintuite, sulițe, 
și unele chestii simple care aruncau proiectile. Tliruukop - Chiorul, pentru discipoli săi 
- era mulțumit. Le promisese tinerilor Vânători că va merita timpul pierdut cu această 
lungă călătorie, dar după multe zile de supraveghere a oamenilor ce lucrau pe peticele 
de pământ sau își scoteau hrana din mare, aceştia deveniseră nerăbdători. Mirosul greu 


2 Knorr — un tip de navă utilizată de vikingi, în aceeași tehnică constructivă precum drekar, karvi, færing. 

al hormonilor secretați de agitația lor, abia dacă era filtrat de purificatoarele navei. 
Chiorul era pe cale să anunţe că vor merge să lupte cu marile animale albe cu colți şi 
gheare, când nava i-a informat despre oamenii-călători, asupra cărora a detectat metale 
forjate. 

Chiorul a simțit fiorul anticipării gâdilându-l în gât, iar cei trei discipoli i s-au 
alăturat imediat. Toţi trei erau recent Initiați” şi toţi proveneau din ascendenți 
prestigioși. Ca Inițiați, erau liberi să-și organizeze propriile lor vânători, dar un 
antrenament suplimentar cu un Vânător de elită era considerat o onoare, iar Chiorul era 
urmașul unui lung șir de mari Vânători, elite şi lideri de clanuri. După o „pensionare” 
onorabilă ce a urmat pierderii ochiului, el a ales să-i îndrume pe tineri, şi a descoperit că 
această activitate îi făcea plăcere. Luându-i pe Novicii neinițiați în prima lor expediție pe 
teren nu era ceva care să i se potrivească lui — Novicii Yautja* erau creaturi obositoare 
vibrând de pofta de a ucide şi neexperimentate - dar antrenarea a doar câtorva 
selecționați în arta fină a urmăririi şi a luptei cu lamele de pe antebraţ... era cu totul 
altceva. 

— Sunt mici, a observat Shriek. 

Acesta era înalt şi colțos, cu mandibulă proeminentă. Era un excelent luptător, dar 
avea tendința să se năpustească în luptă. Îşi căpătase numele datorită sunetului 
distinctiv al strigătului său de victorie (shriek=chiot). 

— Primitivi, spuse Ta'roga dispreţuitor. 

Ta'roga era deosebit de abil în lupta cu lamele fixe, dar era prea încrezător în 
forțele sale. 

— Poartă piele nu armură. 

Ca de obicei, Kata'nu a rămas tăcut. Dintre cei trei, Chiorul îl considera pe 
Kata'nu cel mai promiţător. Calitățile sale fizice nu erau atât de dezvoltate ca ale lui 
Shriek sau Ta'roga, dar tânărul suplu și agil privea înainte de a gândi şi gândea înainte 
de a vorbi. 

— Când i-am văzut prima oară, am crezut și eu la fel, a mărturisit Chiorul. Prea 
slabi ca să lupte, prea mici, prea simpli. Dar ei gândesc. Raţionează şi se adaptează. 
Vânători experimentați au fost învinși prin șiretlic în terenul de vânătoare. 

— Când începem? s-a repezit Shriek grăbit. 

— Când vor debarca de pe corabie ca să-și continue drumul pe pământ. Studiaţi-i; 
observați ce fac. Veţi alege o ţintă potrivită și o veți aborda când veţi dori. 

— Eu am să iau o duzină de trofee, s-a repezit Ta'roga. 


3 Iniţiaţi — în original: blooded (însângerat) adică au participat la prima lor vânătoare și şi-au ucis prada. 
+ Yautja (Ya-OOT-ja) — predatori, vânători — specie extraterestră caracterizată prin obiceiul de a vâna alte specii periculoase 
(inclusiv oameni) ca sport, sau pentru onoare. 

— Trofeele sunt rezultatul, nu scopul, a precizat — pentru a câta oară - Chiorul. 
Vânătoarea înseamnă perfecționare în Vânătoare. Este o experienţă, nu un scop. 

Discipolii au încuviințat, dar se îndoiau de cele spuse de el; aerul era încărcat cu 
surescitarea lor, mirosind puternic a ulei încins. Chiar și ponderatul Kata'nu părea de 
neoprit. 

Chiorul oftă lăuntric. Vor reuși sau nu, dar în ambele cazuri vor învăța. 


AAA 


După şapte zile pe apele îngheţate ale mării au ajuns în micul sat de pescari care 
marca începutul domeniului lui Skeld. Cerul acoperit spulbera zăpadă peste ei în timp 
ce-și trăgeau corabia pe țărm. Satul era părăsit; n-au găsit nici trupuri, nici semne de 
violență — doar semne că sătenii și-au luat bagajele și au fugit spre nord. Faptul îi 
stânjenea; Jarlul plănuise să jefuiască satul de provizii, dar sătenii luaseră toate 
alimentele când au plecat. Oamenii au mâncat ultimii heringi uscați și pâinea uscată pe 
care le mai aveau și s-au culcat cu toţii în casa mare a satului, după ce au orânduit turele 
de pază. 

Turnul lui Skeld se afla la două zile de țărm. Dimineaţa au plecat spre est, vânând 
din mers, în pădure, veverițe și iepuri. Drumul urca pe colinele bătute de vânturi și 
acoperite cu zăpadă subţire. Au trecut pe lângă câteva ferme micuţe la fel de goale ca și 
satul — focuri stinse şi semne de fugă în grabă, urme de pași în frunzișul putrezit, acolo 
unde zăpada nu se depusese. La început, unii dintre ei au râs, glumind pe seama 
fermierilor fricoşi care au fugit de draugar, dar pe măsură ce ziua trecea, râsetele au 
dispărut. Pădurile şi câmpurile înzăpezite nu erau doar goale dar şi tăcute, în aer 
plutind o tensiune pe care o puteau simți cu toții. 

Helta, care avea cei mai buni ochi, a văzut ramuri mișcându-se fără ca vântul să 
adie... chiar de vreo trei ori. Bjarke, Olav şi Haavid au auzit pași pe sub copacii 
desfrunziți. Informaţia a fost trecută pe nesimţite din om în om și, ca din întâmplare, 
Jarl a încetinit ritmul de mers, punând ca din întâmplare mâna pe mânerul sabiei. 

Pe când soarele palid începea să facă umbre tot mai lungi, au văzut fum spre sud, 
subțire, deasupra unui pâlc de brazi veșnic verzi acoperiți de zăpadă. S-au apropiat cu 
grijă; mirosul de fum era acoperit de mirosul de rahat şi sânge pe măsură ce înaintau 
printre copaci. Jarl a scos sabia înainte de a păși în luminiş. 

Fusese o fermă de porci. Erau o duzină de animale moarte răspândite pe 
pământul din fața resturilor arzânde ale fermei, cu gardurile dărâmate în jurul 
trupurilor lor lipsite de sânge. 

Jarl a cercetat luminişul cu privirea. Nimic nu mișca prin fumul subţire. Oamenii 
s-au răspândit, cu armele și scuturile pregătite. 


VP MAGAZIN 


S.D.PERRY PREDATOR - TURNUL LUI SKELD 


Jarl s-a lăsat pe vine lângă unul dintre hoiturile de animale. Avea ochii scoși, falca 
zdrobită și larg deschisă; maţele i se revărsau din burtă printr-o gaură cu margini 
zdrențuite. O piatră colțuroasă acoperită de sânge, aflată alături, era în mod clar arma cu 
care fusese omorât. Pe pielea pătată se vedeau urme de degete însângerate şi de dinţi — 
umani. 

Jarl băgă degetele în grămada de maţe. Reci, dar nu îngheţate și nici nu miroseau a 
hoit. Asta şi fumul... O zi sau două, nu mai mult. 

— Aici, a chemat Helta în șoaptă. 

El şi cu Geir se uitau la ceva ascuns după o grămadă de lemne arse. Jarl i-a făcut 
semn lui Stelgar şi s-au dus să vadă. Fermierul și familia sa. Erau trei fii, cel mai tânăr 
de doar câţiva ani. Toţi — fermierul, nevasta sa, tinerii — fuseseră bătuți până la moarte. 
Oase rupte ieșeau prin țesătura hainelor sfâşiate, așchii şi mizerie umpleau fiecare rană. 
Jarl a văzut urme de dinţi pe braţele subţiri ale copiilor. Fusta femeii era ridicată, iar 
vulva complet zdrobită de lovituri era de nerecunoscut. 

— Nu se vede nici o rană „curată”, spuse Stelgar, iar Jarl a dat aprobator din cap. 

În jurul sărmanei familii erau împrăștiați câțiva pari şi pietre însângerate. Nu era 
zăpadă în apropierea ruinelor fumegânde şi Jarl a putut vedea urme de paşi pe pământ. 
Vreo patru sau cinci oameni. Unul a fost desculț. 

— Draugar, a spus Geir. 

Câţiva au dat din cap, șoapta trecând printre ei precum briza. 

— Nu există nici un draugar, se răsti Jarl. Oamenii ăştia nu au fost mâncaţi; au fost 
doar bătuți. Bătuți rău. De nişte oameni. 

— Nebuni. Almar spunea că draugar răspândește nebunia. 

Ţinând seama de starea fermei și a locuitorilor fermei, Jarl nu-l putea contrazice. 
Totuși, nu voia să-i atribuie lui Skeld crearea acestei poveşti. Dădu din umeri: 

— Vom fi siguri atunci când vom şti. 

Thoralf, aflat în picioare lângă unul dintre porcii măcelăriți, a spus bucuros: 

— Deci, avem porc la cină? 

Mulţi dintre oameni au chicotit, dar nici unul nu şi-a lăsat armele deoparte. Jarl a 
fost de acord. Puteau aduna ceva carne din animale și face un foc pentru a o găti lângă 
ferma fumegândă, pentru a se menţine ascunși față de... 

Soldaţii lui Skeld? Nebunii canibali? 

„oricine i-ar fi pândit. Vor face tabăra sub copaci, dar fără focuri după ce se 
întunecă. Aveau nevoie ca ochii să fie adaptaţi la întunericul nopții. 

— Vom ajunge la Turn până mâine la prânz, a spus Jarl, ferm. 

Indiferent ce răspunsuri vor afla, era sigur că acolo le vor găsi. 


AAA 

Ta'roga îi supraveghea pe oamenii ce dormeau pe pământ, învăluiți în mantii și 
grupaţi ca să se încălzească. El era sprijinit cu spatele de un copac masiv aflat la o sută 
de paşi depărtare, şi arunca priviri ocazionale celor trei gărzi firave care înconjurau 
încet tabăra. Ei nu-l puteau vedea. 

Clănțănea din mandibule, mulțumit de sine însuși. Shriek și Kata'nu vor arde de 
invidie când îl vor vedea doborându-l pe căpetenia oamenilor călători, alegerea cea mai 
evidentă. Ta'roga ar fi preferat să-i vadă luptând înainte de a-i ataca, pentru a se 
convinge că cel mai bun dintre ei era într-adevăr căpetenia, dar nu voia să mai piardă 
încă o zi urmărind aceste animale. Legendarul om era mic, cu fața plată şi mâncător de 
carne, atât. 

Chiorul a trimis un mesaj cum că mai era o ceată de oameni, ceva mai departe în 
interiorul ținutului, în direcţia în care călătoreau aceştia, prea mulți pentru a lupta cu ei 
fără tehnică — absolut interzisă în Vânătorile împotriva primitivilor. În kitul lui Ta'roga 
era un mic emițător de impulsuri radio — Chiorul își obliga toţi discipolii să poarte acest 
dispozitiv de autoprotecţie — dar tânărul vânător nu-și putea imagina nici măcar o 
circumstanță în care să fie nevoit să-l folosească. Când steaua acestui sistem solar se va 
ivi din nou, Ta'roga îl va izola pe conducător şi-l va lichida cu o lovitură sigură cu 
lamele fixe montate pe brațul dominant, armă ascuţită precum un colț, puternică 
precum onoarea. Primul trofeu va fi al său. 

Picioarele lui Ta'roga erau amorţite datorită așteptării; o vreme a ignorat 
disconfortul, dar după ce unul dintre cei ce făceau de gardă în jurul taberei — cel înalt, 
înarmat cu un arc - a trecut pe lângă el, Ta'roga s-a mișcat, întinzându-și picioarele în 
faţă. 

Garda, cel înalt, s-a opris din mers — iar acum se mișca înapoi, în direcţia lui 
Ta'roga, ţinând arcul cu ambele mâini, cu o săgeată între lemnul curbat și strună. 

M-a auzit. 

Ta'roga a rămas nemișcat. Trecu un minut, după care omul și-a scos 
acoperământul de pe cap, făcut din pielea groasă a unui animal şi cu metal cusut în 
jurul ochilor, şi l-a pus uşor pe pământ înainte de a se ridica din nou ca să privească 
direct la copacul lângă care stătea Ta'roga. S-a dat mai aproape, dar nu părea să caute 
ceva. De fapt, întorcea încet capul dintr-o parte în alta. Asculta. 

Ta'roga nu mai văzuse vreunul de atât de aproape, și a simţit, pentru prima oară, 
că poate Chiorul are dreptate să vorbească cu atât respect despre aceste creaturi. Nu 
năvălea atacând, nu striga după ajutor, nici nu ignora zgomotul micuţ; gândea. 
Confruntat cu dovezi de simţurile sale, căuta sursa a ceea ce auzise. 

Masca lui Ta'roga bloca zgomotul respirației sale, dar inima-i bătea cu 
repeziciune. Dacă omul îl descoperea pentru că el se comportase prosteşte, dacă ar fi 
fost o interacțiune forţată, atunci ar fi fost făcut de rușine. 

Omul privi în sus printre crengi, păru-i lung şi subțire fiind răvășit de vântul rece. 
Apoi s-a dat un pas înapoi, ca să-și mărească câmpul de vedere. Cercetă trunchiurile 
copacilor, după care privi pământul. 

A păşit din nou înainte, îndoindu-și genunchii pentru a-și coborî centrul de 
greutate... şi s-a concentrat asupra picioarelor lui Ta'roga. 

Acesta s-a uitat precaut în jos, fără a-și mișca capul, și a văzut adânciturile 
simetrice din solul moale, sub încălțămintea sa. S-a încordat, gata să reacționeze. Dacă îl 
ucidea pe om aici, ar compromite Vânătoarea, dezonorându-se singur. Putea încerca să- 
| îndepărteze pe om, pretinzând că acesta era planul pentru obţinerea unui trofeu... dar 
dacă se mișca ar fi fost auzit, poate chiar și văzut, iar omul l-ar fi atacat. 

Privirea omului mătura pământul... apoi şi-a îndreptat spatele, relaxându-și 
trupul. Pentru că nu era nimic vizibil pentru ochii săi, evident că a crezut că indiferent 
cine făcuse acele urme, acum era plecat. 

Ta'roga a lăsat să-i iasă o expiraţie ușoară, văzând că omul se întoarce. Era 
ruşinat, dar dacă nu era nici o perturbare a Vânătorii, nu era nici un motiv să... 

Omul care tocmai dădea să se întoarcă, s-a răsucit brusc confruntându-l pe 
Ta'roga, cu arcul întins și săgeata pregătită. A lansat-o și instantaneu a pus alta în arc, în 
timp ce prima pătrundea adânc în partea interioară a coapsei drepte a lui Ta'roga. 
Costumul a blocat zborul scurt al săgeţii, dar lovitura puternică a perforat armura 
subțire, vârful metalic al săgeţii pătrunzând adânc. Ta'roga s-a ferit într-o parte și s-a 
ridicat în picioare, şocat şi furios, nevenindu-i să creadă ce s-a întâmplat. 

Omul a tras a doua oară, săgeata înfigându-se în trunchiul arborelui chiar în locul 
unde fusese capul său cu o clipă mai înainte. Ta'roga și-a extins braţul, cu lamele de pe 
antebraț ieșite din locaș. Făcu un pas înainte ca să taie gâtul omului — care a sărit înapoi 
şi a mai tras o săgeată. 

Aceasta a fost deviată de placa de pe pieptul lui Ta'roga, dar sunetul a fost auzit 
de celelalte gărzi care au alergat către arcaș. Majoritatea oamenilor s-au ridicat brusc în 
picioare, cu armele în mâini ca și cum până atunci s-ar fi prefăcut doar că dorm. 

Arcașul a strigat ceva — și a fost întrerupt la mijloc pentru că țeasta i-a fost 
despicată în două. Ta'roga l-a recunoscut pe Shriek după înălțimea şi unghiul tăieturii. 
Arcaşul s-a prăbușit cu sânge şi creieri curgându-i pe umeri. 

Deodată, o duzină de oameni au năvălit asupra lor, cu săbiile ridicate și 
buzdugane grele, iar alţii continuau să vină alergând. Ochii le ardeau, iar gurile ciudate 
aveau buzele strânse. 

Skriek a tăiat gâtul celui ce alerga în frunte. Sânge roșu a țâşnit din tăietură, jeturi 
prin aerul rece, mânjind mâneca costumului său. Un alt om a lovit cu buzduganul în 
pata roşie mișcătoare. Oasele au fost rupte, iar Shreik a căzut pe spate. Ta'roga s-a 
repezit cu lamele de pe braţ lovind în abdomenul moale al omului. Uimitor, acesta a 
ridicat buzduganul iarăşi, încercând să atace chiar dacă sângele i se scurgea din trup, 
chiar în clipa când murea. 

Ta'roga şi-a retras lamele şi l-a înșfăcat pe Shrieck, trăgându-l departe de 
atacatori. Conducătorul lor a răcnit ceva, iar oamenii s-au aşezat în cerc, cu fața spre 
exterior şi armele pregătite. l-au ignorat pe cei trei care sângerau la picioarele lor. 

Lupta dusă cu incompetenţă nu era Vânătoare. Ta'roga a greșit. Singura alegere 
onorabilă era să deconecteze camuflajul și să lupte, să înfrunte moartea, dar Ta'roga nu 
se gândea la Vânătoare sau la onoarea sa; simţea doar o ruşine adâncă pentru că şi-a dat 
seama cât de rău a subestimat aceste creaturi. 

Shriek și Ta'roga se retrăgeau cât mai departe. Oamenii, cu armele ridicate s-au 
luat după ei, arătându-și dinţii, urlând în limba lor de neînțeles, tare și furioși. După 
câțiva paşi, Shriek a început să alerge protejându-și braţul. Ta'roga și-a încleștat mâna 
pe coapsa străpunsă de săgeată și a alergat pe urmele lui, complet umilit. 

Au urmat zgomotul făcut de paşii alergători, dar după câteva secunde, au pierdut 
contactul... şi chiar dacă se vedeau câţiva stropi verzi împrăștiați mult unul de altul, 
strălucind precum focul, și aceştia s-au uscat după o distanţă scurtă; sub umbrele 
copacilor nu puteau descoperi urmele care să le arate în ce direcţie au fugit invadatorii. 
Jarl a poruncit să se oprească şi să se întoarcă la tabără, pentru a cerceta locul unde a 
avut loc atacul. 

Erau urme de tălpi pe pământ, dar prea mari şi cu forme ciudate pentru a fi făcute 
de om. La baza copacului, lângă locul unde zăceau cei trei morți, era o mică baltă cu un 
lichid verde strălucitor. 

Jarl a numărat săgețile lui Helta. Una era înfiptă în copac, a doua era pe pământ, 
cu vârful rupt. A treia lipsea. 

Stelgar s-a ghemuit lângă mica baltă verde. O atinse precaut cu degetul. 

— Ce-i asta? a întrebat Bjarke. 

Stelgar ridică umerii. 

— Lipseşte o săgeată a lui Helta. A nimerit ceva. 

— Este un draugar, a hotărât Geir, nervos. Probabil că draugar are sânge verde! 

— Draugar nu foloseşte arme, a intervenit Stelgar, arătând spre oamenii morți. 

Craniul lui Helta Arcaşul era despicat în două. Gâtul lui Thrain era tăiat cu 
precizie, iar Sten Nesăbuitul fusese înjunghiat în maţe de o sabie dublă. 

— Și nici nu se ascund. 

— Au fost doi, spuse Bjarke, arătând spre urmele ciudate de lângă copac. Unul a 
stat aici. Celălalt a venit pe aici. 

— Helta a auzit ceva, adăugă Rangvald. 

Şi el fusese de pază, la fel ca Thoralf. 

— L-am văzut cum şi-a scos coiful, ca să audă mai bine. A tras imediat după 
aceea. 

— Eu am văzut ceva, a precizat Thoralf. Aerul se mișca, precum umbrele. 

Geir privea temător în jur. 

— Suntem urmăriți de monștri. 

— Bagă-ţi nişte sânge-n coaie ori fugi la țâțta mă-tii, îl repezi Stelgar, ridicându-se. 
Dacă sângerează, pot fi uciși. Şi dacă Helta i-a rănit, o putem face și noi. Acum știm că 
trebuie să ascultăm. Și mai știm că trebuie să fim atenţi la umbre în aer. Dacă se reîntorc, 
îi vom ucide. 

Jarl a dat aprobator din cap, împreună cu cei mai mulţi dintre ceilalți. Stelgar era 
vocea rațiunii. 

— Adunați ramuri. Staţi grupaţi câte doi sau trei, unul să fie atent și să asculte. 
Vom face un rug pentru cei căzuți, şi ca să ne încălzim și noi pentru călătoria către Turn. 
Din turnul aşezării putem ţine departe orice dușman. 

Oamenii au fost de acord și s-au răspândit. Jarl a privit cadavrele de jos, cele două 
părți însângerate ale capului lui Helta care atârnau de gâtul rupt. Stelgar îl atinse ușor 
cu piciorul. O lovitură puternică, sigură, venită aproape direct de deasupra; Helta 
fusese și el un om înalt. 

— Cadavre umblătoare şi uriași cu sânge verde pe care nu-i putem vedea? spuse 
Stelgar. Eşti sigur că vrei acest Turn? 

Jarl a izbucnit în râs. 

— E vreo cale mai potrivită să ajungem în Valhöll”? Orice prost poate fi omorât de 
oameni. 

Au râs amândoi în hohote. 

Săgeata a trebuit să fie scoasă din piciorul lui Ta'roga, lăsând o gaură mare în 
costumul său. Un dezinfectant şi un cicatrizant din trusa sa medicală l-au ajutat, dar n-a 


5 Valhöll (în norvegiana veche) — Valhalla - paradisul în mitologia nordică, locul unde ajungeau războinicii care mureau în 
luptă. 

îndrăznit să se uite în ochii maestrului său, așa cum s-ar fi cuvenit. Braţul lui Shriek 
fusese rupt în șase locuri; şi-a suflecat singur mâneca şi și-a administrat un analgezic, 
iar capul său era chiar mai coborât decât al lui Ta'roga. Chiorul şi-ar fi dorit să nu fie 
amestecat în rușinea lor, totuși, el fusese cel care i-a trimis să vâneze oameni, deși le 
cunoștea slăbiciunile. Codul Vânătorului era strict, dar greşelile timpurii erau tolerate 
ca parte a procesului de învăţare. Ei au fost aroganti şi nechibzuiţi, aşa cum ar fi trebuit 
să se aştepte; decizia lor de a fugi era inacceptabilă. Învinși şi răniți, au fugit. 

Îi privi cu răceală pe cei doi vinovaţi Yautja care stăteau tăcuți în infirmerie. Ar fi 
fost dreptul său să-i ucidă, dar trebuia să ţină seama și de propria sa culpabilitate; 
ultima oară când Chiorul a vânat în lumea asta, nu existau luptători ca aceștia. 

Un apel de pe navă i-a atras atenţia. Chiorul s-a apropiat de consolă și a activat 
ecranul, trecându-şi ghearele peste o linie de simboluri. Kata'nu a accesat informațiile 
date de senzori. Călătorii lor traversau un câmp deschis, aflat foarte aproape de bariera 
de la intrarea în sat, sau ce o fi fost. Kata'nu se afla la sud de oameni, dar aproape; 
număra sătenii şi încerca să depisteze metale forjate dincolo de zidul împrejmuitor al 
satului. Răbdarea lui Kata'nu, lipsa sa de aroganță... acestea erau trăsăturile unui 
Vânător. 

Chiorul îi privi din nou pe cei doi Yautja discreditați. Ta'roga și Shriek ar merita o 
șansă să-și răscumpere greșeala... dând dovadă de abilităţi excelente, sau murind în 
acțiune. Nu vor exista trofee, dar își vor putea șterge ruşinea. 

— Oamenii pe care i-aţi vânat sunt pe cale să intre în sat, unde cei de acolo sunt 
de patru ori mai mulți decât ei, a precizat Chiorul. Un Vânător demn de sângele său și- 
ar putea abandona toate armele și ar rămâne în fața prăzii sale fără armură, fără să se 
ascundă, cu ghearele goale. Un Vânător demn de sângele său ar putea chiar să fie 
învingător... dar dacă moare, va muri onorabil. 

Ta'roga şi Shriek au fost în picioare înainte ca el să termine de vorbit. 

— Nu veţi perturba Vânătoarea lui Kata'nu, a hotărât Chiorul. Dacă vă băgaţi în 
calea sa, eu personal am să vă duc capetele taţilor voştri şi am să le povestesc despre 
dezonoarea voastră. 

Ta'roga şi-a încheiat costumul și a început să-şi scoată plăcile armurii. Cu singurul 
său braț valid, Shriek se străduia să ţină pasul, lamele sale trăncănind pe podea. Chiorul 
le privea pregătirile lor solemne şi sincere fără să facă nici un comentariu. Era o şansă ca 
ei să supraviețuiască; chiar şi răniți, amândoi erau experți din punct de vedere tehnic. 

El va muta nava mai aproape de poziţia lui Kata'nu, pentru a face mai ușor 
„Curăţenie” după aceea şi pentru a-i împiedica pe cei doi Vânători dizgrațiați să atace 
prematur. Şi — deja a decis — în viitor nu va mai aduce pe nici un unul dintre discipolii 
săi în această lume a oamenilor. Vânătoarea de oameni era un sport doar pentru 
războinicii experimentați. 

Turnul lui Skeld se afla lângă un mic pisc dintr-un lanţ muntos, sus pe panta 
unde zăpada începuse să se depună; Jarl și oamenii săi au traversat câmpuri cu secara 
îndoită de iarnă, trecând pe lângă ferme părăsite şi case goale. Au văzut semne ale 
asediului lui Asger, oameni morți şi cai în putrefacție, rămășițe ale unor focuri mari în 
care se arseseră cadavre, oase înnegrite ce se ițeau din zăpadă. 

Stelgar a remarcat urme de târâre prin culturi, linii lungi de secară zdrobită şi orz 
mort ce duceau către Turn. Casa la care s-au oprit avea sânge uscat pe pereţi, rahat și 
vomă uscate, haine rupte. Dar n-au văzut nici un om viu. 

Când s-au apropiat de sat a început să ningă cu fulgi mari. Nimeni nu era de pază 
pe parapetul înalt din lemn; Poarta grea stătea larg deschisă. Turnul de piatră ce dădea 
numele aşezării se ițea pe deasupra, cenușiu şi părăsit, cu crenelele precum niște găvane 
goale. 

La câteva sute de pași de parapet, Jarl se întoarse cu fața spre aliaţii, prietenii şi 
fraţii săi. A văzut la ei precauţie, dar nu frică. Indiferent cu ce se confruntau — uriași 
nevăzuțţi, nebuni, draugar — acești oameni vor lupta bine. 

— Se pare că n-are rost să ne strecurăm pe nevăzute, spuse Jarl. Am venit să 
cucerim Turnul și o vom face. Staţi aproape unul de altul până ce vedem cu ce avem de- 
a face. Şi atenţie la umbrele din aer. 

— Ei ar trebui să fie atenţi la noi, a pufnit Thoralf, şi cu toţii au rânjit, iar inima lui 
Jarl a crescut ca bolovanul. 

Nu exista un sentiment mai grozav decât să intri în luptă alături de războinici 
iscusiți, uniți împotriva unui dușman necunoscut. Vor învinge sau vor muri, în ambele 
situaţii îşi vor avea recompensa. 

Chiar atunci un om a ţipat de dincolo de parapetul satului, strigătul său răgușit 
fiind imediat urmat de altul, apoi de al treilea, de o duzină, de prea multe pentru a mai 
putea fi numărate; strigătele nearticulate, de durere, furie, foame, sunetele de sminteală 
şi pierzanie ridicându-se spre cerul de unde se cernea zăpada precum urletele lupilor. 

— O să vă trimitem la Odin pe toţi! a răcnit Jarl şi toți au năvălit prin poartă. 


AAA 
Dezgustat de acele reci de gheață ce cădeau de sus, Kata'nu s-a apropiat de 


călătorii care ezitau să intre prin deschizătura din parapet. Toţi erau pregătiți, în mod 
clar aşteptându-se la o confruntare. 

Înlăuntrul îngrăditurii, oamenii au început să strige, iar conducătorul călătorilor 
şi-a călăuzit oamenii prin poartă. Kata'nu i-a urmat. Putea vedea semnătura în infraroşu 
a multor oameni ce năvăleau afară din structura mare construită cel mai la nord, 
continuând să strige în timp ce alergau spre călători. Majoritatea nu erau înarmați. 
Mulţi se mişcau nesiguri, căzând și ridicându-se. 

Kata'nu s-a îndepărtat de călători, spre una dintre marile grămezi de animale 
moarte, umflate de putreziciune, cu cadavre de oameni aruncate deasupra. Călătorii s- 
au așezat în cerc, cu fața spre exterior, zbierând ca Neiniţiaţii (unblooded) la prima lor 
pradă ucisă. 

Oamenii din sat au apărut la vedere, iar Kata'nu a văzut că ceva nu era în regulă 
la ei. Mai mult de jumătate erau goi, sau aveau pe ei doar rămășițe de haine. Mulţi 
aveau convulsii ca de febră, şi se prăbușeau, fiind călcaţi de ceilalți. Aveau picioarele 
vărgate cu dungi subțiri, şi expresii ciudate pe chipuri în timp ce urlau. 

Boală. Kata'nu a verificat indicaţiile de la filtrul măștii, aşa cum o făcea cu 
regularitate de când părăsise nava. Umiditatea era ridicată, gheaţa cădea și mai mult 
din cer, dar nu vedea... 

lată! În aer era o mare concentrație de material organic, un fel de alcaloid; 
structura era a unui spor fungic. Câmpurile din împrejurimile satului erau cultivate, 
mai ales cu cereale păioase; oare li s-au infectat culturile? Carnea? Au ingerat sporul, ori 
se răspândea şi infecta pe cale aeriană? 

Primii oameni bolnavi au ajuns la călători. Urlând, fără arme, au atacat, iar 
călătorii au întrat neînfricați în luptă. Kata'nu nu-și mai găsea locul, urmărind excitat 
desfășurarea bătăliei - până ce a observat că un număr de atacatori bolnavi și-au 
schimbat brusc direcţia și năvăleau spre el. 


AAA 


Oamenii din sat strigau neinteligibil, cu ochii largi, dați peste cap, cu mâinile 
goale — dar nebunia lor evidentă era o armă în sine, pentru că se repezeau fără șovăială 
în săbiile şi în topoarele rotite prin aer de oamenii Jarlului. Acesta văzu printre săteni şi 
războinici de-ai lui Skeld şi de-ai lui Asger; indiferent de ce molimă o fi fost vorba, i-a 
atins pe toți. 

Primul om care a ajuns la Jarl purta nişte pantaloni murdari de rahat și nimic 
altceva. Jarl a învârtit sabia şi i-a tăiat gâtul. Un jet de sânge a murdărit zăpada atunci 
când omul a căzut, gâlgâind. O femeie goală cu ţâţe veștejite şi atârnânde, acoperite de 
vomă şi sânge, se agăța cu ghearele de el. I-a despicat abdomenul dintr-o singură 
lovitură de sabie, pentru că un bărbat cu o mantie bălțată s-a repezit la scutul său, iar un 
băiețaş i s-a aruncat la picioare zgâriindu-i încălțările cu degetele putrezite. 

— Încălțările tatălui meu! striga copilul. Le-ai furat! 

Jarl lovea şi tăia, izbind, blestemând în timp ce-i zdrobea capul. Omul în manta a 
căzut pe spate, ţinându-se strâns de burtă, iar printre degete i se revărsau mațţele. 
Sângele acoperea zăpada căzută. 

L-a văzut pe Stelgat rânjind când tăia gâtul unui om ce purta un colier din colți de 
mistreț. Rangvald a izbit cu barosul în ţeasta unui fermier cu ochi sălbatici care delira 
despre fantome, apoi pe altul drept în față. Therin a tras o juma’ de duzină de săgeți, 
bărbaţii şi femeile lovite au căzut precum fulgii de zăpadă... dar continuau să vină și 
mai mulți. Geir s-a depărtat puţin de grup ca să-și poată manevra mai bine parul cel 
lung; a lovit jos şi a ras trei oameni cu o singură lovitură, oasele coapselor crăpând sub 
forța lemnului, dar atacatorii continuau să vină, lipsiţi de frică datorită molimei. Când 
multe mâini s-au încleștat de par, iar Geir se lupta să-l elibereze, un soldat ce purta o 
mantie în culorile lui Asger s-a dat la el, încercând să-i sfâşie gâtul cu degetele înnegrite 
de frig. 

Altă femeie alerga spre Jarl, ţipând, vânătă de frig şi învârtind un băț subţire ca pe 
o sabie. Jarl a izbit-o cu scutul în față şi a dat-o peste cap, dar ea continua să strige 
printre dinţii însângerați. 

— Uite! 

Olav şi Bjarke au strigat avertismentul în același timp, arătând spre parapet de 
lemn în timp ce se opuneau mulțimii dezlănţuite. Jar] a aruncat o privire şi a văzut cum 
zăpada se adună rămânând atârnată în aer, după conturul oarecum uman al unei bestii 
gigantice, cu cap pletos şi umeri largi. 

Un şuvoi de atacatori demenți s-au aruncat asupra creaturii, capetele lor abia 
ajungând la nivelul pieptului acesteia. Jarl a văzut ieșind lamele strălucitoare din aerul 
tremurător, apoi creatura a luat o formă și mai clară când a fost împroşcată de sângele 
oamenilor. 

— Uriaş la parapet! a avertizat Jarl, pe când un grăsan se repezea cu o lance 
asupra sa. 

Jarl a ridicat scutul şi s-a lăsat pe vine, rotindu-și sabia peste picioarele omului. A 
lovit suficient de tare ca să simtă oasele rupându-se la trecerea lamei, impactul făcându- 
i degetele să vibreze. Omul a răcnit apoi s-a prăbușit. 

Sânge cald picura din barba Jarlului. Unii dintre oamenii neînarmaţi alergau acum 
cuprinși de frică, departe de locul bătăliei, zbierând aiurea, dar războinicii Turnului 
ridicau armele de pe jos, amintindu-și câte ceva din vechile deprinderi. Unii au renunţat 
la atacul direct, ochii lor de nebuni căutând spaţii deschise. 

— Măcar acum îl putem vedea pe futangiu! a strigat Stelgar, ferindu-se din calea 
unui bătrân care se împiedica de cadavrele hăcuite ce-l înconjurau. Stelgar l-a pocnit cu 
toporul drept în față. 

— Odin ne zâmbește de sus! a strigat și Thoralf, iar cei care încă mai erau în 
picioare au râs printre dinţii încleștați. 

Un războinic înarmat cu un topor s-a dat la Olav, dar tânărul a reușit să-l ia pe 
ucigaș cu el într-o ultimă îmbrăţişare. Egil şi Haavid erau și ei morți. 

Jarl și ai lui continuau lupta, încercând să ţină un ochi pe uriașul tăcut, în timp ce 
trupurile căzute măreau grămezile de cadavre, iar numărul lor scădea. 


AAA 


Kata'nu a luptat bine, ucigând zece oameni în câteva clipe... Dar a devenit vizibil, 
stropit de sângele lor, iar călătorii, războinici destoinici, se apropiau de el odată cu furia 
bătăliei. Chiorul nu se îndoia că Kata'nu va lupta până la moarte... Dar el şi-ar pierde 
singurul discipol promiţător. 

— Duceţi-vă! le-a spus celor doi Yautja care stăteau tăcuți în spatele său, fără a-şi 
lua ochii de la monitor. Răscumpăraţi-vă greşeala. Luptaţi bine. 

Aceştia s-au grăbit către portalul de ieșire, mulțumindu-i respectuos pentru 
permisiunea acordată. Chiorul a mormăit aprobator, eliberat deja de grija pentru soarta 
lor. Privea mişcările măsurate ale lui Kata'nu făcute cu graţia tinereţii, forma sa 
puternică; privea şi era mulțumit. 


AAA 


Kata'nu se rotea, tăia și lovea oamenii din jurul său cu lovituri zdrobitoare, perfect 
conştient că era posibil să moară dacă atacatorii ar fi fost organizați. Şi era vina sa că nu 
a scuturat zăpada depusă pe costumul său. Din punctul său de vedere, se dovedise la 
fel de prost precum ceilalți doi. 

Arunca priviri dese către călători, simțind empatie pentru oamenii pe care îi 
urmărise în acest loc al molimei. Mai mult de jumătate fuseseră doborâţi, copleșiți de 
numărul mare de atacatori, dar cei rămași își continuau dansul triumfător, măcelărind 
sătenii urlători, așa cum ar fi făcut orice Vânător, până la victorie sau moarte. 

Un om a ridicat sulița unuia dintre călătorii căzuți și s-a repezit către Kata'nu, 
zbierând, cu arma ridicată deasupra capului. Kata'nu s-a lăsat într-un genunchi și i-a 
despicat burta cu o lovitură cu lamele de pe antebraţ, dar altul înarmat cu o sabie a 
profitat de ocazie ca să se apropie dintr-o parte. Omul a lovit, vârful sabiei tăind adânc 
în umărul lui Kata'nu. 

Acesta a pivotat, jos, pe pământ, și a înfipt lamele în pieptul atacatorului. Trase 
mâna înapoi, dar lamele erau blocate și l-au tras pe muribund aproape de el. Frustrat, a 

smucit de braţul împovărat, folosindu-l pe celălalt pentru a-l lovi cu o piatră peste 
mâini. O căldură umedă i se scurgea din umărul ce sângera. 

Peste țipetele muribunzilor și a răniților, Kata'nu a auzit nişte voci care i-au atras 
atenţia. O privire scurtă aruncată spre lider şi camaradul său... apoi în direcţia unde se 
uitau aceştia... 

„„.Şi i-a văzut pe Shriek și Ta'roga intrând pe poarta deschisă, neînarmați, cu 
camuflajul dezactivat. 

Distras, Kata'nu nu l-a văzut pe omul cu topor decât când a fost prea târziu. 


AAA 


Jarl îşi făcuse o vagă idee despre înfăţişarea uriaşilor privindu-l pe monstrul 
stropit de sângele oamenilor măcelăriți la nici 20 de pași depărtare, dar tot a făcut ochii 
mari. Noii veniți purtau măști întunecate din metal, strălucitoare, netede și 
amenințătoare; un fel de șuviţe împodobite cu mărgele atârnau de o parte şi de alta a 
capului. Fiecare purta un veșmânt cenușiu care le reliefau mușchii dezvoltați ca ai 
oamenilor foarte puternici. 

Fără armuri. Fără arme. 

Jarl tocmai se uita la uriașul mânjit de sânge chiar în momentul când acesta a 
căzut în genunchi, lovit de un topor în burtă. Unul doborât, dar alți doi veniţi în locul 
său. 

— Uriași la poartă! a răcnit Stelgar, iar oamenii rămaşi au strâns rândurile 
apărării. 

Strigătul lui Stelgar păru să-i redirecționeze pe atacatorii nebuni. La vederea 
uriaşilor, sătenii din Turn părură să ajungă pe noi culmi de furie. Au alergat spre cele 
două creaturi masive, urlând ca animalele, ciopârțindu-se între ei în frenezia lor de a 
ajunge la noul inamic. 

Unul dintre uriaşi a căzut ghemuit, cu braţele larg deschise; celălalt, mai înalt, a 
păşit direct către atacatori, despicându-le fețele şi zdrobindu-le capetele. Oasele 
trosneau, oamenii cădeau în zăpadă, rupți şi sângerând. Monstrul cel înalt își croia 
drum către locul unde Thoralf şi Ult luptau, spate în spate, și amândoi s-au întors cu 
fața către el ca să-l înfrunte. Thoralf s-a aruncat jos ca să-i reteze picioarele mari, iar Ult 
l-a evitat, ocolindu-l pentru a-l lovi cu sabia sa grea. 

Lama lui Ult a făcut o tăietură adâncă în trupul uriaşului. Verdele strălucitor a 
început să curgă din rană. Monstrul s-a răsucit şi l-a înșfăcat de cap pe Ult, răsucind şi 
trăgând — smucindu-i-l de pe trup. Cu sângele țâșnind prin aer, trupul decapitat al lui 
Ult s-a prăbușit în zăpadă. 

Uriașul a aruncat țeasta lui Ult într-unul dintre războinicii Turnului, doborându-l 
la pământ. Thoralf, după ce a tăiat adânc în coapsa monstrului, făcând să curgă mult 
sânge verde, s-a dat înapoi. 

Celălalt uriaș, mai puţin înalt, sfâşia duzina de oameni înarmați care îl atacau, 
smulgându-le braţele, rupându-i ca pe bețe, dar pe măsură ce grămada de cadavre 
creştea în jurul creaturii, aceasta începea să ezite. Bjarke s-a apropiat cu repeziciune şi a 
lovit-o cu toporul, lama curbă deschizând o linie groasă și verde în spinarea monstrului. 
Acesta s-a întors și l-a lovit suficient de tare încât să-i frângă gâtul și să-l doboare la 
pământ. Therin a slobozit o săgeată în pieptul larg al creaturii de unde a ţâșnit și mai 
mult sânge verde. 

Uriașul s-a poticnit. Zăpada roşie de la picioarele lor era stropită cu pete mari 
verzi. 

Când cel înalt i-a întors spatele, Jarl s-a aruncat înainte cu sabia înălțată, abia 
reuşind să-şi menţină echilibrul peste trupurile alunecoase ale morților și muribunzilor. 
A ajuns la uriaşul sângerând şi a înfipt sabia în el, hăulind de bucurie. 

Sabia a pătruns în laterala gâtului monstrului. Sângele verde i-a țâșnit peste chip, 
cald și amar, iar uriașul s-a întors şi l-a lovit cu pumnul în piept. Sternul Jarlului a fost 
rupt ca o surcică, o durere fierbinte l-a învăluit, iar presiunea zdrobitoare i-a oprit 
inima... dar uriașul era terminat, jetul gros de sânge fiind deja mult subţiat. 

Jarl a zâmbit şi a murit. 


AAA 


Bătălia păru să se sfârșească odată cu moartea Jarlului. Oamenii încă mai țipau, 
dar erau gemete ale celor răniți mortal. Ultimii dintre nebunii înarmaţi s-au adunat în 
jurul uriaşilor muribunzi şi-şi manifestau furia prin lovituri și împunsături în corpurile 
ciudatelor bestii. Thoralf se strecura prin spatele lor, retezându-le gâtul cu ușurință. 

Al treilea uriaș, cel care fusese camuflat, era şi el la pământ. Stelgar vedea doar o 
masă verde-roșşie, nemișcată în zăpadă. De-a latul împrejmuirii plină de sânge, a văzut 
bărbaţi și femei care nu s-au luptat, vreo duzină, înghesuiți împreună în grajduri. 
Cântau și plângeau în genunchi, tremurând de frig sau din cauza nebuniei ce căzuse ca 
blestem asupra satului Turnului. 

Blestemați. Thoralf, Rangvald Barosul şi Therin încă se mai țineau pe propriile 
picioare, răniți și însângeraţi, dar vii. Toţi ceilalți erau morţi. Cuceriseră satul Turnului 
lui Skeld, dar Stelgar nu-l voia; nici unul nu-l voia. Mai bine îi dădeau foc. 

Stelgar i-a trimis pe ceilalți să-i termine pe muribunzi, iar el s-a apropiat de locul 
unde zăcea Jarl şi a îngenuncheat alături de el. Jarlul se uita fix în cerul de unde cădea 

zăpada, fără să-i pese de fulgii ce-i intrau în ochi. Stelgar se bucura pentru Jarl, dar 
simţea și un gol lăuntric. Fratele său îi va lipsi. 

— Stelgar! 

La auzul tonului prevenitor din vocea lui Thoralf, s-a ridicat şi l-a văzut pe acesta 
arătând în direcţia lui, iar Rangvald şi Therin alergau spre el... 

Întoarse capul. În spatele său, dominându-l cu înălțimea, era uriașul, viu dar nu 
nevătămat ci plin de sânge. 


AAA 


Kata'nu și-a revenit auzind în ureche vocea Chiorului. 

— Nu eşti mort. Presurizează costumul, injectează-ți un stimulant și ridică-te. 
Foloseşte arma cu pulsuri pentru a te asigura că te întorci în siguranţă la navă. Această 
Vânătoare este terminată. 

Kata'nu clipi la citirea indicaţiilor din mască. Nava era aproape. Toporul lovise 
adânc, iar el era căzut în genunchi într-o baltă formată din propriul sânge, deja acoperit 
de zăpadă. Îşi simţea capul uşor, golit. 

Privi de-a latul câmpului de bătălie și l-a văzut pe conducătorul oamenilor — 
trofeul său — căzut, cu sabia înfiptă în gâtul lui Shriek. Ta'roga era doar o grămadă de 
carne ciopârţită, la doar câțiva paşi depărtare. Cu siguranţă că Chiorul era dezgustat de 
modul cum au performat discipolii săi, cu toţii înfrânți de oameni. Mulţi dintre călători 
au murit... dar tot ei erau cei rămaşi în picioare pe câmp. 

Secundul conducătorului era îngenuncheat lângă trupul războinicului mort. Mai 
erau încă alți trei rămași în viață. Mergeau de-a latul câmpului de bătălie şi le dădeau 
muribunzilor lovitura de graţie cu săbiile. 

Kata'nu s-a străduit să se ridice în picioare, apoi a mers împleticit către secund 
ținându-și cu mâna rece abdomenul rănit. Nu era sigur ce ar trebui să facă, dar nu se 
vedea hăcuindu-i pe bravii oameni cu arma cu pulsuri. El a fost înfrânt; nu ei. 

S-a oprit în spatele secundului clătinându-se. Se aștepta ca omul cel palid să se 
ridice şi să-l ucidă, dar el s-a ridicat doar, uitându-se la el, cu ochi mari. Curioşi, poate. 
Kata'nu a ridicat încet mâna liberă la mască. Ceilalţi trei călători supraviețuitori au 
alergat spre el dar secundul le-a vorbit în limba lor ciudată și aceștia s-au oprit cu 
armele pregătite. 

Kata'nu voia să-i spună omului că el, Kata'nu, fiul lui Esch'ande, învățase ceva 
din această Vânătoare. Indiferent dacă omul pricepea sau nu ideea. Şi-a dezactivat 
masca şi a luat-o de pe faţă. Frigul l-a izbit ca o palmă, iar aerul era viciat, dar îi plăcea 
să-l simtă pe pielea fierbinte de febră. Trăia! Îl privi pe om, dorindu-și să fi putut să-i 
înțeleagă expresia feței sau limbajul. 

I-a întins masca. O ofertă. Un trofeu. 
După un moment lung, omul a întins mâna și a luat-o. 
Kata'nu a fost mulţumit. 


AAA 


Uriaşul s-a întors şi s-a îndepărtat mergând șovăitor către poartă, părți din el 
părând să dispară în zăpadă. 

— Ce mama dracu” a fost asta? întrebă Rangvald. 

Stelgar a ridicat casca grea, suficient de mare, cât un leagăn de copil. 

— L-am învins, asta a s-a-ntâmplat. Aduce un omagiu morților noștri. 

S-a aplecat şi a pus casca pe pieptul Jarlului. Ne revedem în Asgard“, frate. 

— Plecăm, după ce ardem până la temelii acest loc blestemat a hotărât Stelgar. 
Pune-i pe oamenii aceia să adune lemne. 

Therin a aprobat sobru. 

— Valkyriile” vor vedea fumul şi vor veni să-i conducă pe vitejii noștri prieteni în 
Valhöll. Satul Turnului lui Skeld va face un foc zdravăn. 

— Măcar atât poate face, după ce a scuipat așa pe picioarele Jarlului, a spus 
Thoralf, şi până și Stelgar a chicotit. 

Bună gluma! 


SFÂRȘIT 


6 Asgard — una dintre cele Nouă Lumi ale tribului zeilor Æsir. Cel mai cunoscut tărâm din Asgard este Walhalla, unde 
domneşte Odin. 
7 valkyrii — (în mitologia nordică) femei războinice care hotărăsc cine moare pe câmpul de luptă. 

DOSARELE IMPOSIBILULUI 
RODICA BRETIN 


AEROPORTUL BÂNTUIT 


Deşi nu sunt singurul popor cu un adevărat cult al trecutului, englezii 
au fost martorii celor mai dese „apariţii“ temporale din ultimele două secole. 
Rămânând firi practice şi analitice, ei admit totuşi realitatea unor obiecte, 
personaje sau bătălii reîntrupate din cenuşa vremii... Dincolo de 
convențional, legătura lor cu cei trecuți în neființă dar nu şi în uitare, nu a 
slăbit nici în prozaicul Mileniu Trei — poate şi fiindcă a existat un moment 
istoric în care conştiinţa apartenenţei la o naţiune străveche i-a ajutat să 
câştige o luptă ce părea dinainte pierdută şi le punea în cumpănă destinul. 


„Niciodată în istoria conflictelor umane nu s-a mai întâmplat ca atât de 
mulți să datoreze totul la atât de puţini“. Sunt cuvintele lui Sir Winston 
Churchill din zilele dramatice ale Bătăliei Angliei, când două mii de piloți 
britanici, francezi, polonezi, cehi, canadieni, neozeelandezi şi sud-africani 
au decis soarta Marii Britanii şi viitorul curs al celui de-al Doilea Război 
Mondial. 


La 1 august 1940 s-a declanşat prima fază a Operațiunii „Seelöwe“ 
(invazia Marii Britanii). Atacurile, menite să ducă la câştigarea supremației 
aeriene şi la anihilarea aviaţiei britanice, au avut ca urmare lupte de o 
intensitate nemaiîntâlnită vreodată până atunci. Datorită tacticii superioare 
a RAF, curajului piloților din Fighter Command şi a unor grave erori comise 
de Hermann Göring în conducerea ofensivei germane, Luftwaffe nu a reuşit 
să obţină controlul spaţiului aerian englez. Rezultatul: la 10 decembrie, 
Hitler a fost silit să amâne invazia şi Marea Britanie a rămas în război. 


Printre cele mai cunoscute (şi mai bombardate) aeroporturi britanice din 
Bătălia Angliei a fost cel de la Biggin Hill (Kent), operaţional încă din 1914, 
baza unor escadrile şi a unor piloţi care au trecut în nemurire... Era firesc, 
poate, ca Biggin Hill să aibă o istorie aparte, chiar şi după închiderea (1957) 
şi transformarea sa în muzeu. Mulţi dintre cei care au fost acolo — printre 
care Sir Hugh Dowding, Mareşal al Aerului şi comandantul Fighter 
Command în 1940 — au afirmat că se mai pot auzi, uneori, vocile piloților şi 
ale personalului din sala de control a zborurilor. 


Dar cele mai stranii sunt incidentele dintre anii 1954-1957, în care 
angajații civili şi militari din baza încă funcțională au fost martorii 

aparițiilor unui Vickers Mark I B „Spitfire“ (folosit în 1939-1940) ce părea 
să revină dintr-o luptă aeriană. Aparatul făcea un tonou, apoi trecea la 
rase-motte pe deasupra clădirilor (manevre accesibile numai piloților foarte 
buni) după care, în loc să aterizeze se îndepărta, pierzându-se în zare. 


Foto 1: Cel mai cunoscut avion de vânătoare al RAF în Al Doilea Război 


Mondial, Vickers Supermarine „Spitfire“, în variantele: MK XIV (sus) şi MK 
XVIII (jos). Arhiva Dan Apostol. 


Până aici, nimic deosebit. Însă, în acel moment, RAF mai opera cu 
avioane „Spitfire“ (variantele XVIII şi XIX, produse în 1945), doar în 
conflictele de peste mări (Coreea, Yemen, Kenya, Malaysia). Începând din 
martie 1950, escadrilele de vânătoare de pe teritoriul Marii Britanii fuseseră 
dotate integral cu aparate cu reacție. Existau un număr redus 
de „Spitfire“ care zburau la mitingul anual din Londra, dar acestea erau de 
tipurile LX şi XIV (fabricate în anii 1942-1944 şi diferind ca aspect de 
vechiul model I B). Şi un ultim amănunt: avionul care survola Biggin Hill nu 
apărea pe ecranele radarelor de la sol. Era oare o iluzie colectivă, provocată 
de încărcătura emoțională şi istorică a locului? 


lar Biggin Hill nu este singurul aeroport britanic unde se manifestă 
asemenea fenomene... Aflat la 60 kilometri nord-vest de oraşul Norwich, 
aeroportul Bircham Newton a fost operaţional între 1916 şi 1966. La 
sfârşitul Primului Război Mondial, a găzduit escadrile din nou formatul 
Corp Independent de Bombardament (Independent Bombing Force), echipat 
cu cele mai mari bombardiere britanice ale timpului, Handley Page 
0/400. Aceste aparate de şase tone, transportând bombe de 749 kilograme, 

ar fi urmat să atace Berlinul în noiembrie 1918, acţiune anulată în ultima 
clipă de semnarea Armistițiului. Bircham Newton avea un atelier de 
reparații, trei de mentenanţă pentru biplane (desființate în 1937) şi 18 
hangare. Două aeroporturi-satelit, RAF Docking şi RAF Langham, erau 
folosite ca unități auxiliare şi piste de urgenţă. Varietatea tipurilor de 
bombardiere, torpiloare şi avioane de vânătoare care şi-au avut baza la 
Bircham Newton demonstrează calitatea echipamentului şi instalaţiilor de 
la sol, dar şi profesionalismul echipajelor şi al personalului tehnic: Avro 
549 Aldershot, Fairey Swordfish, Vickers Vimy, Airco DH 9A, Fairey 
Gordon, Hawker Hind, Lockheed Hudson, Vickers Wellington, Bristol 
Blenheim, Avro Anson, Airspeed Oxford, Hawker Siddeley Kestrel, De 
Havilland Canada DHC-1 Chipmunk. 


În Al Doilea Război Mondial, Bircham Newton a fost repartizat Grupului 
16 RAF al Comandamentului Apărării de Coastă, ale cărui escadrile aveau 
în principal misiuni de patrulare maritimă. Sfârşitul ostilităților nu a 
însemnat desființarea aeroportului, ci doar schimbarea destinaţiei sale în 
cea de bază antisubmarin a NATO şi de testare a noilor avioane 
(prototipul Hawker Siddeley Kestrel V/Stol a realizat aici întregul 
program de probe, în 1965). 


Închis ca aeroport operațional în 1966, Bircham Newton a devenit sediul 
companiei Construction Industry Training Board. Dacă pistele s-au scos din 
uz, majoritatea clădirilor, inclusiv unele hangare au putut fi preluate şi 
amenajate de noii proprietari (în turnul de control a funcționat sediul 
administrativ, până în 2008, când a trebuit demolat, datorită degradării 
avansate). 


În 1983, o echipă de filmare a BBC venită să realizeze un documentar 
despre RAF a fost cazată la parterul unei clădiri unde fuseseră dormitoarele 
ofițerilor, singura căreia conducerea Construction Industry Training Board 
îi respectase destinaţia inițială, transformând-o într-un muzeu ce păstra 
uniforme, arme, obiecte personale ce aparținuseră piloților —- dar mai ales 
atmosfera extrem de tensionată a anilor de război, când însăşi existența 
Marii Britanii a depins de curajul, spiritul de sacrificiu şi „nebunia“ tinerilor 
combatanți din RAF. 


Clădirea-muzeu avea douăzeci de dormitoare, cinci vestiare, trei camere 
de instructaj şi o sală de mese. lar în spatele ei se aflau două terenuri de 
tenis unde piloții obişnuiau să îşi petreacă timpul liber între misiuni sau 
raiduri inamice. Pe unul dintre aceste terenuri, sunetistul Charles Gordon 
s-a pomenit într-o după-amiază față în față cu un ofițer din Royal Air Force 
purtând uniforma anului 1943. Tehnicianul de la BBC şi aviatorul s-au 
uitat uluiți unul la altul secunde nesfârşite, apoi ultimul... a dispărut. Nu 

deodată, ci treptat, succesiv, aproape pe nesimţite. Mai întâi culorile au 
început să pălească, să se estompeze, imaginea pilotului ajungând să 
semene cu o fotografie în sepie. După care şi aceasta s-a blurat, topindu-se 
încet în văzduh până ce nu a rămas decât un contur de beznă - apoi, 
nimic... 


Când şi-a revenit din şoc, Charles a simțit nevoia să împărtăşească 
cuiva prin ce trecuse. L-a ales pe cameramanul Peter Clark, poate fiindcă 
acesta avusese o experiență asemănătoare cu câteva zile înainte, când 
auzise voci şi zgomote în muzeul pustiu. 


Clark i-a propus un experiment. Au instalat câteva audio-recordere 
profesionale pe terenul de tenis şi în muzeu, apoi le-au pornit. A doua zi, la 
derularea benzilor au avut parte de o surpriză: în primele ore de înregistrare 
nu răsuna decât fâşâitul monoton al benzii monitorizând liniştea 
netulburată a nopții. Pe la trei dimineața însă, tăcerea a fost spartă de o 
întreagă babilonie de sunete: uruitul îndepărtat al unor motoare de avion, 
sonerii, comunicații radio, păcănitul maşinilor de scris, voci de bărbaţi şi 
femei dând ordine, comunicând poziții de escadrile, zbârnâitul telefoanelor — 
adică zgomotele caracteristice unui aeroport militar în plină activitate... 


Înregistrările au fost ascultate şi analizate de specialişti ai BBC şi 
Scotland Yard, care au decis că „nu este vorba de o fraudă, ci de un 
fenomen care rămâne, deocamdată, inexplicabil“. Aparatele funcționau 
perfect, benzile erau noi, iar sunetele motoarelor cu piston la aterizare sau 
decolare ar fi fost imposibil de imitat prin efecte speciale. 


Printre documentele oficiale ale Royal Air Force consultate de echipa 
BBC, erau destule clasate „confidenţial“, nu pentru că ar fi conţinut secrete 
militare, ci fiindcă nimeni nu le considerase altceva decât nişte erori umane 
sau ciudățenii. Cele două incidente din 1983 nu fuseseră nici primele, nici 
singurele, încă din 1946 producându-se o serie de stranii fenomene vizuale, 
auditive şi senzoriale. Declaraţiile din dosare aparțineau personalului RAF, 
tehnicienilor care demontaseră echipamentele din Al Doilea Război Mondial, 
muncitorilor veniți să execute lucrări de reamenajare a diverselor spații ale 
clădirilor, iar mai târziu, funcţionarilor, inginerilor şi agenţilor de pază ai 
Construction Industry Training Board. Toate consemnau întâlniri cu 
personalul Royal Air Force în uniformele din anii 1916-1946, întâmplate 
după 1950, rapoarte despre zgomotul unor avioane invizibile ce aterizau şi 
decolau în noapte, lumini care se aprindeau în hagare dezafectate şi stații 
de radio ce începeau să funcționeze fără a fi atinse de nimeni. 


Înregistrările nocturne făcute de Peter Clark şi Charles Gordon au fost 
difuzate în cadrul unei emisiuni a BBC dedicată „ciudăţeniilor“ de la 

Bircham Newton. Urmarea? O avalanşă de scrisori din partea proprietarilor 
unor case din jurul aeroportului, care confirmau luminile şi zgomotele de pe 
pistele abandonate în 1966. În scrisori apărea şi un element inedit: efectele 
asupra animalelor. Caii, vitele şi păsările intrau în panică auzind motoarele 
avioanelor spectrale, iar câinii şi pisicile manifestau aberaţii 
comportamentale sau fugeau de acasă. 

Foto 2: Ceremonie în cimitirul militar din Bircham Newton, lângă biserica 
St. Mary (1942). Arhivele Comisiei Humboldt. 


În sfârşit, verificând arhivele foto ale anilor 1940-1945, Charles Gordon 
l-a recunoscut pe ofițerul de pe terenul de tenis: căpitanul Dusty Miller, 
mort împreună cu întregul său echipaj la 3 februarie 1943, când 
bombardierul lor Avro Anson a ratat aterizarea nocturnă, lovind zidul din 
spate al bisericii din Bircham... 

versiunea în limba română 
UNCRIS 


EPISODUL 4 


CAPITOLUL 7 


Miercuri, 18 iunie 

2000 Zulu (1600 EDT) 

Sala Presei 

Pentagon, Washington, D.C. 


Admiral Thomas Magruder se uită pentru ultima oară peste notițele sale, apoi 
dădu deoparte cortina către scenă, și se îndreptă cu pași fermi către podium. Sala 
presei era arhiplină cu reporteri şi, abia vizibili în spatele reflectoarelor, cameramani şi 
tehnicieni ce-i vor înregistra fiecare vorbă și gest. Era un sentiment inconfortabil, unul 
cu care încă nu se obișnuise de când era Joint Staff's Director of Operations. 

Pe podium, făcu o scurtă pauză, clipind datorită luminilor orbitoare. 
Microfoanele erau îngrămădite în fața sa precum capetele ridicate dintr-un cuib de 
șerpi, iar neîntreruptele izbucniri ale blitz-urilor erau însoţite de click-urile și zumzăitul 
aparatelor de filmat. 

Dincolo de marea de chipuri din faţa sa, văzu strălucirea continuă a unei duzini 
de mici lumini roșii de la camerele TV; era „în direct”. 

— Doamnelor şi domnilor, mi s-a ordonat să vă informez în această dimineaţă cu 
privire la criza ce s-a declanșat în ultimele zile în Marea Norvegiei. 

Aşteptă să se termine murmurul conversațiilor. Tensiunea din sală era aproape 
palpabilă. De 48 ore exista un embargou asupra ştirilor referitoare la cele ce se 
petreceau în Marea Norvegiei. Au fost multe speculaţii — și zvonuri — despre 
confruntări între forțele armate ale Statelor Unite şi ale Uniunii Sovietice în nordul 
Marii Britanii, dar nici o știre concretă, nici un anunţ oficial. 

Acum era sarcina amiralului Magruder să împărtăşească ştirile publicului 
american. 

— În urmă cu două săptămâni, pe 5 iunie, Uniunea Sovietică a invadat Norvegia 
și Finlanda. Aţi fost informaţi asupra evenimentelor... despre pretenţia ruşilor că 
forțele lor au fost invitate în Norvegia pentru a restabili ordinea după asasinarea 
preşedintelui sovietic... despre condamnarea agresiunii sovietice atât de Naţiunile 
Unite cât și de Preşedintele SUA... și despre crearea, în consecinţă, de către sovietici a 
unei zone militare de excludere ce acoperă toată Marea Norvegiei, o regiune ce se 
întinde aproximativ între Islanda, Scoţia şi Norvegia însăși. Uniunea Sovietică, printr- 
un comunicat transmis prin ambasada din Washington, l-a avertizat pe Preşedinte că 
orice violare militară a acestei zone va fi considerată ca, citez „un amestec extrem de 
serios în afacerile interne referitoare la securitatea URSS, o provocare maximă și 
destabilizatoare”. 

Blitz-urile au continuat să fulgere; aparatele de filmat și-au continuat mârâitul 
mecanic. Magruder şi-a pus mâinile pe marginile laterale ale pupitrului, privind fețele 
celor aflați în așteptare. 

— Ca răspuns, Statele Unite au respins categoric pretenţiile sovieticilor 
considerând invazia Norvegiei şi Finlandei nimic altceva decât o agresiune deschisă, 
brutală. În scurt timp, Preşedintele a detaşat un Grup de Luptă cu un portavion în 
Marea Norvegiei. Ordinele lor erau să testeze zona sovietică de excludere și să 
demonstreze solidaritatea noastră cu vechii prieteni şi aliați, oamenii liberi din 
Norvegia. 

Şi ce luptă s-a dus pentru convingerea preşedintelui că aceste ordine sunt 
necesare, și-a amintit Magruder, în timp ce continua să treacă în revistă pe scurt 
evenimentele din ultimele două săptămâni. Aparenta destrămare a imperiului rusesc 
și moartea comunismului sovietic au părut să instaureze o nouă eră în relaţiile 
diplomatice... și sfârșitul vremurilor vechilor alianțe militare și a tratatelor de apărare. 
Timp de trei ani, atât Președintele cât şi Congresul au promovat o politică izolaționistă 
înverşunată; după diminuarea rolului în NATO și pierderea bazelor militare din 
Marea Britanie, a urmat o concentrare înverşunată pe problemele economice și sociale 
cu care se confrunta acasă America şi a lăsat Europa nerecunoscătoare să se descurce 
singură. 

Mai rău, pierderea bazelor europene a însemnat că acum Norvegia se afla la 
capătul unui lung și fragil lanţ logistic. Pentru că Britania refuza ajutorul — o situaţie de 

neconceput în anii de apogeu ai NATO - aproape orice fel de intervenţie americană 
eficientă în Norvegia părea sortită eșecului. Dar Norvegia continua să fie un prieten 
loial. O grămadă de oameni dintre militari — şi dintre consilierii Preşedintelui — n-au 
putut să rămână simpli spectatori indiferenți la cotropirea uneia dintre cele mai active 
pro-americane țări din Europa. Trimiterea Grupului de Luptă trebuia să fie o cale de a 
demonstra sprijinul, de a trimite un avertisment Moscovei că mareşalii au depășit 
limita... şi poate, doar poate, prezenţa lui Jefferson în zonă ar putea servi la 
descurajarea unei viitoare agresiuni. 

— Până pe 12 iunie, activitățile sovietice s-au limitat strict la Scandinavia, a 
continuat Magruder. Apoi, un incident petrecut deasupra Mării Norvegiei, în 
apropiere de Islanda a escaladat într-o bătălie aeriană majoră. Bombardierele rusești cu 
rază lungă de acţiune au lansat rachete de croazieră care au avariat instalaţii și 
echipamente americane de la Keflavik, iar câteva dintre avioanele noastre au fost 
doborâte. A doua zi, preşedintele a schimbat statusul operațional militar la DEFCON 2 
și a autorizat Grupul de Luptă, condus de USS Thomas Jefferson, să navigheze spre est 
și să ajute activ aliaţii noștri norvegieni în apărarea ţării lor. 

Ajungem acum la evenimentele petrecute acum două zile. Nu am făcut anunţuri 
publice imediate de teamă că o lansare prematură de informaţii către presă ar fi putut 
fi de folos inamicului, care, aşa cum știți, urmărește CNN, ACN, şi alte rețele 
americane cu tot atâta aviditate ca şi noi, cei din Pentagon. 

La această afirmaţie s-a auzit un uşor freamăt de râsete, iar Magruder a zâmbit. 
Pentagonul a fost întotdeauna sensibil la acuzaţiile de cenzură deliberată. Admiral 
Brandon Scott, președintele actual al Joint Chiefs, fusese cât se poate de explicit referitor 
la această problemă atunci când, în cursul dimineţii, l-a instruit pe Magruder. „Orice ai 
face, Tom, nu lăsa să miroase a mușamalizare. Dacă ei cred că cenzurăm presa pentru 
a ascunde faptul că pierdem o bătălie, ne vor sări toți la gât!” 

Până acum, se părea că cei din sală sunt de partea sa. Erau câteva priviri 
neîncrezătoare, câteva sprâncene ridicate, dar majoritatea ascultau doar în timp ce 
luau note, făceau fotografii, sau ţineau microfoanele în mâinile întinse. 

Dar ceea ce conta era că, până acum, criza din largul coastelor norvegiene era o 
înfrângere. 

— Acum vă pot spune că în urmă cu două zile, luni 16 iunie, elemente ale Carrier 
Air Wing 20, decolate de pe puntea lui Thomas Jefferson, au atacat un mare grup amfibiu 
sovietic ce se pregătea să ajungă pe coasta norvegiană. Serviciile noastre de Informaţii 
consideră că această flotilă era menită să debarce forțe sovietice de infanterie navală 
lângă Bergen. O astfel de operaţie ar fi servit la izolarea forțelor norvegiene rămase, 
tăierea liniilor lor de aprovizionare pe mare, și probabil le-ar fi forţat să capituleze. 

— Operațiunile noastre de luptă au fost executate cu profesionalism şi au avut 
efecte bune. Avioanele au surprins forțele amfibii sovietice la circa 150 mile nord de 

Bergen, în apropierea Insulei Bremanger. În timpul luptelor, unele nave rusești au fost 
scufundate, grav avariate, sau au fugit la țărm unde au fost capturate de forțele 
norvegiene. 

În acelaşi timp, un portavion sovietic ce asigura acoperire aeriană a operaţiunilor 
amfibie, Soyuz, a fost lovit şi avariat cu rachete Harpoon lansate de avioanele noastre A- 
6 Intruder. Conform ultimului raport, Soyuz a ieșit din luptă şi se târăşte spre nord. 
Această operaţiune a fost — conform oricărei definiții pe care doriți să o folosiți — o 
victorie majoră a forțelor americane și a forțelor militare ale Norvegiei libere. 

O victorie. Eh... 

Bătălia de la Capul Bremanger, aşa cum a început deja să fie numită, va fi 
consemnată în cărţile de istorie ca o splendidă victorie a armelor americane, dar în 
termeni politici această bătălie fusese ceva gen Pearl Harbor. 

Era evident că Uniunea Sovietică mizase că izolaţionismul american le va lăsa 
mână liberă; Jefferson a fost detașat pentru a-i face să se gândească de două ori asupra 
planurilor lor pentru Norvegia. 

Cel puţin, așa ar fi trebuit să se întâmple. În nici un caz nu ar fi trebuit să se 
ajungă din prima la o confruntare armată. Într-un fel, cineva din acest joc la cacealma 
și contra-cacealma a greşit calculele, iar acum Uniunea Sovietică și Statele Unite erau 
angajate în ceea ce fiecare strateg din cele două ţări s-a temut şi a anticipat încă de la 
sfârşitul celui de Al Doilea Război Mondial - un război convenţional total între cele 
mai mari superputeri mondiale. 

Ce ironie! Cele mai multe scenarii pentru un asemenea conflict au presupus 
pătrunderea ruşilor prin Fulda Gap în câmpiile din Germania de Vest, coşmarul 
Războiului Rece, pe vremea când Europa de Est încă se mai afla în pumnul de fier al 
Kremlinului. Alţii îşi imaginaseră o ofensivă sovietică în Orientul Mijlociu. 

Nimeni nu s-a aşteptat ca Armageddonul să înceapă în Scandinavia. 

Admiral Thomas Magruder a simţit un fior de durere la acest gând. Nepotul său 
Matt se afla la bordul lui Jefferson, încă din Islanda. Pentagonul încă mai spera că 
prezența CBG-14 îi putea forța pe sovietici să dea înapoi. Dar dacă situaţia se 
înfierbânta... 

Războiul dura de numai treisprezece zile. Se putea extinde cu ușurință... în 
Europa, în Atlanticul de Nord și în Orientul Mijlociu. Washingtonul era hotărât ca 
aceasta să nu se întâmple. 

— După bătălia de la Bremanger, a continuat Magruder, forțele ruse şi americane 
s-au supravegheat reciproc dar au evitat contactul direct. Dar, în această după-amiază, 
aproximativ la ora 1230, situaţia s-a schimbat pentru că criza norvegiană a intrat într-o 
fază nouă şi posibil extrem de periculoasă. 

Atunci, două dintre avioanele noastre F-14 Tomcat, decolate de pe portavionul 
Thomas Jefferson în patrulă de rutină, au fost atacate de avioane sovietice deasupra 

VP MAGAZIN 


Keith DOUGLASS VÂRTEJUL 


Norvegiei. Un avion de-al nostru a fost doborât. Un număr neconfirmat de avioane 
sovietice au fost doborâte în aceeași confruntare. 

În același timp, alte avioane ruseşti au lansat câteva rachete antinavă asupra 
forțelor noastre navale din largul coastelor norvegiene. Unul dintre vasele americane — 
fregata cu rachete ghidate Esek Hopkins — a fost lovit. Încă mai evaluăm rapoartele de 
avarii, dar vă putem asigura că acestea sunt relativ reduse şi nu vor afecta eficiența 
Grupului nostru de Luptă. 

O minciunică, dar era necesară pentru a evita panica... sau întrebările neavenite. 

Cum ar fi: ce poate face un singur portavion împotriva forțelor comasate ale 
flotei sovietice? 

Magruder a ridicat privirea, direct în bateriile de lumini. 

— Şi aici se încheie declarația mea oficială din acest moment. Mi-e teamă că 
acum nu pot răspunde la întrebări, dar vă informez că va avea loc o informare pentru 
presă mâine la ora 0900 și vom putea să vă răspundem la întrebări atunci. Mulţumesc. 

A părăsit brusc pupitrul, în timp ce izbucnea o furtună de proteste din sală. 

— Admiral! l-au strigat vreo duzină de voci, reporteri ce încercau să se apropie de 
podium. Admiral Magruder! 

— Asta însemnă o declaraţie de război între SUA și URSS? 

— Cât de grav este avariat Hopkins? 

— Care este următoarea noastră mișcare în Marea Norvegiei, Admiral? 

Ignorând strigătele și întrebările, Magruder a trecut în culise, predându-și 
notițele unui aghiotant şi se pregătea să o şteargă englezește când o femeie, o civilă, s-a 
apropiat de el dintr-o parte. 

— Îmi pare rău, spuse, întorcându-se. Va trebui să... Pamela! 

— Bună ziua, Admiral. Scuze că dau buzna peste dvs, dar sunteţi greu de prins. 

Vederea ei, înaltă, blondă și oarecum neglijent îmbrăcată, l-a luat complet prin 
surprindere. O întâlnise pentru prima oară pe Pamela Drake în sud-estul Asiei pe când 
el era comandantul CBG-14. După aceea, el a venit la Pentagon, iar dânsa la biroul ei 
de știri din Washington; a mai văzut-o de câteva ori în ultimii ani, dar fiecare 
întâlnirea a fost inconfortabilă pentru el. Ştia că Pamela și nepotul său rupseseră 
logodna, iar el credea că ştia de ce. 

Magruder se întrebă dacă ea ştie că Matt era la bordul lui Jefferson. 

— Ei, domnişoară Drake, ştiţi foarte bine că... 

— Nu încerc să obțin o exclusivitate, Admiral. Vreau doar să-mi iau rămas bun. 

— Rămas bun? 

— Mă pregătesc să plec în Norvegia, spuse zâmbind. Mă gândeam că aţi vrea să 
știți. 

— Sfinte Dumnezeule! Norvegia! De ce? 

— De data aceasta, dvs ar trebui să ştiţi mai bine. Din Norvegia vin acum ştirile 
fierbinţi. Presupun că aţi auzit despre invazia sovietică? Mă duc să mă alătur găştii din 
Bergen. Oricum, speram... ăă... puteți să-i transmiteţi ceva lui Matt din partea mea? 
Nu am reuşit să-l contactez. 

— Să-i spun lui Matt? ridică o sprânceană. Fir-ar... nu ştii. 

Ea făcu ochii mari. 

— Ce să ştiu? 

— Că Matt este deja acolo. A fost transferat pe Jefferson acum două săptămâni. 

— O, Doamne! 

Umerii i se încovoiară puţin, dar încercă să-şi menţină zâmbetul. 

— Atunci, presupun că am să-i pot spune chiar eu, nu? 

— Poate. Mă îndoiesc că se acordă permise de presă pentru Jefferson, pentru că e 
în zonă de luptă. Dar vei putea să-i transmiți un mesaj. 

Ea şi-a înlăturat o şuviță de păr rebelă de pe față. 

— Poate. Nu sunt foarte sigură că ar trebui. SOB! a plecat în blestematul de 
război și nici măcar nu mi-a spus! 

S-a întors cu spatele și a plecat, evident mâhnită. 

Magruder o privea plecând, cuprins de propriile sale nelinişti. Avea sentimentul 
că tocmai a deschis o rană veche și dureroasă în această tânără femeie și se întrebă 
dacă putea face sau spune ceva ca să o vindece. 

Nu, mai bine să-și vadă de treaba lui. În ciuda a ceea ce tocmai spusese, își dorea 
ca Pamela să nu plece în Norvegia. Dacă Matt mai simţea ceva pentru ea şi afla despre 
deplasarea sa... 

Magruder și-a alungat gândul neliniștitor şi şi-a continuat drumul către birou. 


2135 Zulu (2035 ora locală) 
Portavionul sovietic Soyuz 
Marea Norvegiei 


Fumul alb continua să năvălească de dedesubt acoperind puntea de zbor 
avariată, apoi se întindea peste apele mării din pupa, asemenea unei pături de ceață. 
Conform ultimului raport, echipele de control aveau incendiile sub control, iar nava 
nu se afla în pericol, dar echipajul încă mai robotea asiduu pe punte, curățind resturile 
rămase în urma atacului. 

Admiral? Vasili Ivanovici Khenkin s-a sprijinit de balustrada pasarelei din 
babordul punţii de comandă urmărind mișcările ordonate ale oamenilor de la baza 


1 SOB - Son Of a Bitch — textual: fecior de cățea; expresie peiorativă sau admirativă, în funcţie de context. 

insulei portavionului. Erau obosiţi; era evident din încetineala gesturilor şi din 
ghionturile și îmbrâncelile pe care le aplicau subofițerii oamenilor lor. 

Nici nu era de mirare, se gândi Khenkin. Ofițerii și echipajul de pe portavionul 
sovietic lucrau de două zile fără pauză. Khenkin însuși se simțea epuizat şi abia își mai 
târa picioarele, iar ochii îi erau ca de plumb. 

Mai jos de promenada pe care se afla amiralul, un grup era adunat în jurul 
carcasei arzânde a unui MiG-29. Avionul de vânătoarea fost distrus de explozie atunci 
când racheta americană Harpoon a lovit insula portavionului, împrăștiind resturi 
arzânde şi șrapnele metalice peste puntea de zbor. Khenkin îi privea trist pe marinarii 
ce se luptau cu epava înnegrită de foc, ce-şi coordonau mișcările cu uşorul ruliu al 
navei. MiG-ul distrus a fost împins spre margine, întâi cu încetineală, apoi şi-a înclinat 
botul și a dispărut de pe puntea de zbor. A căzut în apă chiar lângă tribordul lui Soyuz 
ridicând o coloană de spumă albă, apoi a fost înghiţit în siajul portavionului. 

Khenkin a auzit paşi pe pasarela din spatele său și o tuse familiară. 

— Admiral Khenkin? 

— Da, Dmitri Yakovlevici. 

Încă îşi mai ţinea privirea pe locul unde dispăruse avionul în apă. 

— Ce s-a întâmplat? 

— Un mesaj prioritar, Admiral. Tocmai a sosit. 

Khenkin s-a întors privind cu ochii reci la silueta înaltă și aproape costelivă a 
Kapitan Pervovo Ranga? Bodansky, şeful Statului său Major. 

— Arăţi obosit, prietene. 

— În ultimele zile a fost puţin timp pentru somn, Admiral. 

Avea cearcăne sub ochi, iar vestonul albastru al uniformei, încărcat cu fireturi, de 
obicei impecabil periat şi ajustat, acum arăta de parcă dormise îmbrăcat în el. 

— Eh, păi, să vedem ce vor zampolitst de la noi! 

— Da, Admiral. 

Bodansky îi înmână foaia de hârtie. 

— Vă mai informez că cei de la Operațiunile de zbor au raportat 21 avioane 
distruse sau avariate dincolo de posibilitățile noaste de reparare la bord. Acestea, 
desigur, adăugate la avioanele pe care le-am pierdut în luptă. 

Khenkin dădu uşor din cap în timp ce lua hârtia. O lovitură serioasă. Soyuz a 
pierdut aproape jumătate din efectivele de MiG-29 şi Suhoi-27 ambarcate. Dar mai rău 


2 Admiral — datorită unei cutume neoficiale a militarilor (prescurtarea denumirii unor grade) se pot crea confuzii; 
nu poate fi amiral cu trei stele (OF-9), un grad mult prea mare pentru un comandant de Grup de Luptă. De fapt, 
personajul are gradul de contra-amiral (Konrp-aamupaa) cod NATO OF-6. 

3 Kapitan Pervovo Ranga — căpitan de rangul I (cod NATO OF-5); echivalent comandor sau colonel. 

4 Zampolit — comisar politic / ofițer politic / politruk — ofițerul supraveghetor responsabil cu educaţia politică / 
ideologică în unitatea în care sunt numiţi; asigură controlul civil / politic asupra militarilor. 

de atât, era ceea ce coloanele de cifre din mâna sa nu puteau exprima - scăderea 
moralului fiecărui ofițer și marinar din Flota Steagul Roșu, epuizarea, scăderea critică a 
capacităţii de luptă a Grupului de Luptă. Aceşti factori sunt de departe mult mai gravi 
decât pierderea a o sută de avioane. Acestea pot fi înlocuite, dar oamenii... oamenii... 

Khenkin privi un moment către orizontul estic, invizibil acum în amurgul serii 
târzii. Aici, atât de aproape de Cercul Polar și în această perioadă a anului, nu se făcea 
niciodată cu adevărat întuneric, deși soarele cobora sub orizont câteva ceasuri în 
fiecare noapte. Cinci sute de kilometri spre est, nevăzute dincolo de linia orizontului, 
se întindeau piscurile abrupte, insulițele și fiordurile Norvegiei. Acolo, viitorul Rodina, 
binecuvântata Maică Rusia, continua să fie nesigur. Invazia sovietică a Finlandei și 
Norvegiei, subjugarea întregii Scandinavii și renașterea Rusiei ca cea mai mare putere 
a lumii, toate depindeau acum de cât de bine își comanda el navele şi oamenii din 
Flota Steagul Roșu. 

Dar, la dracu cu toate! De ce nimeni din Moscova nu a prevăzut posibilitatea 
intervenţiei americane... sau măcar să fi luat în considerare această variantă, 
certitudinea că în luptă, planurile merg întotdeauna prost? 

Khenkin începu să citească documentul decodat. 


Către: Comandantul Flotei Steagul Roşu (KPACHBPIV PAAT) 

Felicitări pentru victoria dvs asupra forțelor Grupului de Luptă 
american din zona operaţională din Marea Norvegiei. 

Prin prezentul ordin vi se cere să executați imediat reparațiile 
necesare reluării imediate a ofensivei în coordonare cu planificata 
detaşare a Flotei Lenin, nume de cod NICOVALA (HaxoBaarHa). 

Flota Steagul Roșu, are acum numele de cod CIOCANUL 
(MoaoToKk). 

Operaţiunea comună împotriva forțelor americane din regiune are 
numele de cod VULCAN. Se va afla sub comanda supremă a 
Admiralului Ivanov. 

Punctul de Comandă a Admiralului Ivanov va fi transferat pe 
Kreml, efectiv imediat. 

Ochii Patriei Mamă sunt aţintiți asupra voastră. Contribuţia dvs la 
victoria măreaţă asupra forțelor imperialiste nu va fi uitată. 

Semnează: Vorobiev 


Buzele lui Khenkin s-au strâmbat într-un semi-zâmbet. Ciocanul şi Nicovala, 
lucrând împreună în forja lui Vulcan, fierarul vechilor zei vestici. Simbolurile îi plăceau 
lui Khenkin, care avea profunda dragoste rusească pentru simbolismul mistic, şi 
credinţa în succesul viitor, în destin. Aveau nevoie de această credință în zilele ce 

urmau. Vorobiev și Înaltul Comandament sovietic puteau considera recenta bătălie 
drept o victorie, dar toţi ofițerii din flotă ştiau care este realitatea. 

Şi asta — se gândi Khenkin sarcastic — era ceea ce Vorobiev şi acoliții săi numeau 
„O victorie măreață”? 

Uriașa navă LSD Vitaly Oganov şi o duzină de vase mai mici distruse, debarcarea 
din Bergen eșuată, Soyuz lovit şi avariat de rachetele Harpoon americane... 

Evident, că voiau să menţină moralul în flotă, dar Khenkin putea citi cu ușurință 
printre rândurile acestor ordine concise. Maica Rusia stă cu ochii pe tine. Asta e mai 
degrabă o ameninţare decât o laudă. Dacă Vulcan se dovedeşte a fi un succes, el va fi 
un erou. Dacă nu... ei bine, Moscova va şti pe cine să arunce vina. Faptul că la 
comanda generală a Operațiunii Vulcan l-au numit pe Ivanov, care era cu trei luni mai 
proaspăt în grad decât Khenkin, era o mustrare usturătoare, deși neoficială. 

Un ordin transmis prin megafonul de pe punte, i-a captat atenţia. Grupele de 
control a avariilor au degajat puntea de zbor, eliberând calea pentru un avion ce venea 
la aterizare. Privind spre pupa, peste cablurile arestoare întinse de-a latul părții 
posterioare a punţii de zbor de pe Soyuz, a văzut în depărtare două puncte suspendate 
pe cerul sudic, şi care încet, încet, deveneau tot mai mari. 

Întăririle — primele MiG şi Suhoi trimise din Marea Neagră, via Murmansk, lui 
Soyuz pentru înlocuirea avioanelor pierdute cu două zile mai înainte. 

Aflase că a fost concepută o operaţiune aeriană masivă care să distragă atenţia 
americanilor de la aceste avioane în ultima etapă a zborului lor de la bazele din 
peninsula Kola și până la acest rendevouz cu Soyuz. 

Fusese decizia lui Khenkin de a le aduce la bord imediat, chiar dacă mai exista 
un pericol considerabil reprezentant de fragmentele metalice de mărimea unui deget 
răspândite încă pe puntea de zbor după explozia ce avariase aproape fatal portavionul 
rusesc. Asemenea fragmente puteau fi aspirate cu ușurință de turbine, distrugându-le 
palele și motoarele, dar era imperativ ca grupul aerian să fie readus cât mai curând 
posibil la întreaga capacitate de luptă. 

Khenkin era surprins că americanii nu au lansat și alte atacuri împotriva Flotei 
Steagul Roșu, dar se îndoia că vor mai ezita prea mult. Moscova putea fi convinsă de 
ideea că americanii au rămas dezbinați și izolaționiști... dar Admiral Khenkin avea 
doar respect pentru tehnologia Americii și pentru abilităţile luptătorilor ei. Împotriva 
unui asemenea inamic, avea nevoie de fiecare avion bun de luptă de care putea face 
rost. La fel ca şi de fiecare bucăţică din propria sa experienţă, abilitate și instruire. 

Trebuia neapărat ca Ivanov să se afle la comanda operațiunii împotriva 
americanilor? Foarte bine. Khenkin avea prea puţină încredere în capacitatea lui 
Ivanov în ceea ce privește tacticile de luptă, dar până ce Flota Lenin își va putea croi 
drumul prin gura îngustă a Balticii, Khenkin se afla aici, în nord, o amenințare 
permanentă pentru Grupul de Luptă american. lar când Ivanov va sosi, o va face 

dinspre sud, în sus pe lângă coasta norvegiană. Deci Jefferson va fi prins strâns între 
cele două flote sovietice. 

Cu adevărat între Ciocan şi Nicovală. 

Cu grația unui șoim ce-şi finalizează atacul asupra prăzii, primul avion venea cu 
grație către pupa lui Soyuz. Suplu, mortal şi superb manevrabil, un Suhoi-27 a atins 
ușor puntea portavionului, cârligul din coadă a prins cablul arestor care l-a stopat în 
câțiva metri. Khenkin a dat drumul aerului din piept, reîncepând să respire. Cele două 
motoare Tumanski continuau să huruie; nu s-a auzit nici un zgomot ascuţit de metal ce 
loveşte metalul, dacă lamele turbinei ar fi fost avariate. Khenkin simţi cum nodul din 
stomac se destinde ca un pumn ce nu mai este încordat. 

A riscat și a reușit. Dacă puteau aduce la bord avioane și piloți fără a mai 
înregistra pierderi, aveau șanse bune să zdrobească Grupul de Luptă american. 

După ceea ce le făcuse inamicul lui Soyuz și oamenilor săi, Khenkin voia să-l 
distrugă pe Jefferson, voia să-l vadă arzând şi scufundându-se în apele îngheţate ale 
Mării Norvegiei. Și-a strâns pumnii mototolind hârtia cu ordinele. Şi a zâmbit. 


CAPITOLUL 8 


Joi 19 iunie 

0330 Zulu (0430 ora locală) 

USS Thomas Jefferson 

Punctul Viking, Marea Norvegiei 


Era 0430 dimineaţa — „zero-dark-thirty” cum le plăcea celor din Navy să spună — 
dar era deja lumină deplină; la paralela de 60 N nopţile de iunie nu erau cu adevărat 
întunecate. Pe suprafața mării se întindea o ceață densă, deși sus, deasupra punţii, o 
briză rece fâlfâia pavilioanele arborate pe saulele catargului şi făcea aerul să pară ca 
fiind mai degrabă de martie decât de iunie. Tombstone se reîntorsese în locul lui de 
veghe solitar din Cuibul Vulturului. 

De aici putea observa activitatea de la un capăt la celălalt de pe puntea de zbor. 

Spre prova, echipajul de la catapultele lui Jefferson îşi desfăşurau obișnuitul balet, 
pregătind pentru lansare o pereche de F/A-18 Hornet din VEA-161. Deflectoarele de jet 
s-au ridicat din suprafața punţii precum niște pereți de oţel în spatele fiecărui avion, 
atunci când primul, apoi al doilea, au turat motoarele la maxim. 

Lângă Cat 1, ofițerul de lansare, în vestă galbenă, a salutat scurt către aviator, 
după ce a făcut o verificare vizuală rapidă stânga-dreapta, apoi s-a lăsat într-un 
genunchi, şi a făcut semnul cu degetul mare. Urletul motoarelor s-a transformat în 
tunet și Hornet a ţâşnit înainte într-un nor de abur, accelerând de la 0 la 270 mile/oră în 
numai două secunde. După o clipită, al doilea Hornet s-a năpustit după primul şi 
amândouă au cabrat grațios, aripă lângă aripă, provocând vârtejuri în ceața de pe 
mare. 

Erau încă în urcare când deflectoarele de jet s-au rabatat singure în punte și alte 
două avioane au rulat pentru a-și lua locurile în Cat 1 şi 2. Unul era un KA-6D, un 
Intruder modificat cu rezervoare suplimentare pentru a servi ca avion-cisternă pentru 
realimentare în zbor. Celălalt era un EA-6B Prowler, unul dintre cele cinci avioane 
pentru contramăsuri electronice din VAQ-143, care trebuia să creeze un ecran de 
protecție pentru CBG împotriva „ochilor” curioși ai radarelor sovietice. 

Spre pupa, se desfășura un dans similar cu coordonare precisă de avioane 
tunătoare, pentru că aterizarea acestora se desfășura în același timp cu lansarea 
celorlalte. Un S-3A Viking din VS-42 Kingfishers, era pe panta de coborâre către pupa lui 
Jefferson. Tombstone avea o slăbiciune deosebită pentru aceste tenace vânătoare de 
submarine, deosebit de manevrabile. Petrecuse multe ore la bordul lor când era 
adjunct CAG. Vikingii înarmaţi cu rachete Harpoon au fost valul ce a spulberat forțele 
amfibii ruseşti. 

La prima vedere, Viking părea că stă în aer aproape nemișcat. Apoi perspectiva s- 
a schimbat și a devenit mai mare năpustindu-se dinspre orizontul de la pupa 
portavionului cu o viteză alarmantă. Aripile se balansau uşor deoarece pilotul ajusta 
tracțiunea motoarelor plasate sub fiecare aripă, ca răspuns la indicaţiile venite de la 
LSO aflat pe punte. 

Cârligul din coadă ce pendula sub ampenajele uriașe a trecut cu puţin pe 
deasupra cablului unu, a scrâșnit pe suprafața punţii și a prins cablul doi cu un brânci 
ce a coborât mult botul Vikingului. Motoarele au urlat scurt, apoi și-au redus turaţiile 
până la un șuierat relativ discret atunci când pilotul a redus gazele. Avionul a dat 
puţin înapoi şi a scăpat de cablu, apoi a rulat încet dirijat de fluturarea brațului unui 
om de pe punte. Aripile i se pliau deja spre spate. 

Tombstone i-a privit atent pe oamenii ce roboteau pe puntea de dedesubt. Toţi 
purtau veste, căşti și alte forme de echipament de protecţie care le dădeau o înfățișare 
anonimă, indiferent dacă purtau vestele roșii ale celor ce manevrau muniţia, albe 
pentru cei de la siguranţa muncii şi sanitari, mov pentru combustibil, sau oricare altă 
culoare menită a le diferenţia sarcinile. Unui observator străin ar fi văzut că sunt 
obosiţi, deşi mișcările le erau la fel de precise, la fel de coregrafice, ca întotdeauna. 
Viaţa la bordul unui portavion din Navy era o nesfârșită rutină cu pauze prea scurte 
de odihnă şi somn între schimburile la datorie. În caz de urgenţă, în luptă, se lucra 

VP MAGAZIN 


Keith DOUGLASS VÂRTEJUL 


non-stop. Tombstone ştia că unii dintre oamenii de la bord nu au dormit deloc în 
ultimele 48 ore. 

Cât vor putea continua fără să cedeze? În războiul modern, omul era veriga slabă 
a maşinăriei, piesa care se va defecta prima. Puntea de zbor a unui portavion era cel 
mai periculos loc de muncă din lume. Capcanele erau numeroase şi viclene: vârtejul 
invizibil al palelor elicelor și rotoarelor; jetul invizibil al motoarelor de pe F-14; gurile 
de admisie hulpave de la S-3A; ruperea neașteptată şi lovitura secerătoare a vreunui 
cablu arestor, sau cedarea frânelor pe puntea în tangaj, ori un simplu pas greșit peste 
marginea punţii. Extenuarea celor din echipaj, solicitați prea mult şi prea tare se va 
combina mai devreme sau mai târziu cu pericolele mediului de lucru și vor muri 
oameni. 

Şi-a reamintit incidentul cu scaunul de catapultare al lui Coyote. De data aceasta 
nu s-a întâmplat nimic. Dar la proxima ocazie... 

Tombstone se gândi la cei de pe portavionul rusesc, aflat undeva spre nord. 
Portavioanele reprezentau o noutate pentru sovietici. Nu aveau parte de tradiția şi 
experienţa celor din US Navy care au început operaţiunile aeriene de pe nave în 1922 
cu USS Langley. 

Jefferson şi al său CBG erau aici într-un dezavantaj net, trebuind să lupte cu un 
inamic superior numericește la capătul unei nesfârşite linii logistice de aprovizionare 
de-a latul Atlanticului. 

Totuși, credea Tombstone, aceste dezavantaje erau oarecum neutralizate de 
calitatea instruirii și de experienţă. 

Şi mai era îngrijorat încă în legătură cu Coyote. 


— Hei, CAG! 

Se întoarse, la auzul vocii familiare din spatele său. 

— Salut, Batman. Te-ai trezit devreme. Ce te aduce în Cuibul Vulturului? 

— Voiam doar să arunc o ultimă privire la lumina zilei înainte de a dispare în 
Regatul Magic, replică Batman. 

Purta jacheta de aviator pentru a se proteja de briza rece de dimineaţă. 

— Ştii că lor le place să ne ţină în întuneric. 

Tombstone zâmbi. Departamentul de Informaţii de pe portavion era identificat 
cu literele OZ, iar de aici veneau glumiţele referitoare la Regatul Magic și Drumul de 
Cărămizi Galbene. lar Informaţiile (Intelligence) — în sintagma cu dublu sens 
“Informaţii/inteligență militară” (military intelligence) — a fost întotdeauna sursă de 
bancuri în flecăreala militarilor. O informare pentru conducătorii de departamente, 
skipper-ii de squadron şi adjuncţii lor, a fost programată în această dimineaţă la 0500. 

Tombstone se gândi că era posibil să afle unele informaţii noi despre portavionul 
sovietic... şi cam ce ar trebui să facă Jefferson în legătură cu el. După Bătălia de la 

Bremanger de acum trei zile, nimeni din CBG nu părea să ştie încotro se îndreaptă 
Jefferson, sau care era misiunea lui în aceste ape. 

— Ei, ne vor spune şi nouă dacă vor şti ceva. 

Se sprijini din nou de balustradă. Tangajul și ruliul portavionului păreau 
amplificate aici, atât de sus deasupra apei. Aerul era sărat și îmbibat cu vapori de 
combustibil. 

— L-ai văzut în ultimul timp pe Coyote? 

Ochii lui Batman s-au îngustat. 

— Aseară. De ce? 

— Nimic. Mă întrebam doar. 

— Mda. 

Batman s-a apropiat de el, lângă balustradă. Păru că vrea să spună ceva, dar nu 
știa cum. 

— Ştii, CAG, poate că ar trebui să o laşi mai moale cu Coyote. Cred că e cam pus 
cu spatele la zid, iar treaba asta ne cam agită pe noi, ceilalți. 

Tombstone ridică o sprânceană. 

— Ţi-a spus el asta? 

— Ce dracu, sigur că nu. Dar e al dracu de evident. 

Tombstone s-a încruntat. Se gândi la aura mistică, de mândrie masculină, tăcere 
și invulnerabilitate în care fiecare pilot se înfăşura ca într-o mantie. Coyote sigur că nu 
a spus nimănui din squadron despre ce anume îl neliniștea. Asemenea lucruri nu se 
făceau. 

— O iau ca pe un avertisment, spuse Tombstone cu răceală. Dar dacă are vreo 
problemă, poate că el ar trebui să vină la mine. 

— Poate că tu ești problema lui. 

— Ce vrei să spui? 

— Aa, nu ştiu. Dar ceva îl irită. Noi toți am presupus că probabil i-ai aplicat o 
admonestare substanţială după incidentul CAP de ieri. Sau poate că ce s-a întâmplat 
cu Hopkins l-a afectat foarte rău. Presupun că ce i s-a întâmplat acelei fregate ni s-ar fi 
putut întâmpla și nouă. 

Ochii lui Tombstone s-au îndreptat involuntar către orizontul sud-estic, unde un 
norișor mic şi negru marca poziția fregatei încă arzânde. Conform ultimului raport, 
Kearny şi Decatur escortau nava avariată, în timp ce echipele specializate continuau 
lupta cu incendiile. Avioanele Hornet lansate adineauri erau componente ale CAP 
desemnată să asigure protecția lui Hopkins față de un eventual viitor atac. 

— Dacă n-aş crede despre Coyote că-și poate face treaba, spuse Tombstone cu 
grijă, i-aş fi smuls aripile din piept, iar în această clipă tu ai fi fost skipper la Vipers. Poţi 
transmite asta oamenilor, Batman. Din sursă sigură. 

Batman zâmbi strâmb. 

— Ştim cu toţii ce suflet bun ai, CAG. Acum ce faci? Cobori în CVIC? 

— Nu mi-aş permite să lipsesc. E timpul să plecăm. la-o înainte! 

În limbajul Navy, termenul pentru portavion este CV, deci CVIC (pronunţat 
'civic”) este abrevierea pentru Carrier Intelligence Center. Era constituit dintr-un număr 
de compartimente aparținând departamentului OZ de pe Jefferson. Ofiţerul de 
Informaţii, Lieutenant Commander Paul Aiken, ținea ședința matinală de informare în 
marea sală — şi ea numită CVIC - care servea și ca sală de conferințe, centru de 
planificare, și chiar ca studio TV. 

Tombstone l-a urmat pe Batman înăuntru și a luat loc lângă el pe unul dintre 
scaunele metalice pliabile din al doilea rând din față. Ceilalţi ofițeri intrau pe rând, 
mulți dintre ei cu nelipsita cană de cafea marinărească în mână. 

Coyote a intrat şi el, apoi s-a oprit privind în jur. L-a văzut pe Tombstone, dar, cu 
răceală, se făcu că nu-l recunoaște, apoi s-a așezat pe un scaun din celălalt capăt al 
sălii. Cearcănele de sub ochi arătau că nu dormise prea mult. 

Oare ce era în capul lui? se întrebă Tombstone. Cândva era capabil să-și 
„citească” cu ușurință prietenul, dar vremea aceea trecuse. Acum avea toate șansele să 
o încaseze, dacă intervenţia sa ar fi fost nepotrivită. Ca prieten voia să ajute. Ca şi CAG 
simţea că trebuie să ştie, pentru că problemele personale ale unui om îi puteau afecta 
pe toți ceilalți din squadron... sau ieşeau la suprafață într-un moment nepotrivit şi 
cineva era ucis. Aceasta, ştia, era ceea ce îl îngrijora pe Batman. 

— Attention on deck! a atenţionat cineva din spatele sălii şi fiecare ofițer s-a ridicat 
în poziţie de „drepţi”. 

— Continuaţi!, ordonă Captain Brandt intrat imediat după Admiral Tarrant. 
Însoţiţi de câţiva aghiotanţi, au înaintat pe intervalul dintre scaune. Tombstone și 
ceilalți s-au așezat din nou după ce ofițerii superiori au luat loc. 

— Mulţumesc, Admiral, Captain, a spus Commander Aiken, aflat în fața sălii. 

Un ecran de proiecție era montat pe peretele din spatele său. 

— Bine aţi venit, gentlemen. Admiral Tarrant a ordonat această informare pentru 
toți comandanții de departamente și adjuncţii lor. Considerăm că ați dori să aveţi o 
imagine mai clară a adversarului. Luminile, vă rog! 

Neoanele de pe tavanul CVIC s-au stins şi o imagine în alb-negru a apărut pe 
ecran, o imagine aeriană a unui portavion. 

Tombstone mai văzuse aceste linii, acum doi ani, când Jefferson a fost detașat în 
Oceanul Indian și a colaborat cu portavionul sovietic Kreml în timpul conflictului indo- 
pakistanez. 

Mai mic decât Jefferson, nu avea puntea de zbor angulară caracteristică 
portavioanelor americane. La fel ca portavioanele britanice și indiene, puntea prova 
era ridicată ca o trambulină, un design menit să ajute avioanele să decoleze fără 
lansare din catapultă. 

La fel de evident era şi faptul că nava din fotografie era avariată. Deși detaliile 
erau neclare, fumul dens părea să se întindă la pupa, în timp ce portavionul brăzda 
apele mării. Se vedea o ruptură în puntea de zbor, lângă colțul din babord al insulei, ce 
părea a fi făcută de o explozie. 

— Această foto a fost luată ieri seară de către unul dintre sateliții noștri de 
spionaj. Am identificat-o cu certitudine ca fiind portavionul sovietic Soyuz. După cum 
puteţi vedea aici, a fost destul de avariată de atacul nostru de acum două zile, dar 
presupunem că operaţiunile de zbor nu au fost afectate în mod serios. În ultimele 7 ore 
am urmărit avioane ce veneau din Peninsula Kola, probabil MiG-29 şi Su-27 
navalizate, pentru a înlocui pierderile suferite în bătălie. Vă rog să rețineţi, semnificația 
numelui navei: Soyuz, Uniunea. În mod clar, este primadona noii caste militariste 
sovietice, mare, agresivă, puternică. Estimăm că are o greutate de cel puţin 60.000 t şi 
este dotată cu mai mult de 65 avioane. Nava-soră Kreml, se află în prezent în șantierul 
naval de la Leningrad, în Marea Baltică. Următoarea, vă rog. 

Soyuz a dispărut de pe ecran, înlocuită de o altă fotografie. Aceasta era la o scală 
mai mică și dezvăluia cinci siaje lungi ce se întindeau peste apa întunecată. 

— Împreună cu Soyuz navighează patru mari nave de suprafață. Credem că e 
vorba de Kirov şi de trei cruiser dotate cu rachete ghidate din Clasa Kresta 1 sau II. 
Următoarea. 

Fotografia următoare prezenta o vedere oblică a unei enorme nave de luptă, 
lungă, cu punți mari şi o suprastructură complexă ce se ridica precum o piramidă în 
mijlocul ei. 

Tombstone auzi câteva fluierături ușoare și un murmur de conversații ce a 
străbătut sala. 

— Cred că ar trebui să precizez de la început că Kirov este un monstru. A fost 
proiectată ca şi cruiser de bătălie şi este cea mai mare navă de război din lume de după 
Al Doilea Război Mondial (cu excepţia portavioanelor); cu propulsie nucleară, 754 
picioare lungime, deplasament 24.000 t şi un echipaj de peste 800 oameni. Mai sunt 
doar încă trei în această Clasă: Frunze, în Pacific, Kalinin şi Irkutsk, ambele în Baltica. 

Cele din Clasa Kresta sunt mai mici, 7.600 sau 7.700 t fiecare, dar toate trei sunt 
proiectate pentru un singur lucru -— să atace şi să distrugă vasele de suprafață inamice. 
Adică, gentlemen, nave ca cele din acest CBG. Următoarea. 

Următoarea imagine era o hartă a coastei Norvegiei și a apelor din nordul Marii 
Britanii. Aiken a scos din buzunarul de la piept un indicator telescopic, l-a extins, şi a 
atins cu vârful lui centrul unui cerc larg din apele largi din jumătatea de sus a 
ecranului. 

— Soyuz şi escortele sale au fost observate ultima oară aici, imediat sub Cercul 
Polar și înaintând încet spre est. Din păcate, în cele opt ore care au trecut de când au 
fost făcute aceste fotografii, i-am pierdut. Ar putea fi oriunde în acest cerc cu raza de 

400 mile. Am avut numeroase contacte radar, dar intermitente... iar activitatea ECM 
sovietică este deosebit de puternică, după cum vă puteţi imagina. Nici avioanele 
noastre Hawkes, nici sateliții radar nu au fost capabili să obţină o imagine foarte clară, 
iar ca să ne facă sarcina și mai dificilă, întreaga regiune este acoperită acum de un strat 
gros de nori. Cei de la meteo spun că vom putea folosi sateliții numai după ce sistemul 
de joasă presiune din Islanda se va deplasa și va lua cu el vremea asta mizerabilă. 

Indicatorul a atins câteva puncte de pe hartă, la sud de cerc și în lungul coastei 
norvegiene. 

— Am avut câteva contacte aici... aici... până aici. Unele solide, altele parțiale. 
Considerăm că acestea sunt snorter și putem presupune că se află în zonă şi numeroase 
submarine cu propulsie nucleară. Până acum, reţeaua noastră SOSUS nu a depistat 
mare lucru pe traseele pe care vin de obicei submarinele sovietice în Atlantic. Asta 
poate însemna că își restricționează operaţiunile la Marea Norvegiei, sau poate 
însemna că au găsit o metodă de fentare a supravegherii SOSUS. Dar este stabilit cu 
certitudine că o grămadă de submarine staţionează în apele norvegiene. În ultimele 48 
ore, acest CBG a pierdut patru submarine, sigur distruse, plus câteva probabile. La 
nord de CBG vom întâlni un mediu bogat în ţinte. 

Cu adevărat bogat în ţinte! Snorter erau submarine convenţionale — Kilo, Tango şi 
Foxtrot — care foloseau snorkle pentru a-şi reîncărca bateriile în timp ce erau în 
imersiune. Tombstone se uită la locaţia țintelor și dădu ușor din cap. S-3A Viking de pe 
Jefferson zburau deja non-stop, folosind rezervoarele suplimentare pentru a-şi extinde 
raza de patrulare ASW până la limită. Cele şase elicoptere SH-3H Sea King de pe HS-19 
patrulau și ele constant, folosind sonarul pentru a controla fiecare milă pătrată de 
ocean aflată pe cursul CBG, căutând submarine inamice. 

Problema consta în raportul de număr cu inamicul. În ciuda victoriilor obţinute 
de forțele ASW de pe CBG american, mai devreme sau mai târziu ruşii vor avea 
noroc... iar Jefferson va ajunge în colimatorul lor. 

Indicatorul arăta acum niște simboluri reprezentând contacte de suprafață 
izolate. 

— Toate acestea sunt elemente ale Flotei sovietice. După bătălia de acum trei zile, 
pe care, acum, o numim Bătălia de la Capul Bremanger, s-au răspândit pe acest întreg 
sfert din Marea Norvegiei. Unele au reuşit să se pitească sub nori, precum Soyuz. 
Altele s-au adăpostit în fiorduri. În total, am numărat 19 contacte de suprafaţă, ca 
mărime de la Soyuz și Kirov la vase mici, supraviețuitoare ale operaţiunii amfibii 
inamice și chiar vase de patrulare de coastă. 

Nucleul principal al Flotei Steagul Roșu se află cu siguranță mult spre nord, 
probabil dincolo de Capul Nord. Adversarii noştri par să joace foarte prudent, 
probabil pentru că încă mai evaluează posibilele ramificații ale unui război 
convențional deschis cu Statele Unite. Este aprecierea Washingtonului că ei își 

ajustează încă strategia politică care să ne forțeze să abandonăm Norvegia. Cu 
siguranță, aceasta este în acord cu scopul principal al Moscovei, acela de a prelua 
controlul asupra întregii Scandinavii cu minimum de intervenţie străină. 

Indicatorul s-a mișcat în josul coastei. 

— Aici jos, avem câteva sute de contacte dispersate. Majoritatea dintre ele sunt 
nave civile, vase de pescuit norvegiene și alte asemenea. Unele sunt ceea ce a mai 
rămas din Sjøforsvaret (Marina Regală/Militară Norvegiană). Vom putea apela la ei 
pentru suport, dar cele mai mari nave pe care le au norvegienii sunt fregatele de 1.400 t 
cu rachete ghidate — mai mici decât ce avem noi în Clasa Perry. Luminile, vă rog. 

Luminile s-au aprins, iar Aiken şi-a strâns indicatorul. 

— Cea mai mare problemă a noastră referitoare la cooperarea cu norvegienii este 
cea a codurilor, semnalelor de recunoaștere, IFF, etc. Acum suntem aproape siguri că 
Tomcatul căzut ieri în munţi a fost doborât de o baterie SAM norvegiană, nu de către 
sovietici. Ne ocupăm de punerea la punct a unui schimb de coduri de luptă cu oamenii 
lor înainte de a începe să ne coordonăm operaţiunile comune. Şi cu asta am terminat 
partea mea de informare. Admiral? 

Admiral Tarrant s-a ridicat şi a mers în faţa sălii. 

— Mulţumesc, Paul. 

Se opri o clipă, privind la feţele celor din încăpere. 

— Ei bine, mai întâi o fărâmă de veşti bune. Am fost anunţat de Washington că 
în urmă cu 24 ore, Parlamentul Britanic a acordat un vot de neîncredere. Guvernul 
laburist din Marea Britanie a căzut şi vor trebui ţinute repede alegeri anticipate. Pare 
mai mult decât probabil că rezultatul acestor alegeri va fi întoarcerea conservatorilor la 
putere și intrarea Marii Britanii în război. De partea noastră, desigur. 

Din rândurile audienței s-a auzit un val de chicoteli, iar câţiva ofițeri au 
aplaudat. Dezertarea Marii Britanii din NATO a deschis drumul sovietelor pentru 
invadarea Scandinaviei. CBG-14 era teribil de izolat aici în Marea Norvegiei, iar sosirea 
Royal Navy ar face ca sorții să se egalizeze. 

— Şi acum, veșştile rele, a continuat Tarrant. Nu putem aștepta ajutor imediat de 
la britanici. Cât a fost la putere, Partidul Laburist socialist aproape că a pus Royal 
Navy pe butuci. O mare parte din flota lor este nefuncțională, sau stocată la Scapa 
Flow. Şi mă tem că nu ne putem aștepta nici de la ai noștri la întăriri care să ne asigure 
spatele, cel puțin nu prea curând. 

Ridică mâna ca să potolească murmurele, mai gălăgioase de data aceasta. 

— Ştiu, știu. Am auzit cu toţii zvonurile că Washington a trimis pe Ike şi Kennedy 
în ajutorul nostru. Dar am fost toată noaptea în contact cu Pentagonul şi asta e situaţia. 

Eisenhower se află mai aproape de poziţia noastră decât oricare alt portavion. În 
acest moment este în Atlanticul de Nord, la sud de Groenlanda. Următoarele CBG, ca 
distanţă, ar fi Nimitz sau Kennedy. Acum sunt amândouă în estul Mediteranei. Kennedy 

era programat să se întoarcă acasă, dar când Scandinavia s-a înfierbântat, a primit 
ordin să stea pe loc. Ruşii au un nou super-portavion în testări în Marea Neagră. Dacă 
monstrul ar ieși, eh... micuțul nostru război personal ar deveni cu adevărat public și 
încă repede. De aceea, ambelor CBG, Nimitz și Kennedy, li s-au ordonat să rămână pe 
loc în Mediterana, iar Ike să stea în Atlantic. Washington este îngrijorat că submarinele 
ruseşti ar putea trece de linia SOSUS în Atlantic și să încerce să întrerupă linia noastră 
de aprovizionare, poate chiar şi un raid asupra coastei SUA. Dar ne vine nişte ajutor. 

II MEF, adică Second Marine Expeditionary Force, a plecat din Norfolk acum două 
zile. Sunt planificaţi să facă joncțiunea cu noi în patru zile și să desfăşoare acțiuni de-a 
lungul coastei norvegiene. Până atunci trebuie să facem tot ce se poate pentru a cuceri 
superioritatea aeriană, iar asta înseamnă în primul şi-n primul rând, scoaterea din 
luptă a portavionului rusesc, definitiv. 

În consecinţă, am emis următoarele ordine scrise pentru CBG-14. Efectiv imediat, 
Lawrence Kearny va fi detaşat din CBG ca escortă pentru Hopkins la Scapa Flow. Restul 
Grupului va naviga spre nord. Vreau ca fiecare CO de squadron să înceapă să conceapă 
planurile de atac şi alte opţiuni. CAG, tu vei coordona. Vreau variantele preliminare 
pe biroul meu până la ora 1300. 

— Da, sir, a spus Tombstone. 

Un val de agitaţie trecu prin CVIC, iar Tombstone a simţit îngrijorarea din 
murmur. CBG-14 a fost alcătuit din 7 nave: Jefferson, Shiloh, cruiserul Aegis din Clasa 
Ticonderoga; două distrugătoare, Kearny şi Winslow; două fregate, avariata Hopkins și 
Decatur; şi submarinul de atac cu propulsie nucleară Galveston. 

Acum, Hopkins era scoasă din luptă, iar Tarrant a detașat un DDG ca să o 
însoțească până în port. Mai rămâneau cinci nave, un patetic Grup de Luptă cu putere 
diminuată. 

Tarrant a ridicat mâna, stopând vociferările. 

— Ştiu la ce vă gândiţi. Cinci nave împotriva Flotei Steagul Roșu e cam subțire. 
Dar noi suntem în avantaj, gentlemen. Avem echipaje mai bune și moral mai ridicat. 

— Cristoase, a şoptit Batman la urechea lui Tombstone, acoperindu-și gura cu 
mâna. Vrea să câştige lupta aruncând cu moralul în ruși? 

— 999! 

— Avem avioane mai bune, a continuat Tarrant, arme mai bune, strategie mai 
bună. Vom învinge. 

Careva din spate a ridicat mâna, iar Tarrant a arătat cu degetul spre el. 

— Spune, fiule! 

Commander Max Harrison, skipper VS-42, s-a ridicat. 

— Vă rog să mă scuzați, Admiral, dar care este strategia? OZ tocmai ne-a spus că 
avem împotriva noastră un portavion rusesc, pe Kirov şi șapte alte nave. 

— Bună întrebare, Commander. Şi am să-ți răspund. Peste patru zile vor sosi 
Marines şi vom putea să ne întărim forțele, în special dotarea ASW, cu escorta lor. Până 
atunci, gentlemen, ne vom ascunde. Şi uite cum o vom face. 

Liniştea din sală era absolută în timp ce Admiral Tarrant explica cum urmau să 
ascundă de ruși un portavion de 80.000 t, dar în același timp să continue lupta 
împotriva lor. 

lar la sfârșit, fiecare om din sală era în picioare, aplaudând şi ovaţionând. Poate 
că până la urmă, strategia și moralul pot întoarce valul, se gândi Tombstone, în timp ce 
aplauda în picioare, alături de ceilalți. 

Mai ales moralul. 


CAPITOLUL 9 


Vineri, 20 iunie 

0530 Zulu (0630 ora locală) 
USS Thomas Jefferson 
Romsdalsfjorden 


Munţii se ridicau în fiecare bord al lui Jefferson precum pereţii unei cutii, unul, 
mai mic, acoperit de ceaţă şi de verdeață, celălalt, mai înalt, perfect vizibil în lumina 
dimineţii, acoperit cu gheaţă chiar şi în această ultimă zi a primăverii. Ceaţa se 
întindea pe suprafața apei și se învârtejea dincolo de ferestrele Punţii de Comandă, 
transformând formele masive ale lui Decatur, din babord, şi ale fregatei norvegiene 
Stavanger, în prova, în fantome cenușii, neclare. 

Romsdalsfjorden era unul dintre marile fiorduri ale Norvegiei, un canion șerpuit, 
plin cu apă, ce pătrundea adânc în uscat, la 150 mile nord de Bergen. Treizeci de mile 
în pupa lui Jefferson, marea insulă Otroya păzea intrarea în fiord precum o santinelă. 
Spre prova, către est, soarele matinal, aproape arctic, făcea să strălucească piscurile 
acoperite de zăpadă. În partea sa cea mai largă, Romsdalsfjorden avea șase mile. Aici, 
departe în interiorul uscatului, un canal strâmt și o insulă mare plasată în mijlocul lui 
îi reduceau lărgimea la puţin peste o milă, cam de cinci ori lungimea lui Jefferson. Apa, 
atunci când putea fi zărită prin ceaţă, era rece şi întunecată. 

Tombstone privea trecerea lui Jefferson prin pasaj, în interiorul fiordului, de pe 
Puntea de Comandă. Captain Brandt era cocoţat în scaunul său cu spătar înalt dinspre 
babordul Comenzii, iar ofițerii și marinarii se aflau la posturile lor, prezentându-și 
rapoartele cu voci, calme, profesionale. 

— Adâncimea, ceru Brandt. 

— Adâncimea, 1-5-1-5, a raportat imediat un marinar. 

— Încă e mult prea mult pentru ancoră, spuse Brandt, întorcându-se spre 
Tombstone. 

— Trebuie să înaintăm mai adânc. Care-i treaba, CAG? Nu ești obișnuit cu 
cabinele mici? 

— Nu m-aş fi gândit că fiordurile astea sunt atât de adânci. 

— Sunt formate de ghețari. Sunt relativ puţin adânci la intrare... poate vreo 500 
picioare. Aici, în interior, ating vreo 1.800 şi ceva de picioare. Cel puţin nu riscăm să 
eșuăm pe uscat. 

Tombstone a încercat să-şi imagineze o treime de milă de apă sub picioarele sale, 
dar nu a reușit. 

— Dar munţii ăştia arată al dracu’ de apropiaţi, spuse. 

— Ca și cum ai încerca să bagi un Cadillac pe locul de parcare al unui 
Volkswagen, a confirmat Brandt. 

Scoase o pipă din buzunarul vestonului de uniformă şi începu să o umple cu 
tutun dintr-o pungă mică. 

— Deci, CAG, cum stăm? Putem continua operaţiunile aeriene din interiorul 
sticlei ăsteia? 

Tombstone privi culmile ce se înălțau deasupra ceţii la babord și tribord. 

— N-ar trebui să fie probleme, Captain. Dar n-aş vrea să încerc ceva pe vreme rea 
sau noaptea. 

— Noaptea ar putea fi o problemă, fu de acord Brandt. Din fericire, la asemenea 
latitudine nordică și în perioada aceasta a anului, este lumină până după 2200. lar “0- 
dark-30' nu înseamnă întuneric. 

Tombstone a zâmbit politicos. Gluma asta circulase în ultimul timp prin popota 
și cabinele aviatorilor. 

— Vom putea să menţinem operaţiunile de noapte, Captain, atât timp cât dvs îl 
veţi menţine pe Jeff aliniat cu axul fiordului şi nu de-a latul. Putem decola și ateriza în 
susul și în josul văii. 

— Vântul va constitui o problemă? N-am prea multă libertate de manevră pe- 
aici. 

— Pare destul de liniştit aici, jos, între pereții montani. O furtună ne-ar putea face 
să suspendăm operaţiunile, dar nu văd ce altceva ne-ar provoca probleme. 

— Bine. 


Planul era deosebit de îndrăzneț. Gândul la operaţiune — de fapt, la ascunderea 


portavionului în interiorul fiordului — îl făcea pe Tombstone să dea din cap amuzat, 
dar admirativ. 

De fapt, ideea ascunderii portavioanelor americane în fiordurile norvegiene nu 
era nouă. În perioada de apogeu a Războiului Rece au fost propuse diferite strategii de 
contracarare a inevitabilei invazii a Norvegiei, legată de aşteptata ofensivă din Europa 
Centrală. 

Întotdeauna, de-a lungul istoriei sale, Uniunea Sovietică s-a confruntat cu un 
singur dezavantaj copleșitor în planurile militare navale: toate porturile lor se aflau 
înapoia unor strâmtori terestre — cele din Marea Neagră dincolo de Dardanele; 
Vladivostok şi celelalte porturi siberiene erau blocate de lanţul insulelor japoneze și 
Kurile; Leningrad şi alte porturi baltice se aflau dincolo de strâmtorile dintre 
Danemarca şi Suedia. Doar porturile lor din extremul nord - Murmansk, Polyarny, 
Severomorsk, şi celelalte din peninsula Kola, şi Arkangelsk din Marea Albă — nu erau 
blocate de teritorii potenţial ostile, dar chiar și navele din aceste porturi trebuiau să 
străbată spaţiul dintre nordul Norvegiei și banchiza arctică în orice încercare de 
pătrundere în Oceanul Atlantic. Pe durata Celui de-al Doilea Război Mondial, simpla 
ameninţare a prezenței forțelor aeriene și navale ascunse în fiordurile Norvegiei au 
împrăştiat convoaiele cu destinația Murmansk şi au scufundat navele de luptă din 
escorta lor. 

Controlul Norvegiei era vitală unui război sovietic în Europa, iar NATO şi-a 
făcut planurile în consecință. Apărare înaintată era numele unui concept, care a fost 
testat mai întâi în exerciţiile NATO executate la mijlocul anilor “80. În mod normal, 
singurul mare avantaj al unui portavion era manevrabilitatea sa, abilitatea de a-şi 
schimba poziția pe o rază de 700 mile într-o singură zi. 

Apărarea înaintată, însă, presupunea sacrificarea manevrabilității în favoarea 
ascunderii acestuia. Localizarea a ceva atât de uriaş precum un portavion ar fi trebuit 
să fie ceva extrem de dificilă printre piscurile, pereţii stâncoși și insulițele unui fiord, 
chiar şi în această era a sateliților spion, iar munții asigurau protecţie, ziduri de cetate 
naturală, împotriva rachetelor aer-suprafaţă. 

Conceptul a fost testat pentru prima oară în 1982, în timpul campaniei din 
Insulele Falkland, când navele amfibii britanice s-au ascuns în adăpostul înconjurat de 
munţi din San Carlos. Apa s-a dovedit a fi mult mai puţin vulnerabilă la atacul aerian 
decât se prevăzuse. Exerciţiile ce au urmat, executate în cooperare de Statele Unite, 
Marea Britanie, Norvegia și Danemarca au testat și confirmat încă o dată așa numitul 
„concept fiord”. 

Dar, Admiral Tarrant ara gata să testeze limitele maxime ale acestei teorii. 
Dintotdeauna, ideea a fost ca în vremurile de criză să se infiltreze în fiorduri câteva 
GBG americane, unde, dacă ostilitățile începeau, puteau opera împreună cu 
norvegienii și alte forțe NATO pentru a interzice accesul sovieticilor în apele şi spațiul 
aerian. Ba chiar, la începutul anilor “90, mulți experți militari puneau deja la îndoială 
politica de apărare avansată, pentru că Marinele Militare ale tuturor aliaţilor europeni 

ai Americii și-au redus drastic efectivele. lar când Marea Britanie a ieşit din NATO, 
ideea a fost abandonată cu totul. 

Deci, era riscant să aduci lângă coastele norvegiene un singur CBG slăbit, când o 
mare parte a țării fusese deja ocupată. Dar a rămâne în largul mării reprezenta un 
pericol în sine. Atacul lui Blackjack a fost interpretat atât la Washington cât și la bordul 
lui Jefferson ca fiind un avertisment: căraţi-vă din zona noastră de excluziune ori 
majoraţi riscul de extindere a războiului. La fel de uşor cum au făcut-o cu Jefferson, 
Blackjack ar fi putut lansa o rachetă anti-navă AS-15 asupra CBG Eisenhower, aflat acum 
mult în afara zonei pretinse de sovietice în Marea Norvegiei. 

Rachetele de croazieră rămâneau cea mai mortală ameninţare la adresa vaselor 
americane de suprafață din zona de luptă. Erau suficient de rapide și mortale, încât 
abilitatea unui portavion de a se deplasa trei sute mile într-o noapte să nu-i mai fie de 
prea mult ajutor. Mai devreme sau mai târziu, sateliții sovietici de spionaj sau 
avioanele de recunoaștere puteau depista locaţia lui Jefferson şi vor lansa asupra lui un 
atac masiv, iar atunci rachetele de croazieră vor sosi într-un număr atât de mare încât 
nici o apărare antirachetă nu putea spera să le facă faţă tuturor. Strategia americană 
pentru asemenea situaţii era de a „subţia” valurile de rachete într-o serie de paşi 
succesivi, utilizând Phoenix lansate de Tomcat în inelul defensiv exterior, rachete 
Standard lansate de pe nave în cel mijlociu, iar la sfârşit Phalanx CIWS pentru apărarea 
apropiată. Strategia sovietică era de a copleşi această apărare graduală cu atât de multe 
rachete pentru că, pur şi simplu nu erau disponibile suficiente Phoenix, Standard şi 
unități CIWS pentru a le dobori pe toate. 

CBG-14 fiind redus la numai cinci nave, era ușor de prevăzut ce strategie va fi 
aplicată în final. 

Al doilea mare pericol cu care se confruntau americanii în acea zonă erau 
submarinele. Ruşii posedau cea mai mare flotă de submarine de atac din lume, iar 
majoritatea lor aveau porturi-bază în porturi degajate de gheață, precum Polyarny, din 
peninsula Kola. 

Jumătate dintre acestea erau diesel, zgomotoase, uşor de depistat și urmărit, 
relativ vulnerabile la acţiunile ASW ale americanilor. Dar, restul erau cu propulsie 
nucleară şi silenţioase. Unele erau dotate cu SS-N-21, versiunea lansabilă din tuburile 
pentru torpile a AS-15, care le dădeau o capabilitate anti-navă de la distanța de 1.600 
mile. 

Cu mult înainte ca Jefferson să se fi apropiat de Romsdalsfjorden, abisul întunecat 
al apelor a fost cercetat minuțios pentru a se depista eventuale submarine pitite acolo, 
mai întâi cu elicoptere SH-6a prevăzute cu sonare imersate, apoi de fregatele Decatur şi 
Stavanger, în cooperare. În cele din urmă, USS Galveston a intrat în apele reci din fiord, 
adăugând sonarul său high-tech de vânător de submarine la acţiunea de cercetare a 
adâncurilor, în timp ce fregatele au rămas de pază la intrarea în fiord. 

Prin ascunderea în interiorul fiordului, Jefferson simplifica mult sarcina apărării 
sale împotriva submarinelor inamice. Munţii formau un ecran împotriva rachetelor de 
croazieră lansate de pe submarine ca şi contra atacurilor aeriene, iar suburile cu torpile 
nu aveau decât o singură cale posibilă de apropiere — prin linia de fregate și elicoptere 
ASW ce făceau de gardă în exteriorul fiordului, în apele insulei Otroya. 

Tombstone cunoştea toate aceste argumente, și le-a acceptat. Totuși, piscurile 
care flancau din ce în ce mai aproape de ambele părți portavionul în mișcarea sa lentă 
către interiorul fiordului... erau claustrofobice. Un portavion era o creatură a 
oceanului larg; aducându-l în strâmtoare părea un fel de violare a legilor 
fundamentale ale naturii. 

Gândurile i se oglindeau pe chip. Brandt a izbucnit în râs în timp ce-şi apropia 
bricheta de pipă. 

— Care-i treaba, CAG? Te simţi prins în cuşcă? 

Tombstone zâmbi strâmb. 

— E greu să te dezobişnuiești de vastitatea oceanului, Captain. 

Privi involuntar în sus. 

— Şi nu mă pot opri să mă gândesc la cât de ușor ne-ar putea vedea un satelit 
spion rusesc. 

Brandt a dat aprobator din cap, în timp ce trăgea din pipă. Fumul albastru plutea 
prin aer către fereastra deschisă din stânga sa. 

— Sateliții lor au fost teribil de ocupați, asta-i al dracului de sigur. Washington a 
spus că sovieticii au început să-şi repoziționeze sateliții spion acum trei săptămâni 
pentru a putea asigura o supraveghere continuă a întregii zone dintre Marea Barents și 
Scoţia. Ceea ce trebuie să-ți reaminteşti, CAG, este faptul că chiar şi cele mai bune 
imagini din satelit trebuie studiate cu meticulozitate, centimetru cu centimetru. Cu cât 
e la o scară mai mare cu atât sunt mai multe de văzut. 

— Cu toate aceste insule, meandre și coturi, îmi dau seama că vor avea probleme 
să ne depisteze. 

— La Romsdal există un şantier naval destul de mărișor, spuse Brandt. Fabrică 
platforme petroliere, barje de minereu şi alte asemenea. Desigur, vom staționa departe 
de port, dar totdeauna există o grămadă de structuri metalice ce umplu apele de acolo. 

— Deci, ar fi ca şi cum ar căuta un anumit copac în mijlocul unei pădure. 

— Așa e, fu de acord Brandt. Mai mult de atât, profităm de modul de a gândi al 
ruşilor. Vezi, noi ne imaginăm că ei consideră mutarea unui portavion într-un fiord, 
înconjurat de pământ, este o idee nebunească... atât de tâmpită încât vor pierde mult 
timp vânându-ne pe întinsul mării. 

— Are sens. 

— Admiral Tarrant mai contează şi pe bine-cunoscuta paranoia rusească. Probabil 
că sunt terifiați de ideea că ne aflăm pe urmele lui Soyuz şi a escortelor sale şi că 

navigăm spre Capul Nord, poate pentru a lansa un atac aerian asupra Murmansk sau 
a adăposturilor lor pentru boomer’? din Marea Barents. Nu, vor căuta cu foarte, foarte 
mare atenţie în altă parte, înainte de a se uita după noi aici. Doar dacă nu ne văd chiar 
când am ajuns aici. 

Ceea ce explica de ce Jefferson îşi petrecuse întreaga zi anterioară navigând în 
forță spre nord, apoi s-a întors pe întuneric pe același curs, profitând și de plafonul 
intermitent de nori, iar în final, s-a strecurat în fiord în zorii zilei prin pătura groasă de 
ceaţă. 

— Ştiţi..., spuse Tombstone. Au dreptate. 

— Cine? 

— Sovieticii. E o nebunie. Mă întreb doar dacă este o nebunie destul de mare 
încât să funcţioneze. 

— Eh, trebuie neapărat să funcționeze, CAG, a replicat Brandt. 

Se aplecă spre fereastra din babord, privind în sus la peretele nordic de stânci ce 
aluneca prin ceaţă spre înapoi. 

— Dar ieşirea din gaura asta, sub foc, ar fi o chestie de excepție. 

— Fundul în urcare, a raportat un marinar. Adâncimea 1-2-0-0. 

— Puntea, Commt, a apelat o voce din difuzorul 1-MC montat pe peretele 
metalic. Mesaj de la Stavanger: „Ne apropiem de locul de ancorare”. 

— Recepţionat, a confirmat Brandt. Și spune-le că le mulțumim pentru ajutor. 

Jefferson era de câteva zile în contact cu autorităţile militare norvegiene de la 
țărm. Se făcuseră deja aranjamentele necesare pentru Tombstone, în calitatea sa oficială 
de CAG, să zboare la Bergen pentru a se întâlni cu comandantul armatei norvegiene în 
vederea realizării unui schimb de coduri, frecvenţe radio şi alte necesități pentru ca 
tragedia cu Scorpion și Juggler să nu se repete. 

Ieri, a fost aranjat un rendezvous prin radio cu Stavanger, una dintre cele câteva 
fregate din Clasa Oslo rămase. Deşi nu la fel de mare sau bine echipată precum 
americana FFG Decatur din Clasa Perry, Stavanger era o foarte bine venită completare 
pentru Grupul de Luptă. Era dotată cu rachete anti-navă Penguin — Mach 0,7, 
autoghidate în infraroșu, cu o rază de acțiune de 12 mile — Sea Sparrow pentru apărare 
anti-aeriană şi tuburi pentru torpile ASW. Deşi doar ocazional folositoare într-un 
conflict de suprafață generalizat, nava putea fi de mare ajutor dacă sovieticii ar fi 
localizat CBG şi l-ar fi atacat cu rachete de croazieră. 

— Puntea, Comm. Răspuns de la Stavanger. Spun „God hell”. Asta vrea să însemne 
„Noroc”, Captain. 

— Chiar așa. Recepţionat. 


5 Boomer — submarin cu propulsie nucleară, lansator de rachete intercontinentale. 
6&6 Comm — prescurtare pentru Centrul de Comunicaţii. 

În timp ce o priveau, fregata suplă, făcută numai din unghiuri ascuţite, a început 
să încetinească uşor, trecând cu grijă bord la bord pe lângă portavion, pe curs inversat 
în canalul îngust mărginit de pereţii stâncoși. Trebuia să se întoarcă la intrarea în fiord, 
unde își va ocupa poziția împreună cu restul Grupului de Luptă american, pentru 
apărarea împotriva avioanelor și submarinelor sovietice. 

— Adâncimea curentă 8-5-0. Scade cu rapiditate. 

— OK, lume. Hai să parcăm ferma asta de păsări”, s-a adresat Brandt tuturor celor 
de pe Puntea de Comandă. 

Încet, maiestuos, Thomas Jefferson a intrat în paradisul său. 


0900 Zulu (1000 ora locală) 
Portavionul sovietic Soyuz 
Marea Norvegiei 


Admiral Vasili Ivanovici Khenkin s-a lăsat pe spate în scaunul său bine capitonat, 
sorbind ceai din cana de sticlă, cu ochii la obligatoriul portret cu ramă aurită al lui 
Lenin, agăţat pe peretele metalic al biroului său. Motivul ce i-a mânat pe oamenii care 
au ordonat ca portretele lui Lenin, Marx şi a celorlalți „zei” din panteonul comunist să 
fie plasate în locurile proeminente de la bordul fiecărei nave, era neclar. Sigur, noii 
lideri militari de la Kremlin erau conștienți că asemenea simboluri nu mai aveau nici o 
putere nicăieri în Rusia de azi. Sălbaticele „pogromuri” anti-comuniste, haosul care a 
cuprins națiunea de la Riga la Vladivostock în 1991, cu siguranţă că i-a convins chiar şi 
pe cei mai îndărătnici adepţi din linia dură, că, de fapt, comunismul a murit. 

Și totuși... În numele nevoii de a restaura ordinea, apărarea statului și prevenirea 
unui război civil, mareșalii au preluat puterea în republicile sovietice ce se dezintegrau 
și, sub ameninţarea armelor, au proclamat o nouă eră de glorie a comunismului, a 
eficienţei, a productivităţii, a măreției. 

Eh, dacă aceasta trebuia să fie chemarea la revitalizarea Uniunii, atunci să fie. 
Khenkin se gândea că nimeni - nici chiar Vorobiev și mareșalii săi — nu credeau în 
comunism, dar aveau nevoie de simboluri pentru consolidarea Uniunii, cel puţin până 
ce victoria finală asupra Vestului va face ca asemenea simboluri să devină inutile. 

Dacă vor pierde, comunismul va muri pentru totdeauna. 

În ultimele zile, Khenkin a meditat mult asupra înfrângerii. Campania sovietică 
din Norvegia bătea pasul pe loc... și două lucruri erau de vină. Terestru, era terenul - 
accidentat, o ţară străbătută de un lanţ muntos cu drumuri ușor de blocat și o 
populaţie de o dârzenie fantastică care apărea și dispărea în noapte precum fantomele. 


7 Ferma de păsări — porecla obişnuită a unui portavion. 

Iar pe mare era continua prezenţă a unui singur portavion american. 

Unde se afla blestematul de Thomas Jefferson? Superiorii săi din Leningrad şi 
Moscova îl bombardau din oră în oră cu această unică întrebare. 

Khenkin s-a încruntat la portretul care, datorită liniei sprâncenelor, a bărbii și a 
mustăţii, păru să-i întoarcă încruntarea. Conform planificatorilor acestei operațiuni, 
Statele Unite n-ar fi trebuit să se implice deloc în campania scandinavă. 

Strategia sovietică a fost concepută pe previziunea că Statele Unite, izolate de 
comunitatea europeană și lipsită de bazele aeriene și navale din Marea Britanie, urma 
să accepte pierderea Scandinaviei cu obișnuita retorică gălăgioasă, dar fără să rişte o 
înfrângere militară costisitoare şi stânjenitoare pe câmpul de luptă. Evident — pentru că 
neprevăzutul este întotdeauna prezent în război — au fost făcute și planuri de rezervă 
împotriva posibilităţii ca America să intervină în conflict. Grupul de Luptă Soyuz a fost 
format în mod special pentru a neutraliza ameninţarea reprezentată de un portavion 
american. 

Dar mai întâi, trebuia să-l găsească, iar asta era mult mai uşor de spus decât de 
făcut. 

Jefferson a fost semnalat ultima dată de către un satelit cu 24 ore în urmă, la 150 
mile est de poziția lui Soyuz, navigând în forță spre nord. Dar, până în momentul când 
Soyuz a primit informaţia, aceasta era deja veche de câteva ceasuri. Jefferson şi escorta 
sa au dispărut. 

Khenkin simțea cum îl cuprinde o senzație neplăcută la ceafă, teama că 
americanii s-au strecurat noaptea pe lângă el și acum se apropiau de Capul Nord. Era 
exact tipul de manevră pe care blestemaţii de americani îl făceau într-unul dintre 
sporturile lor, ăă... care era expresia? „End run”, asta e. Când jucătorul cu mingea — 
pentru a evita placajul — ocolește apărarea adversă prin flanc. Un atac aerian asupra 
bazelor ruseşti de lângă Murmansk sau din Marea Albă putea da peste cap toate 
planurile Moscovei, putea chiar să forțeze o încetare a focului înainte ca întreaga 
Norvegie să fie „digerată” confortabil. 

Aceasta nu trebuia să se întâmple. Jefferson trebuia găsit. 

Se auzi o ciocănitură la ușă. 

— Da. Voydeet'yen! 

Uşa s-a deschis şi un ofițer tânăr, înalt, a intrat și a luat poziţie de drepți cu un 
salut ca la carte. Podpolkovnik Serghei Sergheivici Terekhov era blond cu o aroganță 
naturală şi nechibzuită ce părea să facă parte din „dotarea” oricărui pilot talentat. 

— M-am prezentat conform ordinului, tovarășe Admiral. 


8 Podpolkovnik (IloanoakoBnuKk) — grad militar în Forţele Armate ale Federaţiei Ruse (cod NATO OF-4); 
echivalent locotenent-colonel. Conform Wikipedia, rușii nu urmează modelul american - aviatorii din Marina Militară au 
aceleași grade ca cei din Forţele Aeriene. Nu am putut verifica informaţia cu ajutorul celor de la www.roaf.ro. 


VP MAGAZIN 


Keith DOUGLASS VÂRTEJUL 


— Repaus, Serghei Sergheivici. Mulţumesc că ai venit. 

Khenkin a pus jos cana cu ceai şi s-a sprijinit cu coatele de birou. 

— După cum ştii, tovarăşul Glushko a fost declarat oficial mort. Trupul său încă 
nu a fost găsit, dar câțiva martori l-au văzut în coridorul ce ducea pe puntea de zbor, 
cu câteva momente înainte ca ultima rachetă americană să lovească. 

Păcat pentru Glushko... dar Khenkin nu-şi putu reține un zâmbet gândindu-se la 
el. [loako6nux” Fiodor Arturovici Glushko fusese comandantul aviaţiei de pe portavion 
- echivalentul lui CAG la americani — dar a fost și un idiot incompetent ce-și datora 
gradul rudelor influente din Înaltul Comandament al Marinei Militare. Khenkin nu l-a 
plăcut niciodată pe acest om, care a avut extremul ghinion de a deschide o trapă și să 
păşească pe puntea de zbor chiar în clipa când racheta americană Harpoon venea din 
cealaltă parte. 

Moartea lui Glushko a lăsat vacant postul de comandant al aviaţiei, în care 
Khenkin l-a numit imediat pe Terekhov. 

— Am ascultat raportul, tovarășe Admiral. 

— Vreau să preiei funcţia lui. Promovarea la gradul de polhovnik este imediată și 
va fi confirmată de Moscova într-o zi sau două. 

Ochii reci ai lui Terekhov s-au luminat. 

— Vă mulțumesc, tovarășe Admiral! Este... este ceva absolut neașteptat! 

Este pe dracu, se gândi Khenkin. Putea vedea rotițele învârtindu-se în spatele 
ochilor lui Terekhov. Ba da, te-ai aşteptat la promovare şi la puterea pe care ţi-o aduce. 

Dar a aprobat avansarea tânărului pilot. Omul s-a distins singur în bătălia de 
acum patru zile contra americanilor. Deşi inamicul a distrus și împrăștiat grupul 
amfibie sovietic aproape de țărm, tânărul pilot de MiG-29 era creditat cu salvarea lui 
Soyuz de disperatul atac aerian american. Părea să aibă o calitate pe care Khenkin o 
admira mai mult decât pe oricare alta — norocul. 

Norocul era o calitate pe care nefericitul Glushko, evident, nu a avut-o. 

— Aştept cât mai curând un raport complet asupra pregătirii de luptă a 
avioanelor, a spus Khenkin. 

— Da, tovarășe Admiral. 

— Îmi vei prezenta și un plan pentru localizarea portavionului american. Găsirea 
și distrugerea lui Jefferson trebuie să fie prioritatea noastră absolută. Trebuie luată în 
considerare posibilitatea că americanii au trecut deja pe lângă poziţia noastră și 
încearcă să treacă dincolo de Capul Nord. 

Khenkin văzu o umbră în ochii ofițerului. 

— Nu ești de acord? 

— Nu că n-aş fi de acord, Dar, ar mai fi o posibilitate. 


9 Polkovnik — cod NATO OF-5; echivalent colonel / comandor. 

=C are. 

— Mi-am petrecut mult timp în ultimele săptămâni survolând coasta norvegiană, 
tovarăşe Admiral. Există multe fiorduri care ar fi locuri excelente unde s-ar putea 
ascunde. Poate că americanii vor doar să ne facă să credem că au navigat departe, spre 
nord. 

Khenkin a analizat posibilitatea. Ştia despre exerciţiile NATO din aceste ape, 
despre conceptul de apărare înaintată. 

— Zonele noastre din ariergardă și liniile de comunicaţii trebuiesc protejate. Dar, 
s-ar putea să ai dreptate. Nu trebuie să cădem în capcana de a ne subestima adversarii. 
Voi cere celor de la Informaţii să acorde o atenţie specială acestei idei. Dacă crezi că 
zborurile de recunoaștere ar putea fi de ajutor... 

— Voi prezenta planul în raportul meu, a spus Terekhov. Mai aveţi ceva să-mi 
ordonati? 

— Nu, Serghei Sergheivici. Eşti liber. 

Minute întregi, Khenkin continuă să se uite la ușă după plecarea tânărului pilot. 

Pe perete, Lenin continua să se încrunte. 


Va urma... 


VP MAGAZIN 


WILLIS GEORGE EMERSON 


` 
m >a 
a 


ZEUL ÎNVĂLUIT ÎN FUM 
Da _ sau p 
O CĂLĂTORIE ÎN LUMEA INTERIOARĂ 


WILLIS GEORGE EMERSON Zeul învăluit în fum 


WILLIS GEORGE EMERSON 


ZEUL ÎNVĂLUIT ÎN FUM 

Ilustrații de John A. Williams 


Titlul original: 
The Smoky God, or A Voyage Journey to the Inner Earth 
1908 


EPISODUL 2 


PARTEA A III-A 
În lumea interioară 


Am aflat că bărbaţii nu se căsătoreau înainte de a fi atins vârsta de 75 până la 100 
de ani, iar vârsta la care femeile se căsătoreau era uşor mai mică, şi că atât bărbaţii cât 
şi femeile trăiau frecvent între şase și opt sute de ani, iar în unele cazuri mult mai mult. 


În anul următor am vizitat multe sate şi oraşe, principalele oraşe fiind Nigi, Delfi, 
Hectea şi tatăl meu a fost solicitat nu mai puţin de 6 ori în scopul de a revedea hărţile 
care fuseseră realizase pornind de la schiţele în care figurase la început împărţirea 
pământurilor şi apelor de la suprafaţa „exterioară” a Terrei. Îmi amintesc că l-am auzit 
pe tatăl meu remarcând că poporul de giganţi de pe Terra ai „Zeului învăluit în fum” 
avea o idee aproape la fel de precisă despre geografia de la suprafața „exterioară” a 
Terrei ca cea pe care o avea un profesor mediu de la universitatea din Stockholm. 


În călătoriile noastre am ajuns la o pădure de arbori gigantici, în apropiere de 
oraşul Delfi. Dacă Biblia ar fi spus că arbori impozanţi de peste 91 m înălţime şi de 
peste 9,1 m în diametru cresc în Grădina Edenului, scriitorii Ingersoll, Tom Paine şi 
Voltaire ar fi calificat fără îndoială asta drept un mit. Dar astfel este seguoia gigantea în 
California, şi se poate spune că aceşti arbori giganți din California sunt minusculi şi 
insignifianți prin comparaţie cu arborii Goliaţilor de pe continentul interior, unde 


abundă arbori puternici de 800 - 1000 de picioare (243 - 305 m) înălțime și 100 - 120 de 

picioare (30,5 - 36,5 m) diametru, care formează pădurile ce se întind pe sute de mile 
pornind de la țărmul mării. 


Oamenii din interiorul pământului au gusturi muzicale foarte elevate şi au o 
înclinaţie remarcabilă spre arte şi ştiinţe, în particular pentru geometrie şi astronomie. 
Oraşele lor sunt echipate cu enorme palate de muzică, unde răsună adesea coruri de 
nu mai puţin de 25.000 de voci viguroase ale oamenilor acestui popor de giganţi, 
venind din inimi puternice şi executând cele mai sublime simfonii. Copiii nu urmează 
instituţiile de învățământ înainte de a atinge vârsta de 20 de ani. Atunci începe viaţa 
lor şcolară şi continuă timp de 30 de ani, din care zece sunt consacraţi de ambele sexe 
studiului muzicii. 


Vocaţiile lor principale sunt arhitectura, agricultura, horticultura, creşterea 
turmelor enorme de animale şi construcţia mijloacelor de transport speciale din 
această ţară, pentru călătoriile pe pământ şi pe apă. Printr-un dispozitiv pe care nu-l 
pot explica, ei ţin legătura între ei și sunt în comuniune unii cu alţii, din cele mai 
îndepărtate părţi ale ţării lor, graţie curenților din aer. 


Toate construcţiile sunt ridicate acordând o consideraţie specială forței, 
durabilității, frumuseţii şi simetriei şi cu un stil arhitectural care atrage mult mai mult 
ochiul decât am putut să văd oriunde altundeva. 


Aproximativ trei sferturi din suprafaţa „interioară” este reprezentată de pământ 
şi doar un sfert este format din apă. Există numeroase fluvii de mărime enormă, unele 
îndreptându-se spre nord iar altele spre sud. Unele dintre aceste fluvii au 3000 de km 
lărgime şi pe aceste căi navigabile enorme, la extremităţile de nord şi de sud ale 
suprafeţei „interioare“, în regiuni în care sunt înregistrate temperaturi foarte scăzute, 
se formează iceberguri de apă dulce. Acestea sunt împinse spre mare ca nişte limbi 
enorme de gheaţă de vânturi brutale şi de ape turbulente care, de două ori pe an, 
mătură totul în calea lor. 


Am văzut nenumărate specimene de păsări vii, nu mai mari decât cele întâlnite 
în pădurile din Europa sau America. Este bine cunoscut că în ultimii ani, o serie de 
specii de păsări au părăsit Terra. Într-un articol recent, un autor revela cu privire la 
acest subiect : „Aproape în fiecare an se observă dispariția uneia sau mai multor specii de 
păsări. Din 14 varietăți de păsări care se găseau acum un secol într-o insulă izolată din Antile, 
Saint-Thomas, opt au dispărut.” Nu este posibil ca aceste specii de păsări dispărute să-şi 
fi părăsit cuiburile din lumea exterioară, nemaigăsindu-și alt refugiu decât „în lumea 
interioară”? 

Fie în interiorul munţilor, sau de-a lungul 
mării, este întâlnită o abundență de păsări. 
Când îşi întindeau aripile, unele păsări mari 
păreau să măsoare 9,14 m. Sunt de o mare 
varietate şi foarte colorate. Ni s-a permis să 
urcăm pe marginea unei stânci şi să examinăm 
un cuib cu ouă. Erau cinci ouă, fiecare dintre 
ele având cel puţin 61 cm în lungime şi 38 cm 
în diametru. 


După ce am rămas în oraşul Hectea timp 
de aproximativ o săptămână, ghidul nostru 
Galdea ne-a condus pe o insuliță, unde am 
văzut mii de broaşte țestoase de-a lungul 
țărmului nisipos. Ezit dacă să vă dezvălui 
mărimea acestor imense creaturi. Ele măsurau 
7,60 m până la 9,14 m în lungime, 4,57 m până 
la 6,09 m în lățime şi şapte picioare (2,13 m) în 
înălțime. Când una dintre ele şi-a întins gâtul 


ridicându-și capul, avea aparența 
înspăimântătoare a unui monstru marin. 


Condiţiile stranii ale „lumii interioare” sunt favorabile nu doar câmpiilor enorme 
de ierburi luxuriante, pădurilor de arbori giganţi şi oricărui fel de viaţă vegetală, ci şi 
minunatei vieți animale. Într-o zi am văzut o turmă mare de elefanţi. Trebuie să fi fost 
500 astfel de monştri răsunători, cu trompele lor unduitoare şi mereu agitate. Deşi 
înaintau printre ramuri enorme de copaci, îşi făceau loc cu împingeri uşoare, tropăind. 
Aveau în medie peste 30 - 48 m în lungime şi 22,86 m - 25,90 m înălțime. 


Mi se părea, când priveam această minunată trupă de elefanţi giganţi, că mă 
găseam din nou în biblioteca municipală din Stockholm, unde am petrecut mult timp 
studiind minunile erei Miocen. Eram mut de uimire şi tatăl meu a rămas fără glas sub 
efectul fricii. Mi-a strâns braţul în semn de susţinere protectoare, ca şi cum teama ne-ar 
fi copleșit. Eram ca doi atomi în această pădure imensă şi, din fericire, enorma trupă de 
elefanţi nu ne-a zărit şi a plecat mai departe, urmând un lider cum face o turmă de oi. 
Au mâncat din iarba tânără pe care au întâlnit-o în drumul lor şi au sfâşiat cerul cu 
mugetul lor profund. 

O uşoară brumă se lasă pe pământ în fiecare noapte şi plouă invariabil o dată la 
fiecare 24 de ore. Această mare umiditate, lumina electrică înviorătoare şi căldura 
contribuie, probabil, la existența vegetației luxuriante, în timp ce aerul puternic 
încărcat electric şi regularitatea condiţiilor climatice contribuie la dezvoltarea gigantică 
şi la longevitatea extraordinară a tuturor vieţuitoarelor. 


În unele locuri, văile se întindeau departe în zare, pe numeroase mile în fiecare 
direcţie. „Zeul învăluit în fum”, cu lumina sa albă clară, privea calm în jos. Era o 
condensare în aerul electric supraîncărcat care mângâia obrajii la fel de dulce ca o 
şoaptă trecătoare. Natura cânta parcă un cântec de leagăn în murmurul uşor al 
vântului al cărui suflu era înmiresmat de parfumul mugurilor şi al florilor. 


După ce am petrecut peste un an vizitând numeroase oraşe ale lumii „interioare” 
şi multe ţări intermediare şi s-au scurs peste doi ani de când am fost îmbarcaţi pe 
fluviu pe marele vas de explorare, ne-am decis, încă o dată, să ne încercăm şansele pe 
mare şi să ajungem la suprafaţa „exterioară” a Terrei. Le-am făcut cunoscute dorințele 
noastre şi ei au fost împotrivă, dar ne-au înțeles cu promptitudine. Gazdele noastre i- 
au oferit tatălui meu, la cererea sa, diverse hărți ale întregii suprafeţe „interioare” a 
Terrei, cu oraşele, oceanele, mările, fluviile, golfurile şi lagunele de acolo. Ei au fost de 
asemenea generoşi şi ne-au oferit toţi sacii de pepite de aur — unele dintre ele la fel de 
mari ca un ou de gâscă — pe care am dorit să îi aducem cu noi în mica noastră barcă de 
pescuit. 


Mai întâi am vrut să ne reîntoarcem la Jehu, unde am rămas o lună pentru 
amenajarea şi reparaţiile micuțului nostru vas de pescuit. După ce totul a fost pregătit, 
chiar vasul „Naz” care ne-a descoperit la început ne-a luat la bord şi ne-a condus până 
la vărsarea râului Hiddekel. După ce fraţii noştri giganţi au organizat manevra de 
lăsare la apă a micuței noastre ambarcaţiuni, şi-au manifestat cordial regretul pentru 
despărţire şi au arătat multă grijă pentru securitatea noastră. Tatăl meu a jurat pe zeii 
Odin şi Thor că se va reîntoarce cu siguranţă din nou peste un an sau doi şi le va face o 
nouă vizită. Şi astfel ne-am luat adio. Am pregătit şi ne-am ridicat pânzele, însă nu era 
nicio briză. Am avut parte de acest calm timp de o oră după ce prietenii noştri giganţi 
ne-au părăsit şi au purces la călătoria lor de întoarcere. Vânturile suflau constant la 
sud, adică suflau dinspre deschiderea nordică a Terrei către ceea ce ştiam a fi sudul, 
dar care, conform vârfului busolei noastre, corespundea direct nordului. 


Timp de trei zile am încercat să navigăm şi să ne batem contra vântului, dar în 
van. Tatăl meu a zis: „Fiul meu, să ne întoarcem pe acelaşi itinerar pe care am intrat este 
imposibil în această perioadă a anului. Mă întreb de ce nu ne-am gândit la asta înainte. Am fost 
aici aproape doi ani şi jumătate, deci, este sezonul în care soarele începe să strălucească prin 

deschiderea de sud a Terrei. Lunga noapte polară se lasă acum peste regiunea Spitzberg!” „Ce 
să facem deci?” l-am întrebat. „Există numai un lucru pe care-l putem face”, a răspuns tatăl 
meu, „şi acela este să mergem către sud”. În consecinţă, el a virat bordul ambarcaţiunii, a 
orientat pânzele şi am plecat urmând nordul busolei dar, de fapt, îndreptându-ne 
direct spre sud. Vântul era puternic şi ni se părea că am fost împinşi de un curent care 
ne ducea cu o rapiditate remarcabilă în aceeaşi direcţie. După exact 40 de zile, am 
ajuns la Delfi, un oraş pe care l-am vizitat în compania ghizilor noştri Jules Galdea şi 
soţia sa, în apropiere de gura fluviului Gihan. Acolo am rămas timp de două zile şi am 
fost primiţi cu multă ospitalitate de aceiaşi oameni care ne-au găzduit în timpul vizitei 
noastre trecute. Am făcut câteva provizii suplimentare şi am ridicat din nou pânzele, 
urmând nordul indicat de acul busolei. 


Aproape de ieşirea noastră spre exteriorul Terrei am traversat un canal strâmt 
care era un drum îngust ce despărţea două bucăţi mari de pământ. La dreapta noastră 
se afla o plajă frumoasă şi ne-am decis să mergem acolo. Am lăsat ancora şi am ajuns la 
mal pe jos pentru a ne odihni timp de o zi înainte de a ne continua expediţia 
periculoasă spre „lumea de la exterior”. Am făcut un foc, pe care l-am alimentat cu 
câţiva buşteni plutitori. În timp ce tatăl meu explora țărmul, am pregătit o mâncare 
bună din proviziile făcute. Era o lumină dulce, pe care tatăl meu a atribuit-o soarelui 
strălucitor în deschiderea de sud a Terrei. În această noapte am dormit profund şi ne- 
am trezit în următoarea dimineaţă cu totul refăcuţi, ca şi cum am fi fost în propriile 
noastre paturi la Stockholm. 


După micul dejun am început să facem un tur pentru a descoperi regiunea, dar 
nu ne îndepărtasem prea mult când am zărit câteva păsări pe care le-am recunoscut 
imediat ca aparţinând familiei pinguinului. Acestea nu sunt păsări zburătoare, ci 
înotătoare excelente, cu pieptul alb, aripi scurte, capul negru şi un cioc lung ascuțit. 
Păsările atingeau în jur de 2,73 m. Ne-au privit parcă cu un mic surâs şi s-au bâţâit 
putin, iar apoi, în loc să meargă către apă s-au îndepărtat înotând în direcţia nordului. 


Evenimentele care s-au petrecut în timpul următoarelor 100 de zile sau mai mult 
sunt de nedescris. Ne aflam pe o mare deschisă şi fără gheaţă. Estimam că eram în luna 
noiembrie sau decembrie şi ştiam că pretinsul Pol arctic era întors spre soare. Deci, 
părăsind lumina electrică internă a „Zeului învăluit în fum” şi căldura sa binevoitoare, 
ar fi trebuit să întâlnim lumina şi căldura soarelui exterior, care strălucește prin 
deschiderea de sud a Terrei. Vom afla că ne-am înşelat. 

Uneori, micuța noastră ambarcaţiune condusă de vântul care era continuu şi 
persistent plonja traversând apele ca o săgeată. De fapt, dacă am fi întâlnit o stâncă 
ascunsă sau un obstacol, micuța noastră navă s-ar fi sfărâmat în mii de bucăţi. 


În fine am observat că atmosfera devenea în mod clar mai rece şi, câteva zile mai 
târziu, aisberguri au început să fie zărite în depărtare, în partea stângă. Tatăl meu 
afirma, şi avea dreptate, că vânturile care ne umflau pânzele erau datorate climatului 
cald din „interior“. Acea perioadă a anului era cu siguranţă cea mai propice pentru noi 
pentru a trece către lumea „exterioară”, navigând cu maximul vitezei de care era 
capabil vasul nostru de pescuit prin canalele deschise din zona îngheţată care 
înconjoară regiunile polare. 


În scurt timp am ajuns printre blocurile de gheaţă şi chiar nu-mi dau seama cum 
micul nostru vas a trecut prin canalele strâmte şi a scăpat fără să fie zdrobit. La 
trecerea peste „curba sudică” (marginea sudică a „scoarţei Terrei”) acul busolei a făcut 
aceleaşi mişcări haotice. Se învârtea ca o entitate posedată de un demon. 


Într-o zi, în timp ce priveam alene pe deasupra bordului vasului la apa limpede, 
tatăl meu a strigat: „Pericol în fată”. Ridicând privirea am zărit dincolo de ceața care se 
împrăştia ceva alb care ieşea din apă, de câteva sute de picioare înălţime (un picior = 
0,3048 metri), tăindu-ne complet înaintarea. Am coborât imediat pânzele, dar nu a fost 
suficient de repede. În câteva minute ne-am găsit prinşi între două iceberguri 
monstruoase. Fiecare din ele îl presa pe celălalt şi se freca de vecinul său enorm de 
gheaţă. Păreau ca doi zei războinici luptându-se pentru supremație. Ne-am alarmat 
serios. De fapt, ne aflam în prima linie a unei bătălii regale; zgomotul tunător al 
fricţiunii şi spargerii gheții părea ca un tir continuu de artilerie. Blocurile de gheaţă 
mai mari decât o casă erau frecvent ridicate la sute de picioare de forța puternică a 
presiunii laterale; tremurau şi se balansau înainte şi înapoi timp de câteva secunde, 
pentru a se afunda apoi cu un urlet asurzitor dispărând în spuma apelor. Astfel a 
continuat timp de mai multe ore această confruntare a giganţilor de gheaţă. 


Pentru noi părea a fi sfârşitul. Presiunea gheții era enormă şi deşi nu ne aflam în 
zona unde am fi fost zdrobiţi, chiar dacă pentru moment nu eram în pericol, imaginea 
tonelor de gheaţă smulse şi ridicate în apropierea noastră trezeau în noi o spaimă 
cumplită. 


După câteva ore, spre marea noastră bucurie, acest „război al gheţurilor” a 
încetat şi marea masă de gheaţă s-a divizat lent, ca şi cum ar fi acţionat providența 
dumnezeiască, şi drept în faţa noastră s-a deschis un canal. Trebuia oare să ne 
aventurăm cu mica noastră ambarcaţiune în acea deschidere? Dacă presiunea apărea 
din nou, micul nostru vas, la fel şi noi înşine, am fi fost trimişi în neant. Am decis să ne 

încercăm norocul şi, în consecință, am 
ridicat pânzele sub o briză favorabilă şi am 
pornit în viteză, înfruntând provocarea 
traversării acestui strâmt canal liber. 


PARTEA A IV-A 
Printre blocurile de gheaţă 


În timpul următoarelor 45 de zile, 
ne-am petrecut timpul ferindu-ne de 
aisberguri şi căutând canale prin care să 
trecem. Într-adevăr, dacă nu am fi fost 
avantajaţi de faptul că aveam un vas mic şi 
de un vânt puternic, nu cred că această 
călătorie ar mai fi putut fi povestita lumii 
vreodată. 


În fine, într-o dimineaţă tatăl meu 
mi-a spus: „Fiul meu, cred că o să ne revedem 
casa. Suntem aproape ieşiţi din gheturi. Uite, 
apa liberă se întinde în fata noastră.” Mai 


rămăseseră câteva aisberguri care pluteau 
departe către nord, lateral, pe fiecare parte, 
undeva în faţa noastră, care se întindeau 


“My father shouted: ‘Breakers ahead!” 


pe mai multe mile. Direct în fața noastră, spre nord, urmând busola, care se redresase, 
se afla o zonă de mare liberă. 


„Ce istorie minunată le vom putea povesti oamenilor din Stockholm”, a continuat tatăl 
meu, în timp ce o privire plină de entuziasm îi lumina fața sa cinstită. „Şi gândeşte-te la 
pepitele de aur aflate în cală.” I-am adresat cuvinte calde de elogiu tatălui meu, nu doar 
pentru tenacitatea şi puterea sa de a rezista, cât şi pentru curajul manifestat în acţiunea 
sa de explorare, şi pentru că a întreprins această călătorie care urma în curând să se 
sfârşească încununată de succes. Îi eram de asemenea recunoscător pentru provizia de 
aur pe care o duceam acasă. 


În timp ce ne bucuram de abundența proviziilor alimentare şi a apei pe care le 
aveam încă la dispoziţie şi că reuşisem să scăpăm de toate acele pericole, o explozie 
terifiantă, provenind de la spargerea unui munte enorm de gheaţă ne-a făcut să 
încremenim. A fost o scrâşnire asurzitoare ca tirul unei duzini de tunuri. Navigam în 
acel moment cu mare viteză în apropierea unui aisberg monstruos care părea la fel de 

imobil ca o insulă stâncoasă. Acum, bucăţile în care explozia spărsese aisbergul se 
despărţeau şi echilibrul monstrului, de-a lungul căruia navigam, era compromis. 
Începea să se încline în direcţia noastră. Tatăl meu a şi-a dat seama rapid pericol, 
înainte ca eu să înţeleg gravitatea teribilă a situaţiei. 


Aisbergul, care se întindea mai multe sute de picioare sub apă, s-a răsturnat. 
Partea care se afla în apă a agăţat vasul nostru şi l-a proiectat în aer, ca şi cum ar fi fost 
o minge de fotbal. 


Vasul a căzut pe aisberg, care între timp se răsucise şi era acum cu vârful în sus. 
Tatăl meu rămăsese pe vas, prins în corzi, în timp ce eu fusesem aruncat la aproape 6 
metri distanţă de vas. M-am ridicat repede şi l-am strigat pe tatăl meu, care a răspuns: 
„Totul este bine”. În acel moment am avut viziunea situaţiei în care ne aflam. Oroare 
după oroare! Sângele mi-a îngheţat în vene. Aisbergul era încă în mişcare, greutatea sa 
era enormă, avea să se răstoarne şi, temporar, să imerseze din nou. Am realizat în ce 
vârtej enorm vom fi prinşi, am anticipat furia apelor dezlănţuite ce se va năpusti 
asupra noastră precum lupii albi flămânzi asupra unei prade umane. 


În acest moment de cumplită angoasă, am privit spre vasul nostru, care era 
culcat pe o parte şi am căutat să-mi dau seama dacă ar fi putut să se redreseze de unul 
singur şi dacă tatăl meu ar fi putut să scape. Era sfârşitul aventurilor şi a luptelor 
noastre? Era moartea? Toate aceste întrebări au fost proiectate în mintea mea într-o 
fracțiune de secundă şi un moment mai târziu am fost aruncat într-o luptă pe viaţă şi 
pe moarte. Monolitul greu de gheaţă s-a scufundat şi apele reci m-au înconjurat cu o 
furie frenetică. Eram ca într-un bol în care apele năvăleau din toate părţile. Câteva 
momente mai târziu mi-am pierdut cunoştinţa. 


Când m-am trezit din leşinul omului pe jumătate înecat şi mi-am revenit parţial 
în simţiri, eram ud, înţepenit şi aproape îngheţat, întins pe iceberg. Nu vedeam nicio 
urmă a tatălui meu sau a micului nostru vas de pescuit. Monstruosul aisberg se 
îndreptase şi se echilibrase din nou, îşi ridicase vârful poate la 50 de picioare deasupra 
valurilor. Partea superioară a acestei insule de gheaţă era un platou măsurând 
aproximativ 2000 de metri pătraţi. 


Mi-am iubit tatăl şi moartea sa a fost o lovitura teribilă pentru mine. M-am 
răzvrătit împotriva destinului, care nu mi-a permis să dorm somnul de veci pe fundul 
oceanului împreună cu el. 


Stăteam în picioare şi priveam în jurul meu. Bolta colorată în purpuriu a cerului 
se scufunda în verdele oceanului fără limite şi pe imensitatea suprafeţei mării se putea 
vedea doar câte un iceberg ocazional. 

Am căzut în disperarea cea mai profundă. Am traversat cu prudenţă aisbergul 
pentru a ajunge în cealaltă parte, sperând că vasul nostru se redresase. La un moment 
dat o licărire de speranţă s-a născut în sufletul meu că poate tatăl meu trăia încă. 
Speranţa aceasta mi-a pus în mişcare sângele aşa cum ar fi făcut-o un stimulent foarte 
puternic. M-am dus până la marginea abruptă a icebergului şi am privit fix departe în 
jos, sperând, sperând mereu. Apoi am făcut turul aisbergului, cercetând fiecare 
porţiune a „ţărmului”. Am continuat să fac turul aisbergului. O parte a minţii mele o 
luase razna, în timp ce o altă parte a rămas perfect rezonabilă. 


Mi-am dat seama că fac turul aisbergului de vreo 12 ore şi în timp ce o parte lucidă din 


mine ştia, având toate argumentele raţionale, + 


că nu era nici cea mai mică şansă ca tatăl 
meu să mai fie în viaţă, în acest timp o 
aberaţie fascinantă stranie şi seducătoare mă 
îndemna mereu la speranţă. O parte din 
mintea mea părea să-mi spună că deşi nu era 
nicio posibilitate ca tatăl meu să fie încă viu, 
dacă mă opream din a face turul icebergului, 
dacă făceam o pauză pentru un singur 
moment, însemna să admit că sunt înfrânt 
iar asta m-ar fi făcut să îmi pierd minţile. Aşa 
că trebuia să continui să fac turul. Astfel, oră 
după oră m-am învârtit din nou şi din nou în 
jurul icebergului, temându-mă să mă opresc 
pentru a mă odihni, cu toate că fizic nu mai 
aveam puterea de a continua prea mult timp. 


Eram cuprins de oroarea ororilor! 
Fusesem aruncat departe, pe această largă 
întindere de apă, fără alimente sau apă de 
băut, având ca unic punct stabil acest aisberg 
înşelător. Inima mea şi-a pierdut puterea şi 
orice eventuală speranţă făcea loc disperării 
celei mai negre. 


rază 
TAL ay 


“Less than a half mile away was a whaling vessel’ 


Atunci mâna Salvatorului mi s-a întins şi calmul unei singurătăți morbide, 
devenită rapid insuportabilă, a fost deodată curmat de semnalul luminos al unui pistol 
de semnalizare. Am scrutat împrejurimile, în stupefacția mea înspăimântată, şi am 
văzut la mai puțin de o jumătate de milă depărtare o navă de pescuit balene venind 

către mine, cu pânzele ridicate. Evident, mersul meu neîntrerupt pe aisberg le-a atras 
atenţia. Puțin mai târziu o barcă a lor a ajuns la mine şi am fost salvat şi dus la bordul 
balenierei. 


Vasul care mă salvase era baleniera scoțiană „Arlington”, care părăsise Dundee în 
septembrie şi se îndreptase spre Antarctica, în căutare de balene. Căpitanul Angus 
MacPherson părea foarte afabil, dar la subiectul disciplină, cum am aflat foarte repede, 
era inflexibil. Când am căutat să-i spun că veneam din „interiorul” Terrei, căpitanul şi 


secundul său s-au privit, au dat din cap şi 
au insistat să fiu pus într-o cuşetă sub aiv herenhon i: co Baa 

icta i p TEI r EA 
supravegherea strictă a medicului de la A 


bord. 


Eram foarte slăbit din cauza lipsei de 
hrană şi nu dormisem timp de multe ore. 
După o perioadă de repaus de câteva zile, 
într-o dimineaţă m-am dat jos din pat şi m- 
am îmbrăcat fără să cer permisiunea 
medicului sau a altcuiva şi am declarat că 
eram la fel de normal ca oricare altul. 
Căpitanul a dorit din nou să afle de unde 
vin şi cum am ajuns să fiu singur pe un 
aisberg departe în Oceanul Antarctic. I-am 
răspuns că tocmai ieşisem din „interiorul” 
Terrei şi am continuat să-i spun cum tatăl 
meu şi cu mine intrasem pe calea 
Spitzberg-ului în „interiorul” Pământului şi 
cum ieşisem pe calea Polului Antarctic. În 
urma acestui răspuns am fost pus în 
lanţuri. Apoi l-am auzit pe căpitan 
spunându-i secundului său că eram la fel 
de nebun ca un iepure de martie şi că 
trebuia să rămân încarcerat până ce voi fi destul de „normal” pentru a da o notă 
veridică poveştii mele. 


In sfârşit, după multe rugăminţi şi multe promisiuni, am fost eliberat din lanţuri. 
Atunci am decis să inventez o poveste care să îl satisfacă pe căpitan şi să nu mai fac 

nicio referire la călătoria mea pe tărâmul „Zeului învăluit în fum”, cel puţin nu înainte 
de a fi în siguranţă printre prieteni. 


După 15 zile, mi s-a permis să mă integrez printre marinari. Puțin mai târziu 
căpitanul mi-a cerut o explicaţie. l-am spus că experiența mea a fost atât de oribilă 
încât mă temeam că memoria mea a avut de suferit şi l-am rugat să-mi permită să 
răspund la întrebare mai târziu, după ceva timp. „Cred că v-aţi revenit”, a spus el, „dar 
nu sunteți încă atât de sănătos pentru a face o treabă bună.” „Permiteți-mi să fac munca pe 
care mi-o veţi comanda”, i-am răspuns, „şi dacă nu va fi suficient pentru a vă recompensa, vă 
voi plăti imediat la sosirea mea la Stockholm, până la ultimul penny.” Astfel problema a fost 
rezolvată. 


Revenind în cele din urmă la Stockholm, cum am relatat deja, am constatat că 
buna mea mamă părăsise această lume cu peste un an în urmă. De asemenea v-am 
spus cum, mai târziu, trădarea unei rude m-a dus într-o casă de nebuni, unde am 
rămas timp de 28 de ani — ani aparent eterni — şi, pe urmă, după ieşirea mea, cum mi- 
am reluat activitatea de pescar, pe care am practicat-o asiduu timp de 27 de ani, apoi 
cum am venit în America şi în sfârşit în Los Angeles, în California. Dar toate astea nu 
pot fi decât de un interes minor pentru cititor. De fapt, consider că apogeul 
minunatelor mele călătorii a fost atins când baleniera scoțiană m-a luat de pe un 
aisberg din Oceanul Antarctic. 


PARTEA A V-A 
Concluzie 


Ca o concluzie a acestei poveşti a aventurilor mele, declar că eu cred cu fermitate 
că ştiinţa este încă în faza de copilărie în ceea ce priveşte cunoaşterea referitoare la 
cosmologia Terrei. Sunt atât de multe aspecte omise de ştiinţa „oficială” a lumii actuale 
şi vom rămâne mult timp de acum încolo în ignoranță, atât timp cât pământul „Zeului 
învăluit în fum” nu va fi cunoscut şi recunoscut de geografii noştri. 


Este pământul de unde au venit marii buşteni de cedru care au fost găsiţi de 
exploratori în apele libere departe pe malul crestei nordice a Terrei şi corpurile de 
mamuti ale căror oase au fost găsite în gheţurile de pe coasta siberiană. 


Exploratorii nordului au adus o contribuţie importantă. Sir John Franklin, 
Heaven Grinnell, Sir John Murray, Kane, Melville, Hall, Nansen, Schwatka, Greely, 
Peary, Ross, Gerlache, Bernacchi, Abdru, Amsden, Amudson şi alţii s-au străduit cu 
toţii să înfrunte citadela îngheţată misterioasă. 

Am convingerea că Andree şi cei doi însoțitori curajoşi, Strindberg şi Fraenckell, 
care au navigat departe în balonul „Oern” de pe coasta de nord-vest a Spitzbergului în 
după-amiaza zilei de 11 iulie 1897, sunt acum în „interiorul” Terrei şi sunt fără nicio 
îndoială trataţi cu consideraţie, aşa cum tatăl meu şi eu însumi am fost trataţi, de bunul 
popor de giganţi care populează Continentul Atlantic interior (n.red. — Olaf Jansen face 
aici aluzie la pierderea echipajului acestui balon, regăsit la 6 august 1930 de nava 
norvegiană de explorare „Bratvag”, pe Insula Albă, la aproximativ 200 km nord-est de 
Spitzberg. Echipajul, prost pregătit, murise de frig, de foame şi de oboseală. Autorul a 
scris această povestire în 1908 şi nu putea să cunoască acest tragic epilog din 1930.) 


Ea 


Am consacrat mulţi ani studiului acestei probleme şi sunt la curent cu definițiile 
acceptate privind gravitația, şi de asemenea cu privire la forța magnetică, şi cred cu 
fermitate că acul magnetic este influenţat numai de curenţii electrici care înconjoară 
complet Terra ca un veşmânt şi că aceşti curenţi, într-un circuit fără sfârșit, trec prin 
deschiderea cilindrică sudică a Terrei, apoi se răspândesc pe toată suprafaţa 
şi se adună apoi către Polul Nord. Şi în timp ce aceşti curenţi par că se 
disipă în spaţiu, ei de fapt se răspândesc din nou pe suprafața „interioară” şi-şi 


SII 


„exterioară 


continuă drumul către sud de-a lungul interiorului crustei Terrei, până la deschizătura 
aşa-numitului Pol Sud. 


Cât despre gravitație, nimeni nu ştie ce este cu adevărat, pentru că nu s-a decis 
dacă presiunea atmosferică este cea care face mărul să cadă, sau dacă, la 150 de mile 
sub suprafaţa Terrei, pe cât se pare la jumătatea grosimii crustei Terrei, există un 
magnet natural care generează forțe de atracţie suficient de puternice ca să facă un măr 
să cadă din pom. Deci, cei care studiază fizica, nu ştiu de fapt dacă mărul, când se 
desprinde de ramura copacului, este tras sau împins de sus în jos cât mai aproape de 
un punct stabil. 


Domnul James Ross a pretins că a descoperit polul magnetic la aproximativ 75 
grade latitudine. Este fals — polul magnetic este exact la jumătatea grosimii crustei 
Terrei. Astfel, dacă crusta Terrei este, conform evaluării mele, de 300 de mile grosime, 
atunci polul magnetic este fără nicio îndoială la 150 mile sub suprafaţa Terrei, contând 
prea puţin unde sunt făcute măsurătorile. Şi în acest punct special aflat la 150 mile sub 
suprafaţă, gravitația încetează, este neutralizată. Când trecem de acest punct către 
suprafaţa „interioară” a Terrei, o atracţie inversă creşte în progresie geometrică până 
când parcurgem alte 150 de mile spre „interiorul” Terrei. 

Astfel, dacă ar putea fi forată o gaură spre interiorul crustei Terrei la Londra, 
Paris, New York, Chicago sau Los Angeles, pe o distanţă de 300 de mile, ea va conecta 
cele două suprafeţe. 


Inerţia şi greutatea unui corp lăsat să cadă prin această gaură de la suprafaţa 
„exterioară”, îl va face să depăşească punctul situat la jumătatea drumului, se va opri 
după un timp şi va „cădea” imediat în spate către suprafaţa „exterioară” şi va continua 
astfel să oscileze, ca un pendul, pentru ca în final să se stabilizeze fără a se mai mişca 
în centrul magnetic, sau în acel punct special aflat exact la jumătatea distanţei dintre 


SIMA 


suprafaţa „exterioară” şi suprafaţa „interioară” a Terrei. 


Mişcarea giratorie a Pământului în rotația sa zilnică spiralată în jurul axei sale, cu 
viteza de peste 1000 de mile pe oră, sau circa 17 mile pe secundă, îl face să fie un corp 
electro-generator enorm, o maşină enormă, un prototip gigantic al infimului dinam 
construit de oameni, pală imitație a originalului făcut de natură. 


Văile din continentul Atlantic interior, mărginind apele superioare ale nordului 
cel mai îndepărtat sunt acoperite de florile cele mai magnifice şi luxuriante, nu doar pe 
sute şi mii, ci pe milioane de acri. Polenul acelor flori este transportat departe aproape 
în fiecare direcţie de mişcările de rotaţie în spirală ale Terrei şi de mișcarea vântului 
rezultant. Acest polen, provenind din aceste imense zone acoperite cu flori din 
„interior”, generează zăpezile colorate din regiunile arctice care i-au intrigat pe 
exploratorii Nordului. 


Fără nicio îndoială, acest nou pământ din „interior” este casa, leagănul rasei 
umane şi în lumina descoperirilor pe care le-am făcut, modificări importante este 
necesar să fie aduse tuturor teoriilor fizice, paleontologice, arheologice, filologice şi ale 
mitologiei antice. 


Aceeaşi idee de întoarcere la pământul misterios al începutului, la originea 
omenirii, se găseşte în tradiţiile egiptene privind regiunile terestre originare ale zeilor, 
eroilor şi oamenilor (lucrarea istorică Aegyptiaca a lui Manetho, verificată în întregime 
prin scrieri istorice găsite în cele mai recente săpături de la Pompei) cât şi în tradiţiile 
indienilor nord-americani. 


Acum este ora 1 noaptea, Anul Nou 1908 a sosit. După trei zile, am terminat de 
scris relatarea despre călătoriile şi aventurile mele stranii pe care doresc să le ofer 
lumii. Sunt gata şi îmi doresc să am parte de odihna binemeritată după toate 
încercările şi vicisitudinile existenţei mele. Am o vârstă înaintată şi sunt „copt” de 
toate aventurile şi supărările prin care am trecut. Ceea ce consider a fi bogăţia mea este 
prietenia câtorva oameni, pe care am căutat să o consolidez în lupta mea pentru a duce 

o viaţă dreaptă, integră. Ca o poveste din care mai este doar puţin de spus, viaţa mea 
se îndreaptă spre final. Am puternicul presentiment că nu voi mai vedea un alt răsărit 
de Soare. Astfel îmi închei mesajul. 


Olaf Jansen 


EPILOG 


Am întâmpinat multe dificultăți în descifrarea şi editarea manuscriselor lui Olaf 
Jansen. Cu toate acestea, mi-am luat libertatea de a reconstrui doar câteva expresii şi, 
în acest mod, n-am schimbat spiritul sau sensul. 


Mi-este imposibil să-mi exprim opinia cu privire la valoarea sau fiabilitatea 
afirmațiilor incredibile ale lui Olaf Jansen. Descrierea de aici a terenurilor ciudate și a 
persoanelor vizitate de el, locaţia orașelor, numele și direcţiile râurilor și alte informații 
combinate aici, se conformează în toate privinţele desenelor brute date în custodia mea 
de acest batrân norvegian. 


Desenele împreună cu manuscrisul intenționez să le predau la o dată ulterioară 
institutului Smithsonian, pentru a le păstra în beneficiul celor interesați de misterele 
"celui mai îndepărtat nord". 


Sunt sigur că există multe aspecte descrise în literatura vedică, în "Josephus", 
"Odiseea", "Iliada",sau "Istoria timpurie a civilizaţiei chineze” a lui Terrien de 
Lacouperie ..., care, să spunem cel puţin, sunt în mod ciudat în armonie cu textul 
aparent incredibil găsit în manuscrisul îngălbenit de vreme al batrânului explorator, 
Olaf Jensen. 

EPISODUL 2 


Casca era total impresionat. Al dracului loc unde să faci de gardă... 

Palatul lui Irod Antipa era tot ceea ce-și putea dori mintea unui despot asiatic 
cu bogății aproape nelimitate. Somptuozitatea decoraţiunilor şi strălucirea hainelor 
lui Irod și ale oaspeţilor săi îi făceau pe cei câțiva romani prezenţi să pară prin 
comparaţie fazi și plictisitori, pentru că hainele de seară romane nu puteau de fel să 
egaleze splendoarea podoabelor lui Irod - sau măcar acelea ale gărzilor sale 
personale. Aceștia erau echipați în armuri asemănătoare din alamă scumpă, 
modelate ca niște solzi de peşte ce păreau ca aurul lichid atunci când se mișcau. 
Căştile erau din oţel, cu zale din alamă care le acopereau ceafa și umerii. Grozavi 
bărbaţi! Toţi erau mercenari din Grecia. Irod era destul de păţit ca să înțeleagă 
nivelul de afecţiune pentru el al populaţiei indigene; ca străini, mercenarii greci îi 
vor acorda loialitatea direct lui. 

Invidios pe greci, Casca a pierdut noțiunea timpului. 

O dată cu înaintarea serii creştea și distracţia. Jongleri şi măscărici au 
performat în timpul primelor opt feluri de mâncare. Pe măsură ce seara trecea și 
vinul îşi făcea efectul, unii dintre oaspeţi s-au folosit de vomitorium, unii pentru că li 
se făcuse rău, alții doar ca să-şi golească stomacurile şi să poată mânca mai mult. 

Ritmul a crescut. Au dansat cei din Numidia și Egipt; păreau mai mult nişte 
fiinţe bolnave decât dansatori cu trupurile unse cu ulei care se răsuceau și 
învârteau pe pardoseala de marmură, precum niște şerpi monstruoși cu trăsături 
umane. Casca şi cei din trupa sa stăteau drepţi, încercând să nu-și trădeze prea 

mult disprețul evident pentru paraziții şi sicofanţii cărora le era oferit acest 
spectacol de prost gust. Ei erau legionari. Își vor păstra atitudinea corectă ce 
reflectă disciplina din armata romană. Blestemaţi să fie toți civilii! 

Se apropia timpul terminării schimbului, iar Casca oftă în mintea sa, 
nerăbdător să fie eliberat de la datorie. Era gata. Un junghi datorat poziţiei rigide 
de drepți îi apăruse sub omoplatul stâng. Asta, plus cățeaua aia de nepoată a lui 
Irod, au făcut ca situaţia să devină cam nasoală pentru el. Nepoata, Salomeea, 
venise să le arate oaspeţilor ce vrea să însemne un dans adevărat. Trebuia știut ceva 
despre ea: își putea mișca fundul în toate părţile atât de repede cum nu mai 
văzuse... pentru ca apoi să-și sugă pântecele până ce se părea că buricul se lipește 
de şira spinării. Casca simte cum începe să fiarbă. În seara asta, îşi promise sieși, 
micuța armeancă a lui Sporus cu care m-am cuplat va trebui să presteze mai mult decât ne- 
am târguit. Era gata să erupă de frustrare. 

Pe toţi demonii. Târfa asta de Salomeea e o bunăciune... care-l înnebuneşte 
pe Irod. Bășinosul ăla gras era la picioarele ei, implorând-o să se culce cu el. Cică o 
face regină. Nebunului chiar îi curgeau balele de pasiune neîmpărtăşită. Curva îl 
prinsese pe hodorog de nas rău de tot. În timpul unei părţi al dansului ei se folosise 
de Casca ca de un suport în jurul căruia se încolăcise — ca să-l fiarbă pe Irod. Se 
frecase de Casca, încercând să-l facă să reacționeze, Casca a simţit oarece satisfacție 
pentru că a reuşit să rămână rece la asemenea ispită. Ar fi fost și mai satisfăcut de 
sine dacă Salomeea nu l-ar fi călărit, aflând astfel exact cât de mult l-a excitat. Târfa 
asta era o catastrofă gata să se întâmple, iar Casca era bucuros că va pleca înainte ca 
petrecerea să scape din frâu. Se simţea că situaţia se va înrăutăți înainte de a deveni 
mai bună. 

Biiine! Uite că vine și schimbul. Schimbarea gărzii a durat doar o clipă, și 
Casca, ca ajutor al comandantului de grupă, şi-a adunat oamenii în formație și i-a 
scos afară cât mai rapid posibil. 

Şi-acum, direcția spre dansatoarea armeancă. 

Era întuneric deplin când Casca a ieşit din schimb, având liber pentru tot 
restul nopţii. Deşi Verianus îl prevenise să nu-şi facă de cap cu femeia decurionului 
său, lui Casca i se fâlfâia. 

După tot ce-i făcuse Salomeea, doar n-o să lase un fleac ca sentimentele rănite 
ale lui Sporus să-l împiedice să se bucure de fofoloanca armencei. Femeia asta avea 
cel mai frumos cur pe care-l văzuse el vreodată. 

Taverna era aglomerată cu toate scursorile umanității din această regiune... 
legionari din toată lumea... negustori din Asia Mică... şi chiar nişte nomazi ai 
deşertului cu hainele lor lungi, fâlfâitoare şi cu perdeluțe pe cap. Arabii i-au aruncat 
romanului Casca o privire neprietenoasă, dar erau destul de isteţi ca să nu 
stârnească rahatu'. Legiunea a Xa avea reputaţia că reacționează dur și ucigător, o 

reputație pe deplin meritată. Toţi legionarii din a Xa erau nişte duri așa cum te 
aşteptai să găsești în orice armată. Majoritatea dintre ei erau niște derbedei făr'de 
lege, mutaţi aici ca să se scape de ei din unităţile originare. 

Iudeea era îndeobște recunoscută ca loc de pedeapsă — și nu era vorba de 
obișnuita pedepsire pentru greşeli minore precum bătaia la tălpi cu vergele de 
lemn pentru că nu te-ai ridicat destul de repede în picioare la intrarea unui ofițer în 
cort. Nu, ludeea era mult mai rea. 

Casca s-a uitat și el la arabi şi s-a aşezat lângă ușă, cu spatele la perete. 
Majoritatea veteranilor au făcut la fel. Să-ţi păzeşti spatele era una dintre legile de 
bază ale supravieţuirii într-o țară ocupată. Nu puteai şti niciodată când febra 
eliberării îi putea cuprinde pe localnici, care vor încerca să-ți străpungă ficatul cu 
un cuțit de curăţat pește. 

Micuța armeancă mai avea încă un număr de făcut înainte ca să poată pleca; 
prin urmare, Casca a stat liniștit sprijinit de zid, lăsându-și mintea şi simţurile să 
absoarbă sunetele și culorile. Ierusalimul nu era chiar cel mai libertin oraș din 
Imperiu, dar avea o grămadă de chestii. Între care și un anume tip de distracţie, 
dacă erai un observator al comportamentului oamenilor. De exemplu, acum o 
urmărea pe Rheza cum sucește capul unui călător. Fraierul chiar credea că a dat-o 
gata pentru că ea i-a zâmbit în timpul dansului. 

Întotdeauna e la fel... dar seara asta e a mea. În timp ce bătrânul decurion 
protejează onoarea Romei, eu am să mă ocup de Astarte. 

Avea destul vin cât să-l ameţească și să facă noaptea să pară mai caldă decât 
era în timp ce o urma pe Rheza pe străzile înguste și întortocheate. Un cerșetor s-a 
rugat de el: 

— Mărunțţiş. Ceva mărunţiș de pomană, nobile roman. Pentru un infirm. 

Îşi expuse piciorul incredibil de murdar răsucit sub el, o diformitate teribilă și 
evidentă, dar Casca l-a ignorat total. 

Când Casca şi Rheza s-au îndepărtat, șchiopul s-a ridicat, a scuipat pe urmele 
nobilului roman, apoi s-a mișcat rapid şi îndemânatec către un loc cu vad mai bun. 

În timpul mersului, Rheza îşi lipea sânii transpiraţi de Casca. Acesta își puse 
braţul în jurul ei, strângând-o mai aproape, într-un fel de preludiu al dragostei 
așteptate. 

Rheza și-a lipit tot trupul de el, l-a mușcat de buza de jos, apoi s-a fofilat din 
braţele lui. Ca să-l tachineze, a fugit departe de Casca, nu destul ca să se piardă de 
el, ci doar cât să-l stârnească. 

— Diavoliţă mică, a îngăimat prin zâmbetul larg și a alergat după ea. 

Jocul a durat până ce au ajuns în intrându-l ușii de la casa în care locuia ea. 
Bătrânul paznic de la ușă i-a zâmbit complice când a văzut-o pe dansatoare că-l 
conduce pe soldatul roman la etaj, acolo unde-şi avea cămăruța. Zâmbetul era lipsit 


VP MAGAZIN 


Barry SADLER MERCENARUL ETERN 


de dinţi şi bătrânul se sprijini de zid cu gândurile la tinerețea de mult trecută, dar 
nu şi uitată. Femeile, oftă el în sinea sa... Singurul lucru care conta cu adevărat. 

Intrat în camera lui Rheza, Casca a închis uşa în urma sa şi a scos amnarul din 
buzunar. A aprins lampa cu ulei, lumina acestei flăcărui solitare umplând spaţiul 
cu o strălucire roșiatică. Când Rheza și-a dat jos hainele, Casca a rămas fără suflare. 
Ea era conștientă de puterea pe care o avea în trupul gol. Casca şi-a scos tunica, cu 
ochii pe femeia pe care o compara cu Salomeea. Nu era cu nimic mai prejos ca ea. 

Înaintă spre ea. De data aceasta nu a mai fugit, ci l-a îmbrățișat, corpurile lor 
devenind ca unul. Casca i-a pus mâna pe fundul ei nemaipomenit și a început să 
strângă... în timp ce ea parcă încerca să-l înăbușe cu limba. 

Apoi... 

— Ce dracu e asta, târfă? 

În cadrul ușii se afla statura ca de urs a lui Sporus, cu fața lividă de furie. 

— Casca, fecior de târfă, am să-și rup mâinile și am să te bat cu ele până la 
moarte. Dar mai întâi am să-ţi scot matele. 

Sporus şi-a scos din teacă pumnalul înfricoşător, lung și subțire, cu două 
tăișuri, destinat înjunghierii și nu tăierii. 

Casca stătea nemișcat, în șoc. 

— Hei, stai puţin. Doar nu vrei să mă tai. Ce dracu, nu-s-a-ntâmplat nimic 
grav. Suntem prieteni. Și parcă trebuia să fii de serviciu. 

— Prieteni? Trădător nenorocit. Am plecat mai devreme pentru că a trebuit să 
escortez un prizonier la palisadă. Ofiţerul de noapte a spus că pot să-mi iau liber — şi 
acum v-am găsit pe voi doi cum v-o trageţi. Ei, tinere soldat, chiar acum vei plăti 
pentru că te-ai dat la femeia mea -— apoi am să-i tai și ei urechile ca să nu mai 
asculte niciodată rahaturile spuse de alții. 

Sporus s-a mișcat, gata să lovească de jos în sus în burtă. 

Casca s-a dat înapoi, picioarele i s-au încurcat în hainele lui Rheza și a căzut, 
cu Sporus peste el ca un monstru turbat. Aproape fără să-şi dea seama până ce 
durerea l-a copleşit, Casca a știut că a fost înjunghiat. Lama a intrat în stomac până 
la plăsele, iar durerea a fost ca focul. 

Sporus a dat drumul pumnalului şi s-a dat înapoi. 

Amândoi știau că este o lovitură mortală. 

Privind în jos la mânerul pumnalului ce-i ieşea din abdomen, Casca a simţit o 
senzaţie parcă de stinghereală... apoi furia l-a învăluit. 

— Vrei să mă omori? a răcnit. 

Cu mâna dreaptă a tras pumnalul afară din burtă, urlând de durere şi furie. 

Sporus stătea nemișcat, înmărmurit de ce se întâmplase, apoi a început să se 
mişte cu spatele spre uşă... 

Casca a pășit după el şi a înfipt pumnalul în gâtul lui Sporus, deschizându-i 
esofagul. Sporus a căzut în genunchi, ţinându-se cu mâinile de gât de parcă încerca 
să închidă rana care-l îneca cu sânge, dar plămânii s-au umplut cu sângele roșu, din 
artera carotidă, şi cu o expresie în ochi de parcă n-ar înţelege efectiv ce se-ntâmplă, 
a căzut în întuneric, sunetul respirației grele răsunându-i în urechi... până la 
moarte. 

lar Casca a căzut peste Sporus. Ştia că sângerează pe dinăuntru, pentru că 
lama secționase marea arteră care se întinde de-a lungul coloanei, în spatele 
stomacului. Era un om mort şi o ştia. 

Întins acolo, pe podeaua întunecată, simţea cum îl cuprinde slăbiciunea. 
Mintea sa îi spunea: Am să mor. Apoi a auzit o voce... vocea evreului: 

Vei trăi până ce ne vom întâlni din nou... 


Rheza a scos un țipăt ascuţit și s-a prăbușit într-un colț al încăperii, cu mâinile 
la gură, în stare de semi-şoc. 

Sporus zăcea mort, arătând de parcă cineva i-a făcut o a doua gură. 

Casca gemea şi murmura către sine însuși, ținându-se cu mâinile de burtă ca 
și cum ar fi încercat să-și potolească durerea din stomac. 

Ochii lui Rheza au clipit panicaţi când o umbră a intrat pe ușă, urmată de o 
alta. 

Verianus și sirianul au intrat în cameră. 

Tăcut, Verianus l-a verificat pe Sporus ca să vadă dacă mai putea face ceva 
pentru el, dar după o privire atentă asupra tăieturii, s-a întors spre Casca, l-a întors 
pe spate şi i-a dat mâinile deoparte de pe stomac. 

— Băi, căcat cu ochi. Ti-am spus să o lași în pace pe târfa asta. Știai cât de 
nebun după ea era bătrânul Sporus. Am încercat să te prevenim. Când Kleton mi-a 
spus că Sporus s-a întors la cazarmă şi s-a schimbat în haine civile, am alergat 
amândoi aici cât am putut de repede. Dar am ajuns prea târziu. Pe Moloch, ești mai 
tâmpit decât am crezut. Trebuia să-l ucizi? Dă-ţi dracului mâinile deoparte. Cum 
vrei să văd ceva dacă le ţii în faţa mea? 

Casca a gâlgâit ceva neinteligibil despre o crucificare. 

— Casca, prietene, nu știu cum să-ți spun, dar dacă rana nu e prea adâncă, ai 
să fii bine. Dacă e profundă, eşti mort. lar ăsta ar fi cel mai bun lucru pentru tine. 
Când o să audă de treaba asta, comandantul va sări de cur în sus pân'la tavan. 

— Kleton, du-te și adu-i pe vigili!, ca să ne putem vedea de treaba noastră. 
Casca, idiotule, dacă trăieşti, bătrânul o să-ți rupă curul. Ştii că aşteaptă o 
promovare, iar aiureli ca asta nu dau bine în palmaresul lui. Ce dracu, omule, de ce 
a trebuit să-l ucizi? Ştiu că ești un luptător care poţi mai mult de atât. 

Casca a bolborosit ceva ce suna cam ca ,...până ce ne vom întâlni din nou”. 

— Ce naiba mormăi? Nu plec nicăieri. Dar dacă tu rămâi în viaţă ca să intri 
pe mâna curții marțiale, tu vei pleca. 

Vigilii au sosit, și, așa cum ar fi făcut orice poliţişti în astfel de circumstanţe, 
primul lucru pe care l-au făcut a fost să percheziționeze fata. N-ar fi trebuit să 
dureze atât de mult pe cât a durat, pentru că ea era deja goală când au început ei, 
dar Roma cerea poliției sale militare să fie eficientă. Pipăielile repetate au adus-o pe 
Rheza în pragul extazului. Comandantul patrulei a pișcat-o de fund şi i-a șoptit la 
ureche „Mai târziu?”. Rheza a dat aprobator din cap şi şi-a frecat sfârcurile întărite 
de braţul lui. La urma urmei, o fată avea nevoie de un protector. Sporus era mort, 
iar Casca va fi închis — sau executat — oricum, în ambele variante era scos din joc. 
Dealtfel, un vigil roman era bun să fie pe aproape când vreun client considera că nu 
a primit restul corect. 

Terminând necesara percheziție a fetei, comandantul patrulei s-a întors spre 
Verianus. 

— Deci, care-i treaba? 

Verianus i-a explicat în cât mai puţine cuvinte posibil. 

Verificând cadavrul lui Sporus, omul legii a fluierat încetișor. 

— Da” l-a deschis bine, nu-i așa? Îmi amintește de cadavrul găsit săptămâna 
trecută lângă Templul lui Marte. 

Apoi vorbi cu camaradul său: 

— Nu ţi se pare la fel, Toninus? 

Îi explică lui Verianus: 

— Careva i-a tăiat gâtul unui politician venit din Sarmatia. Avea și aceeași 
expresie pe chip. Ştii, ca și cum ar fi fost oarecum stânjenit... Bine, destul cu tot 
rahatul ăsta. 

Arătând spre Casca, l-a întrebat pe Verianus: 

— El a făcut-o? 

Primi un răspuns în doi peri. 

— Bine, atunci voi doi îl luaţi pe sus şi-l duceți la pallisada. Se vor ocupa ei 
mai departe, iar noi vă luăm declaraţia şi dimineaţă scriem un raport pentru 
praefectus vigilum. 

Sirianul și Verianus l-au luat pe casca pe umeri, cărându-l cu rândul pe cei 
cinci km până la închisoare, unde l-au predat unui gardian deloc amabil. Acesta l-a 


1 Vigiles - Vigiles Urbani - Cohortes Vigilum — polițiștii şi pompierii din vechea Romă. 

percheziționat pe Casca și le-a spus celor doi să-l arunce în celulă peste un braţ de 
paie, iar dimineață, când va veni la slujbă, medicus îl va verifica. Acestea fiind 
făcute, Verianus și camaradul său sirian — asudațţi şi blestemând - parcă regretau 
oarecum că prietenul lor Casca nu a murit în camera dansatoarei. 

Casca zăcea inconștient pe paie, singurul semn ocazional de viață fiind câte 
un geamăt... și visurile... amintiri care-l tot hăituiau. Nori de furtună se fugăreau 
prin gândurile sale în întunericul blestemat din timpul crucificării. Durerea era 
aproape insuportabilă. Dar în subconștient, el ştia că s-a întâmplat ceva... ce n-ar fi 
trebuit să se întâmple — trupul său se vindeca. Hemoragia internă se oprise deja. 
Arterele se refăceau. Sângele adunat în cavitatea sa abdominală era absorbit prin 
pereții subțiri ai mezenterului și recirculat în sistem. Dar durerea dăinuia, deși 
acum era una surdă, pulsatilă. 

Scoase un geamăt prelung, care l-a făcut să se trezească cu o tresărire pe 
paznicul de moțăia. Acesta era şleampăt și subțire, semăna aidoma cu o nevăstuică, 
mereu în mișcare, cu ochi roșietici, iscoditori. Se uită urât la rănit, apoi adormi din 
nou, uitând de noua haită de păduchi care tocmai își începuseră drumul lung de pe 
picioarele nespălate, în sus prin părul de pe coapse către cel creț din regiunea 
pubiană, ca să se întâlnească cu rudele lor deja existente acolo, alături de nişte 
purici înrăiţi pe care te-ai și aşteptat să-i afli pe un ditamai dulăul. 

Noaptea a trecut ca oricare alta, iar zorile au adus la pallisada, devreme, la 
cântatul cocoșilor, un comandant turbat de furie. 

Nobilul şi ambițiosul comandant al garnizoanei, unul Tigelanius pe numele 
lui (şi care pretindea o înrudire îndepărtată cu divinul Iulius, prin mama sa), era 
șucărit rău. A urlat prin camera de gardă şi l-a speriat rău pe temnicer când a dat 
un şut scaunul în care acesta dormea. 

— Unde-i? s-a răstit. 

Privind în jur, l-a descoperit pe Casca dormind pe paie. 

Cu o mișcare prelinsă a ajuns lângă omul întins pe jos și i-a tras un șut în 
bucă. 

— Cum îndrăznești să ucizi un decanus de-al meu? Tu un rahat cu ochi, un 
insubordonat! Știi ce va însemna asta în raportul meu personal? Va arăta ca şi cum 
eu nu știu să menţin disciplina! 

Casca s-a ridicat, încă adormit şi confuz. Tot timpul cât patricianul Tigelanius 
urla la el, şi-a privit şi pipăit locul unde pumnalul îi intrase în stomac. Nu-l mai 
durea, iar rana era închisă. Doar o linie subţire roșiatică arăta unde a penetrat lama. 

Tigelanius a văzut unde se uita Casca. Arătând cu bastonul spre cicatrice, a 
strigat: 

— Asta este lovitura „aproape mortală” care ţi-a dat-o Sporus? Blestemăţie! 
Eu mă tai mai rău când mă bărbieresc. 

Tigelanius era livid de furie. A chemat doi oameni la închisoare care l-au luat 
pe Casca şi a ordonat să i se aplice 100 lovituri cu varga, câte 50 la fiecare picior — 
dar Casca nu trebuia să fie ologit; dacă se întâmpla așa, puteau face o pauză, apoi 
să reia pedeapsa în serii scurte. 

— Puneţi-l în lanţuri! De ce dracu n-a fost legat până acum? Jegosule, spală-te 
sau ai să o încasezi şi tu — imediat! Peste două ceasuri am să inspectez pallisada, şi ar 
fi bine să fie cât se poate de curată. La fel și camera de tortură. Parcă ar fi o cocină 
înăuntru. Cum dracu poți crede că un om normal poate lucra în asemenea mediu? 
Acum, fă-o — ACUM! Și adu-mi-l pe răzvrătitul acesta, după ce va primi cele 100 
lovituri. 

Blestemate grade inferioare. Nu-şi dădeau seama cât de importantă era 
promovarea sa. 


Casca nu a opus rezistență când a fost încătușat cu lanţurile. Era încă, pe 
jumătate, într-o stare de stupoare. Se uita zăpăcit la cătuşele grele, dar semnificația 
lor nu-i pătrundea în creier. Se simțea ca drogat. Parcă nici nu exista. 

Cei doi legionari l-au dus la locul de pedeapsă unde a fost culcat pe spate și 
descălțat de sandale. Legionarul mai în vârstă i se uită în ochi și-i vorbi, cuvintele 
abia pătrunzând prin ceața ce învăluia conștiința lui Casca. 

— Îmi pare rău pentru toată treaba asta, camarade Casca, dar ai auzit 
ordinele și ştii că dacă nu le executăm ca lumea, bătrânul ne va lega lângă tine. Așa 
că, fără resentimente. N-avem nimic personal cu tine. 

Vocea legionarului era joasă şi avea un ton familiar, iar din cauza asta, Casca 
a revenit la realitate şi devenit teribil de conştient de ceea ce urma să i se întâmple. 
Dar, privind pregătirile celor doi legionari, nu a lăsat să i se vadă nimic pe chip. 

Luând fiecare câte o vargă ceva mai lungă de un metru și groase cam cât 
degetul arătător, le-au făcut să şuiere de câteva ori prin aer ca să se obişnuiască cu 
mișcarea. 

Faţa i s-a strâmbat într-o expresie de dezgust pentru ceea ce urma să se- 
ntâmple şi-i spuse camaradului său: 

— Hai să terminăm cu asta, Corio. 

Cei doi au luat poziţie, câte unul de fiecare parte a stâlpilor, și-au scos căştile 
și au fost gata. 

Casca nu a spus nimic. Acum, perfect lucid, știa foarte bine cât de acută va fi 
durerea ce urma, pentru că și el fusese de câteva ori la celălalt capăt al vergii şi a 
văzut ce putea face această durere chiar şi din cel mai dur legionar. Prin cine știe ce 

ciudăţenie a minţii, părea să simtă durerea înainte chiar ca vergile să-i atingă 
picioarele și i-a trebuit toată tăria voinţei sale ca să lupte împotriva nevoii de a urla 
sălbatic. Își simţea inima bătând nebunește. Dacă ar fi fost doar un observator 
ocazional, această pedeapsă nu ar fi părut deosebit de dură, dar Casca, ca orice 
legionar, cunoştea realitatea. Simpla ameninţare cu vergile făcea ca sângele 
legionarilor să curgă năvalnic. 

Wish! Varga s-a rotit prin lumina soarelui. 

Trupul lui Casca s-a arcuit într-u spasm de agonie atunci când prima vargă a 
lovit tălpile. Durerea a fost insuportabilă. Apoi iarăşi. Și iarăşi. Șuieratul vergilor 
prin aer. Durerea a trecut pe tărâmul realităţii și a devenit un foc continuu. Trupul i 
se scutura necontrolat la fiecare lovitură. Dinţii muşcau prin buza de jos. Gustul 
sărat al propriului sânge era aproape o uşurare. 

Dar nu a fost nici de fel. Va continua la infinit... Apoi s-a terminat. 

Prin aer nu a mai fulgerat nici o vergea. 

Dar durerea a continuat să crească. A crezut că a trecut prin ceea ce a fost mai 
rău, dar această durere era chiar mai mare, şi creştea pe măsură ce i se umflau 
picioarele torturate. Arcele tălpilor erau umflate de cel puţin trei ori mai mult decât 
normalul și aveau o culoare vineţie închisă. Părea că pielea e gata să crape, întinsă 
pe țesuturile interne zdrobite. 

Cei doi legionari numiți pentru pedeapsă și-au șters frunţile de sudoare, l-au 
dezlegat pe Casca de la stâlpi și l-au dus înapoi în pallisada, în celula dată de 
temnicer. 

Casca s-a întins pe paie, ghemuit în poziţie fetală. Tot trupul îi era scuturat de 
reacții necontrolate. 

Timpul s-a oprit în loc. 

După o vreme, a început să se târască pe podeaua murdară către ulciorul cu 
apă aflat în colțul îndepărtat, gemând, încercând să nu plângă tare. Apucă cu 
neîndemânare ulciorul, sorbind apa precum un animal. Picăturile prețiosului lichid 
erau precum ambrozia zeilor. Aşezat pe jos, a înclinat ulciorul şi a picurat atent 
câteva picături pe picioare. Răcoarea apei călduțe pe picioarele inflamate a 
provocat un alt spasm de durere, dar a continuat să toarne iar răceala a început să i 
se răspândească prin trup. 

Mai luă o înghiţitură din urcior. 

A redevenit el însuși, dar cufundat într-un val de durere și confuzie, în timp 
ce mintea-i căuta răspuns la ceea ce i se întâmpla. 

Shit! Toată treaba era absurdă. Ce dracu se-ntâmplă? Mă iau zeii la mişto? Am 
fost întotdeauna un soldat bun şi loial. Ce a întors lumea cu curu-n sus? De ce mi se 
întâmplă toate astea? De ce? De ce? 

Era singur în celulă, dar un chip a devenit vizibil în conștiința sa. 

Acel evreu... Yeshua... Jesus... sau cum i s-o mai fi zicând. Nimic n-a mai fost la fel 
de atunci. 

Se mişca necontenit, fără astâmpăr, iar la un moment dat, o pietricică din 
podea i-a atins un picior, stârnind un nou spasm, care i-a smuls un geamăt de 
durere. Durerea care între timp se stabilizase devenind continuă, adâncă, s-a 
acutizat din nou. Dar el era mai preocupat de întrebările din mintea sa decât de 
durere, așa că și-a recâștigat autocontrolul. 

Va trebui să-i facă față. Lumea sa se sfârşise. Tribunul e pe cale să mă dea afară 
din legiune... Gândul era șocant pentru Casca. Cum de i se întâmpla tocmai lui? De 
ce? De ce mi se întâmplă toate astea? Am devenit cineva care nu am fost? Păi atunci, cine 
sunt eu? 

Era întins pe podeaua murdară a celulei din pallisada, care nu era cel mai 
adecvat loc în care să te iei la trântă cu soarta, dar gândul plecării din legiune era 
cel mai îngrozitor lucru ce-i venea în minte, și iată-l, mai prezent decât șobolanul 
care se holba contemplativ la el din colțul opus. 

Legiunea era viaţa sa. Era ceea ce era şi el. Era miezul ființei sale. Aș suporta şi 
pedeapsa trimiterii în cohortele disciplinare, dar să fiu dat afară din a Xa... 

Şobolanului i s-au alăturat alți doi. Stăteau ghemuiţi în întuneric, uitându-se 
la Casca... precum cele trei Parcae?... 

Dar lui Casca nu-i era mintea la șobolani. Scuipă către ei: Mă piş pe voi... apoi 
închise ochii și visă la vremurile de glorie ale Legiunilor Romane. 


Încă de pe vremea copilăriei petrecute pe dealurile din Tuscana, când privea 
trecerea Legiunii a Xa aflată pe drumul de întoarcere din Galia, Casca a vrut să fie 
legionar. Şi unchiul său Tontine servise sub comanda marelui Julius când acesta a 
înăbușit revolta triburilor belgae, pe malurile Rubiconului... a fost prezent și când 
cel mai feroce dintre triburile de războinici, nervii, s-au abătut asupra legiunilor a 
Vila și a XIIa și aproape că le-au distrus ca forțe efective de luptă, ucigându-le toți 
ofițerii. 

Duse erau acum acele zile de glorie! 


Nervii şi-au ascuns toate femeile și copii în adâncurile pădurilor şi s-au 
năpustit asupra lui Caesar cu o forță de peste 60.000 de oameni. l-au înfrânt 
cavaleria, care nu era deloc menită să acționeze în aceste păduri pline de umezeală 
și au înconjurat Legiunile a Vila şi a XIIa. 

Însuși Caesar a fost forțat să ia un scut și să lupte împotriva barbarilor 
precum un soldat de rând. Când Legiunea a Xa a intrat în scenă și a văzut pericolul 
ce plana asupra lui Caesar, au atacat cu o asemenea vigoare încât i-au respins pe 


2 Parcae - Cele trei divinităţi ale infernului în mitologia antică. 

nervi chiar dacă erau depășiți de aceștia ca număr în proporție de 20:1. Având 
exemplul curajului lui Caesar, au luptat ca nebunii. Totuşi, chiar și cu Caesar 
conducându-i, nu i-au putut înfrânge pe nervi pe câmpul de bătălie. 

Aceşti luptători bravi și fanatici au murit acolo unde se aflau. Din cei 60.000 
care au atacat Legiunile a Vlla şi a Xa în acea zi, mai puțin de 500 au apucat 
noaptea. Și doar 4 dintre conducătorii lor au supraviețuit. Pentru această victorie, 
Senatul a ordonat să fie făcute sacrificii şi celebrări pe o perioadă de 15 zile în 
onoarea lui Caesar şi a Legiunilor sale. Nicicând mai înainte nu mai fusese acordată 
o recompensă atât de mare. 


Casca și-a lăsat gândurile să hălăduiască prin anii cât și-a făcut el serviciul în 
legiune. Armata a fost casa sa, nu doar simbolic, ci şi în realitate, după ce familia sa 
a fost omorâtă de ciumă. 

l-a revenit în minte scena plecării sale... flăcări... mirosul paielor arzânde... 
trosnetele incendiului. După ce și-a făcut ultimele ofrande către Lares și Penates — 
zeii protectori ai căminului — a dat foc acoperişului casei sale — așa cum îi spuseseră 
să facă femeile înțelepte din satul său - pentru a distruge spiritele malefice 
dinăuntru. 

A fost ultima oară când a ascultat de sfatul unor femei. Le-a întors spatele lor 
şi satului și a mers la Livorno unde s-a înrolat în serviciul Imperiului. De atunci a 
trăit într-o lume a bărbaţilor. 

Ce a spus evreul? 

Eşti ceea ce eşti... şi asta vei rămâne. 

Ce dracu era rău în a fi soldat? 

De la început, Casca a avut o viaţă bună în armată. Zilele de antrenament și 
disciplina erau ca un tonic pentru mintea sa. Orele îi erau prea pline pentru a lăsa 
mult timp pentru jelania familiei sale pierdute la care, precum orice om normal, 
ținuse atât de mult. Acum serviciul militar era familia sa, iar Casca, precum şi alții 
de dinaintea sa, a descoperit bucuria disciplinei. Shit! Ce puteau şti civilii despre 
ordinea şi disciplina vieții militare? Aproape înainte ca să-și dea seama, și-a terminat 
instruirea de bază şi a fost alocat Legiunii a VIla, staționate la frontiera ce-i separa 
pe marcomannii germanici de helvetii. Îi plăcea serviciul militar, deoarece Casca a 
înțeles intuitiv importanţa forței militare. Legionarii Romei erau cei ce preveneau 
războiul permanent ce ar fi avut loc între acești vechi inamici. Da, a fost un serviciu 
bun. Acolo a simţit pentru prima oară gustul sângelui în focul bătăliei, și tot acolo a 
învăţat înțelepciunea programelor de instrucție realizate de comandanții săi. 

Precum puterea careului romare. 


3 Careul roman — formaţie de luptă a infanteriei în special împotriva atacurilor de cavalerie. 

În lupta unu-la-unu/corp-la-corp împotriva unui monstru german, acesta avea 
avantajul. Romanul era mult mai puţin înalt și mai slab, iar greaua sabie a 
barbarului era de obicei letală; un german putea înfrânge întotdeauna un roman. 

Dar când era format careul, iar legionarii aveau sprijinul camarazilor lor, 
instrucția şi disciplina învingeau întotdeauna împotriva şanselor net superioare ale 
inamicului. Barbarilor le lipseau disciplina, iar când bătălia începea, îi cuprindea 
ceea ce ei numeau „furia berserker”+ şi nu era ceva neobișnuit pentru ei să folosească 
„fântâna lui Tyr”, unul dintre zeii lor războinici. 

Când un barbar avea tăiat antebraţul sau pumnul, îndrepta jetul de sânge 
arterial către fața inamicului său, încercând să-l orbească doar cât să mai ducă încă 
un suflet cu el în Valhalla și urla către Tyr și valkyriile sale să vină şi să-l ia... Ciudați 
oameni, blestemații ăştia de barbari. 

Legiunea era mama și tatăl într-o bătălie, siguranţa, acasă. Nu conta nici în 
care legiune erai alocat, ştiai întotdeauna ce aveai de făcut și unde se afla totul. 
Fiecare legiune îşi așeza tabăra de fiecare dată la fel. Nu era nici o diferenţa în Egipt 
față de Sarmatia sau Britania. Un legionar știa întotdeauna unde trebuie să se afle 
datorită instrucției constante, iar instrucţia de front era destinată să-l facă pe soldat 
să reacționeze automat. Instruire, marşuri... și săpături. Exista o zicere, că dacă vrei 
să fii un legionar bun, era bine să ai sânge de cârtiță. Adesea, cel mai important 
obiect din echipamentul pe care-l cărai era lopata - și să te apere toți zeii dacă o 
pierzi. Legiunea a supraviețuit multor atacuri surpriză pentru că regulamentele 
spuneau clar că o unitate trebuie întotdeauna, conform planului, să-şi sape poziţiile 
defensive înainte de a se da Stingerea şi a se merge la culcare. 

Barierele exterioare trebuiau montate șanțurile de apărare săpate și bine 
pregătite cu baricade de prăjini ascuţite care să neutralizeze un atac surpriză. 
Pentru un comandant, să fie surprins în tabără fără aceste măsuri defensive 
însemna să cheme dezastrul. 

Pentru că războiul însemna să ucizi... 

Să ucizi... 

Casca s-a cutremurat la amintirea primului său omor. 


Erau campaţi lângă Coblenz?, puţin mai la sud de locul unde Caesar 
traversase Rhinul în urmă cu 23 ani, şi se confruntau, peste râu, cu descendenții 


+ Berserkers/berserks — războinici campioni norvegieni care luptau într-o stare de transă/furie demenţială. 
5 Post militar stabilit de Drusus prin anul 8 î.e n. 

acelorași triburi învinse de Caesar prin raidul său surpriză asupra — până atunci — 
neatinsei Germanii, suevii€. 

O noapte fără lună şi cu ceaţă groasă acoperea ținutul ameninţător. Nu știau 
că războinicii suevi traversau neauziți râul, plutind pe plute de buşteni. 

Ajunşi pe mal, barbarii au menţinut liniște absolută toată noaptea şi 
dimineața, fără a încerca nici o acțiune asupra poziţiilor legiunii sau santinelelor, 
rămânând complet în afara contactului. Doar cercetașii barbari ţineau sub 
supraveghere pozițiile romane. 

Aşteptau... 

În zori, legiunea a ieșit din tabără și a luat poziţii de marș către punctul de 
raliere cu forțele armate principale în vederea executării manevrelor de primăvară. 
Casca își aducea aminte de acei zori... puţină gheaţă... frig... o ceaţă joasă ce se 
târa pe pământ, rămasă din ceața densă a nopţii, şi care umplea toate depresiunile 
și cotloanele. O zi admirabilă ca să te simți viu. Să ucidă era ultimul lucru la care s- 
ar fi gândit. 

Legiunea a intrat în coloană de marş pe drumul construit tot de ei în 
primăvara anului trecut. Se anunța o zi bună, răcoroasă cât să împiedice 
supraincălzirea în timpul marșului, şi toți oamenii aveau moralul ridicat. Tribuni 
Militum se aflau la locurile desemnate, dar cavaleria încă nu-şi asumase rolul de 
cercetare. Călăreţii aveau și ei moralul bun. Glumeau şi-şi cabrau caii, înainte de a 
forma coloanele cu rânduri regulate. 


Această slăbiciune de moment, când gărzile erau chemate în interiorul 
castrului, iar cavaleria încă nu se afla pe poziţii, a costat multe vieți. 

Suevii au aşteptat până ce legiunea a ieşit în întregime din adăpostul 
castrului. Atunci, fără nici un avertisment sau strigăte de luptă, au năvălit în tăcere 
ca niște lupi de pădure cu care semănau și s-au înserat între coloana de legionari şi 
castrul din care tocmai ieșiseră. 

Un legionar împietrit din ariergardă a sunat alarma cu doar câteva secunde 
înainte ca o suliță scurtă folosită la vânătoarea mistreţilor să-i spulbere jumătate 
din cap. 

Alte grupuri ascunse ale forței barbare, cam 1.500 de oameni, au atacat 
nobilimea călare, și, aproape fără să le rupă formaţia, i-au separat de coloana 
principală. Cinci mii de suevi urlători s-au intercalat între călăreţi şi legionarii 
pedeștri. Alte 10.000 s-au abătut imediat asupra avangărzii şi ariergărzii Legiunii a 
Vila, în timp ce o a treia forţă încerca să spargă centrul și să dividă legiunea în părți 
separate care puteau fi distruse mai uşor. 


€ Suebi (Suevi, Suavi, Suevians) — grup larg de triburi de pe teritoriul actualii Germanii. Pomeniţi pentru prima dată 
de Julius Caesar în legătură cu bătăliile sale împotriva lui Ariovistus în Galia, anul 58 î.e.n. 

Dar treaba aceasta nu le-a reușit. 

La primul semn de pericol, centrul legiunii s-a întors din instinct. Chiar 
înainte ca primul val de săgeți să se abată asupra lor precum o ploaie mortală, ei 
erau cu fața către barbari. Aplicând cele învăţate la instrucție, au intrat cu toții în 
formaţii. Tribunii au dat ordinele necesare. Centrul s-a opus primului val de 
germani ce urlau aruncându-se împotriva zidului viu de soldați. 

Germanii au fost respinși, lăsând câteva sute de camarazi pe pământul ud, fie 
morţi, fie urmând a fi omorâţi de către legionari. În acest stadiu al luptei, Legiunea 
nu lua prizonieri. Chiar şi un câine rănit poate mușca, așa că, înaintea următorului 
atac, legionarii au tăiat gâtul tuturor barbarilor răniți. 

A durat mai puţin de trei minute. Camarazii rămași din întreaga regiune au 
format careul defensiv — dar fără cavalerie. 

Casca a văzut cum tânăra nobilime a fost separată şi măcelărită atunci când 
suevii s-au aruncat asupra lor. Mulţi dintre germani aveau prăjini lungi cu cârlige la 
capăt, precum sculele pescarilor când scoteau din apă pești mari. Cu acestea îi 
trăgeau pe cavaleriști din şa, trântindu-i la pământ unde alţi barbari tăbărau asupra 
lor și le tăiau gâturile. Din mai mult de 400 de tineri bravi, mai puţini de 20 au 
reuşit să scape adăpostindu-se în careu. Acolo urlau cuprinși de furie și rușine, iar 
câţiva s-au aruncat în propria sabie preferând să moară decât să îndure dezonoarea 
pe care chiar ei au adus-o asupra lor. Cei rămaşi vii s-au integrat în zidul viu şi i-au 
înfruntat pe germani conştienţi de nevoia lor de a ucide. 

După primul asalt, germanii s-au retras. Casca s-a uitat cu atenţie la inamicii 
săi. Păreau a fi veniţi din altă lume... uriaşi, păroşi, cu plete blonde până la umeri şi 
mustăți sălbatice ce ajungeau până sub bărbie. Mulţi aveau părul roşu ca focul și 
barbă. Platoşele lor erau de o varietate pestriță, limitată doar de darea de mână a 
proprietarului și de preferințele personale... scuturi din piele de bovine... coifuri 
din blană de lup... căşti din fier cu coarne... scuturi romane capturate în bătăliile 
din ultimele 200 ani. 

Săbiile grele ale barbarilor trebuiau mânuite cu ambele mâini, iar dacă 
lovitura era dată cum trebuie, puteau despica un om în două. Acestea și topoarele 
erau armele lor preferate. Lui Casca i se spusese că suevii erau meşteri în mânuirea 
toporului şi s-a convins că e adevărat. Mulţi dintre războinici purtau o jumătate de 
duzină de topoare de aruncat, dar aveau și topoare pentru lupta de aproape. 
Acestea provocau răni mai grave decât săbiile când se confruntau cu zidul 
legionarilor. 

Germanii aşteptau grămadă ca să înceapă următorul atac. Se încurajau 
singuri mărindu-și furia berserk, lovind ritmic în scuturi. Din gât scoteau un mârâit 
grav care izbucnea într-un răcnet ce spărgea urechile, un urlet sălbatic ca de lupi 
turbați. Câţiva germani n-au mai suportat așteptarea și fără nici un ajutor din 

partea camarazilor lor s-au aruncat singuri asupra zidului roman. Acolo legionarii, 
aproape fără să se gândească, i-au lichidat. 

Apoi a început atacul. 

Veneau alergând aplecaţi din mijloc, asemenea bestiilor pădurii ale căror piei 
le purtau. Îi precedau valurile succesive de săgeți şi mulţi au intrat în bătaia lor 
mânaţi de nerăbdarea de a ucide. 

Casca aștepta. Îl văzu pe camaradul său de scut zâmbind neajutorat. El însuși 
simțea nevoia bruscă de a urina. Voia să fugă, dar avea nevoie de mai puţin curaj 
ca să rămână unde se afla, decât să rupă rândurile şi să fie dezonorat de camarazii 
săi, şi a înțeles adevărul a ceva ce-i spusese cândva unchiul Tontine, că multe fapte 
eroice erau realizate de frică... 

Şi suevii au fost peste ei. 

Topoarele de luptă fulgerau în soarele dimineţii. Chipurile diavolilor barbari 
erau roşii de strălucirea sângelui. Se îngrămădeau unul în altul în precipitarea lor 
de a ucide romani. Un legionar aflat la trei oameni depărtare de Casca a fost tras 
afară din poziţie de unul dintre cârligele folosite şi asupra cavaleriei. O fulgerare şi 
capul a fost retezat și apoi înfipt într-o suliță întors cu fața către careu. Dar locul gol 
lăsat de soldat a fost ocupat încă înainte de a fi tras cu totul afară, de către un soldat 
din rândul doi. Zidul a rămas intact. 

Casca a lovit și a lovit, parând lovituri de lance, topor și sabie. Își simţea 
braţul greu ca plumbul. Dar barbarii continuau să se arunce, fără să se gândească, 
împotriva scutului legiunii. lar careul se micșora. Mai mult de 1.000 legionari 
zăceau morți, cu trupurile mutilate de barbari. Și totuşi careul rezista. Casca avea 
două răni, una făcută de o suliță care i-a trecut direct prin scut și o lungime de cam 
juma' de palmă de oţel i-a intrat în piept, imediat sub clavicula dreaptă. Camaradul 
de alături a tăiat capul suliței cu gladiusul” său şi i l-a smuls din umăr mai repede 
decât se putea povesti în cuvinte. Cealaltă rană era de la toporul lucitor al unui 
barbar care i-a făcut o tăietură adâncă pe coastele din stânga pieptului. În acest caz, 
metalul platoșei şi-a meritat toți banii; cea din piele era bună doar pentru loviturile 
ușoare. 

Atunci a încetat. 

Germanii au fost respinşi, lăsând în urmă un strat gros de trupuri, unul peste 
altul. Le era destul. Se retrăgeau spre râu. 

Uşurarea era evidentă pe chipul comandantului roman. Matinius Corolioni 
știa că oamenii să-i n-ar mai fi rezistat prea mult. Cu mare satisfacţie s-a ridicat în 
scările șeii unuia dintre cei câțiva cai supraviețuitori, şi-a rotit sabia deasupra 
capului și a strigat: 

— După ei! 


7 Gladius — sabia romană. 

Acum a început adevăratul măcel. 

Legionarii alergau după suevi și-i ucideau. Mulţi dintre barbari implorau 
pentru vieţile lor. Dar în acea zi, nimeni nu era cruțat. Amintirea tinerilor 
cavaleriști era prea proaspătă pentru ca romanii să ia prizonieri. l-au ucis pe 
germani pe tot drumul de retragere către râu. 

Casca lovea iar şi iar până ce a simţit că-i pică braţul din umăr. Atunci a 
aruncat scutul şi a schimbat sabia în mâna stângă, tăind, tăind, orice trup acoperit 
cu haine din blană și cască cu coarne ce-i ieșeau în cale. 

Unul, un băiat drăguţ de nu mai mult de șaisprezece ani, a căzut în genunchi 
rugându-se să-l lase în viaţă. Casca nu a simţit nimic altceva decât un fel de lene 
când l-a înhăţat pe băiat de părul blond şi i-a dat capul pe spate, lăsându-i la 
vedere gâtul deloc diferit de al unei fecioare. I-a tras sabia scurtă complet prin gât 
până în spate, lama pătrunzând printre vertebrele cervicale. Capul băiatului 
aproape că a căzut. Doar o fâșie de carne îl mai ţinea ataşat de trunchi. Băiatul- 
războinic a căzut pe pământ, cu corpul străbătut de spasmele involuntare ale morții 
bruște și violente. 

Şi doar pentru o clipă, pentru Casca timpul a stat în loc. Un gând i-a trecut 
prin minte: Dacă aș fi continuat să trăiesc în Toscana... Dacă m-aş fi însurat şi aş fi avut 
un Copil... ca acesta... 

Dar numai pentru o clipă. A ridicat sabia însângerată şi a alergat după alți 
germani. 

Şi au ajuns la râu, iar Casca a intrat în apă până la brâu pentru a continua 
măcelul până ce nu a mai fost nimeni de hăcuit și doar arcașii mai continuau să 
ucidă, trimițându-și săgețile în spinările și in capul barbarilor ce voiau să scape 
înotând. 

Casca s-a întors pe mal şi s-a aplecat ca să bea, fără a-şi face griji că apa era 
roșie în jurul său. Această sete arzătoare, pe care doar cei ce au luptat o cunosc, nu 
putea fi ignorată. Cadavrul unui german a plutit pe lângă el, iar mâna mortului l-a 
atins ușor pe față... dar nu i-a păsat. A continuat să bea extenuat. 


Cincisprezece mii de suevi traversaseră râul în acea dimineaţă. Noaptea, mai 
puţin de trei sute s-au întors în satele lor. Înainte chiar ca femeile să fi început să-și 
jelească morţii cu vaiete și strigăte de răzbunare, multe văduve s-au oferit oricărui 
războinic supraviețuitor pe care l-au putut înhăţa, pentru ca să aibă alți copii care 
să crească bărbaţi şi să-i răzbune pe luptătorii suevi căzuți. 

Înainte ca zorii să mai răsară de câteva ori, încă o mie de soldaţi barbari au 
început să crească în burțile mamelor, ca la rândul lor să se întoarcă la zidul 
roman... 

Casca s-a trezit cu trupul acoperit de sudoare. 

Se afla înapoi în celula sa din Judea, dar timpul era confuz încă pentru el. Și-a 
reamintit de cei trei șobolani, dar visurile veneau peste el precum realitatea. În gură 
avea un gust de teamă. 

Cât timp a trecut de la pedeapsa cu lovituri de vergi? Tribunul spusese că vrea să-l 
vadă după aceea. După ce s-a ridicat cu greu de pe podea, Casca s-a uitat prin ușa 
celulei, unde o rază de lumină pătrundea printr-o deschizătură ce aducea puţin aer 
în acest loc al ororilor. După unghiul și intensitatea luminii trebuie să fi fost 
aproape seară. Înseamnă că a dormit câteva ceasuri. Își privi picioarele. Umflătura 
mai era, dar, surprinzător, durerea aproape că dispăruse. Surprinzător? „...până ce 
ne vom reîntâlni...” Cuvintele evreului îl bântuiau. Ce s-a întâmplat cu mine? 

Ridicat în picioare, şi-a dat seama că putea sta drept, apoi a șchiopătat până la 
grămada de paie de lângă peretele îndepărtat. Însă înainte de a se întinde pe jos s-a 
uitat din nou la pielea de pe picioare. Chiar dacă lumina era slabă, se părea că şi 
carnea bătucită se vindeca acum. Imposibil!... 

Cu unghia degetului arătător de la mâna dreaptă a apăsat în carnea 
antebraţului stâng până ce a ieșit sângele. Durerea a fost un nimic comparativ cu 
cea prin care trecuse. Apoi a retras unghia pe jumătate din braţ... și s-a oprit. A 
rămas cu gura deschisă văzând... cum sângerarea încetează sub ochii lui, durerea 
dispare și se formează o crustă. 

Casca a strigat: NU! NU! şi s-a dat cu capul de peretele celulei, terorizat și 
cuprins de confuzie. 

Temnicerul, auzind strigătul, a venit alergând. Văzându-l pe Casca aparent 
încercând să-și zdrobească capul, a chemat ajutoare, și, împreună cu două gărzi, a 
reuşit să-l pună în lanţuri, pentru a-l împiedica să-şi mai facă singur vreun rău în 
viitor. 

Dacă bastardul ar muri înainte de judecata lui Tigelanius, va fi vai și amar de 
ei toți. 

Casca a dormit toată noaptea, un somn tulburat, neliniștit, cu coşmaruri care 
alternau cu disperare şi agonie mentală. 

Dar noaptea a trecut. 


Dimineața a fost spălat (adică temnicerul a aruncat niște apă pe el) și 


îmbrăcat, apoi adus în fața lui Tigelanius, tribunul-comandant al garnizoanei din 
Ierusalim. 

Tigelanius era echipat în haine de zi, nu în uniformă. Era drapat într-o togă 
oficială, una cu bordură purpurie care arăta că purtătorul are sânge regal. Sabia se 
afla lângă el. De asemenea, acolo era şi un scrib, cu sulul pe care erau scrise 
acuzațiile. Doi alți Tribuni Militum erau prezenţi ca și consilieri ai Curţii. 

Întorcându-și faţa nobilă şi sensibilă către acuzat, Tigelanius se uită cu dispreţ 
la prizonier. Cu o strâmbătură a nasului, spuse, ascetic: 

— Încă puţi. 

Apoi a ordonat ofițerului de serviciu să aplice temnicerului zece lovituri cu 
varga. Revenind la Casca, i-a cerut scribului să citească acuzaţiile... 

Apoi, Ligelanius l-a întrebat pe Casca dacă are ceva de spus în apărarea sa 
înainte ca să dea sentința. Casca nu a spus nimic. Stătea nemișcat, cu mintea plină 
de întrebări. Astăzi, rana de pe braţ era dispărută, și doar o linie rozalie, subțire, 
arăta unde îşi vârâse adânc unghia în carne. 

Tigelanius făcu un gest către scrib. 

— Notează că acuzatul nu are nimic de spus în apărarea sa. 

Şi ridicându-se în picioare, tribunul a venit în faţa lui Casca. 

— Ca urmare, tu, Casca Rufio Longinus, ești scos din rândurile Legiunii a Xa, 
iar numele tău va fi şters din analele acesteia. [i se retrag toate recompensele 
primite pentru faptele tale de arme. Din acest moment, nu mai eşti un cetățean. Eşti 
proprietatea împăratului şi urmează să fii trimis la minele de cupru din Achaia. 
Acolo ți se va permite să-l servești pe împărat, și Roma, pentru tot timpul cât vei 
mai fi pe acest pământ. Poţi pleca! 

Şi, întorcându-se de la prizonier, a făcut un comentariu către unul dintre 
ofițerii-martori: 

— Acum, să trecem la lucruri cu adevărat importante. Mettelius, câți invitați 
vei aduce cu tine la cină, în afară de tine și frumoasa da soție? 


Casca a fost dezbrăcat şi in locul uniformei de legionar i s-au dat o robă și o 
pătură. Cătușele i-au fost înlocuite cu inele metalice la picioare, iar în jurul gâtului i 
s-a pus un medalion cu imaginea lui Tiberius pe el. Prinderea lui fără a purta acest 
colier, însemna să fie ucis pe loc. A fost ataşat unei coloane de vreo 20 de sclavi care 
urmau să fie trimişi la aceleași mine de cupru din îndepărtatele provincii sudice ale 
Greciei. Acolo vor săpa până la moarte după minereul verde-roşiatic. 

Au mărșăluit pe o distanţă de 50 km de la Ierusalim la Joppa. Acolo au fost 
îmbarcaţi pe o biremă, o navă costieră cu două punți care trebuia să-i ducă în 
portul Cenchrea. 

Navigarea a fost lipsită de evenimente, dar cala era aglomerată şi mâncarea 
pe sponci. Erau hrăniţi o dată pe zi și primeau apă de două ori, dar nu a existat 

cruzime inutilă. Romanii nu-și torturau sclavii, la fel precum majoritatea oamenilor 
nu-și bat animalele domestice fără motiv. 

O mică furtună a făcut ca unii sclavi să dea rău la peşte, dar Casca nu s-a 
simţit deloc deranjat, iar hrana părea să-i fie suficientă. Părea, cel puţin, să aibă cele 
mai mici necazuri cu adaptarea, dintre toți ceilalți. Aceştia au considerat că fiind 
fost legionar era obişnuit cu dieta restricţionată. Un singur om a murit în timpul 
voiajului, un negustor care a fost atât de fraier încât să se lase prins cu greutăţi 
măsluite la cântarul cu care vindea provizii pentru garnizoana din Samaria. 

Nava a făcut toate opririle de pe coasta mediteraneană până în Grecia, 
debarcând pasageri la Caesarea şi Tyre și îmbarcând baloţi de lână la Sidon. 

Tot la Sidon l-au luat și pe guvernatorul Ciprului pe care l-au dus la Paphos. 
Excelenţa Sa fusese la o întâlnire cu guvernatorii din Antiochia, şi la fel ca toți 
politicienii cu cont de cheltuieli a făcut o mică călătorie suplimentară ca să se 
întâlnească cu nişte prieteni vechi din Sidon timp de vreo două săptămâni înainte 
de reîntoarcerea la datoriile guvernamentale din propria cocină mizerabilă. 

Din Creta, birema a navigat direct către Rhodos pentru o escală de două zile, 
în timpul căreia lui Casca și celorlalți li s-a permis să facă mişcare pe punte 
(echipajul i-a folosit ca să ajute la încărcarea unor baloţi de piei şi altele, în cală, 
lângă secțiunea sclavilor). 

Nava a mai făcut o escală la Ephesus, apoi a ajuns la Cenchrea, în Achaia, cea 
mai sudică provincie a Greciei, pământul natal al legendarilor spartani şi un 
presupus fost loc de odihnă al marelui Ulise. 

Per total, a fost un tur frumos pentru călători, dar a dracului de puţină 
distracție pentru sclavi. 

În timpul voiajului, Casca s-a confruntat pentru prima oară cu realitatea vieții 
de sclav. Nu mai erai un om. Nici măcar o ființă umană. Doar o proprietate. Dar a 
fi o proprietate avea câteva consecinţe surprinzătoare. 

Nu erau puși să tragă la rame pentru că nu ştiau să vâslească corect, și ar fi 
durat prea mult să fie instruiți. Cei de la rame erau o combinaţie de sclavi și oameni 
liberi care munceau cu simbrie. Sclavii nu erau bătuţi, exceptând situaţiile când 
erau prinşi trândăvind - iar atunci nu atât încât să fie betegiți. La urma urmei, 
sclavii erau o proprietate și valorau ceva. Chiar dacă nu erau vâslași buni, tot 
puteau fi vânduți pentru alte mărfuri. Dar un sclav care nu putea munci nu aducea 
nici un venit. Deci, atât timp cât sclavii își făceau treaba fără să creeze probleme, 
erau tratați relativ bine — dacă a fi ignorat putea fi numit bine, iar Casca şi-a dat 
seama că se putea adapta. 

După debarcare în Cenchrea, sclavii destinați minelor au fost separați de 
ceilalți și adunaţi într-o altă coloană ce s-a îndreptat spre colinele unde erau aceste 
mine. 

Mergeau încet, cu pași grei, dar au învăţat repede să ţină pasul cu ceilalți ca 
să nu se poticnească. Casca a aflat că ritmurile sclaviei se învaţă repede şi ușor... și 
faptul că nu mai aveai timp să te gândești la alte-alea era un mod de ați păstra 
mintea întreagă. 

Fără gânduri, coloana mărşăluia precum un miriapod în susul pantelor 
stâncoase al Greciei, către puţurile în care îşi vor petrece întreaga viață sub pământ, 
scoțând cupru pentru a spori bogăţia lui Caesar şi pentru profitul proconsulului 
care guvernează acolo. Până acum, lanţurile formaseră bătături și nu mai mușcau 
direct din piele. Alte calusuri se vor forma şi în alte părți ale corpului. 

Au putut mirosi minele înainte de a ajunge la ele. Sigur, erau și sunetele, dar 
mai întâi a venit mirosul. După relativa curăţenie de pe galeră, mirosul a mii de 
oameni transpiraţi, nespălaţi, le-au asaltat nările. Primii sclavi pe care i-au văzut 
cărau coșuri cu pământ roşu la locurile de depozitare. Păreau a fi părți ale unei linii 
nesfârşite ce se târa prin țărână. Precum legendarul șarpe care se înghițea singur, ei 
nu se opreau niciodată. Era un cerc mare, continuu, de mizerie. Aici loviturile de 
bici se abăteau adesea asupra spinărilor sclavilor. Aceștia erau cei consideraţi că nu 
merită să fie păstraţi, deci pot fi sacrificați. Supraveghetorul minei avea nevoie de o 
anume rație de morţi doar pentru a face loc pentru noii veniţi care i se trimiteau. Se 
plânsese superiorului său din Athena despre supraaglomerarea constantă cu care 
era forțat să se confrunte, și cât de dificil era să menţină un echilibru. A tăiat rațiile 
la o treime — și totuși, animalele nu mureau destul de repede. Şi-acum, iată că vine o 
nouă adunătură. Unde dracu să-i pună și pe ăştia? Ultimul război a aruncat mii de 
sclavi pe piaţă, iar ei erau saturați. Lui i se trimiteau toți cei refuzați de alții... cei 
care creau probleme și ucigașii. A dracului organizare la cei de sus... habar nu au 
ce fac! 

Casca a fost numerotat după numărul de pe tăblița de sclav și a fost înlănţuit 
cu noul său tovarăş de muncă. Lanţurile de la picioare erau mai lungi decât cele 
avute în timpul marșului. Un sclav din mine avea nevoie de oarecare libertate de 
mișcare. 

Casca și tovarășul său au fost desemnaţi la un depozit din partea de nord- 
vest a muntelui. A fost norocos. Aici, măcar, avea parte de oarece aer curat și soare. 
Dedesubt, în puţurile și galeriile care se întindeau la o mie de picioare sub 
suprafață, sclavii puteau să nu mai vadă lumina zilei pentru tot restul vieții lor. 

Casca a intrat într-o rutină a muncii şi în curând a învăţat cum să evite biciul 
supraveghetorului. Treimea de rație nu părea să-l deranjeze prea mult. Ceea ce pe 
atunci nu ştia era că metabolismul sistemului său pur şi simplu se ajusta singur la 
indiferent ce primea şi-l folosea în modul cel mai eficient. Casca ieşea la budă o 
dată pe săptămână, şi chiar şi atunci foarte puțin. Tot ce mânca se transforma în 

energie. Trupul i se întărea. Muşchii au devenit nişte benzi de oțel. Nu numai că-și 
făcea munca sa, dar îl ajuta mult și pe tovarăşul de lanţ. 

Zilele au devenit săptămâni, iar săptămânile luni, şi continua să muncească în 
timp ce tovarăşii lui de lanţ mureau. Avusese deja trei și acum era la al patrulea. 

Au trecut patru ani, iar el a devenit mai puternic ca niciodată. Dar, chiar cu 
toată atenţia sa, nu a putut evita întru-totul biciul supraveghetorului, iar spatele 
său semăna cu o hartă a străzilor unui oraș datorită cicatricilor subţiri lăsate de bici. 
Dar el a supravieţuit în timp ce alții au murit. lar vocea evreului pogora asupra lui 
când îi era atașat un nou sclav prin cordonul ombilical metalic: „Până ce ne vom 
reîntâlni...” Erau şi momente când auzea vocea în timpul somnului... când se 
încovriga în mica groapă pe care şi-o săpase pentru el şi colegul de lanţ ca protecţie 
împotriva urgiei furtunilor ce se abăteau periodic asupra insulei. 

Casca era tăcut, vorbind puţin cu tovarăşii săi şi ceilalți din jurul său, dar ei 
și-au dat seama că ceva e deosebit în legătură cu el. După o vreme, chiar şi 
supraveghetorul a început să se oprească și să-l atingă uşor ca să aibă parte de 
puţin noroc. 

Dar asta a fost înainte de a fi trimis în subteran... și OROAREA a început... 


Va urma... 

RĂZBOAIE MICI 


O povestire din seria Jack Reacher 
Titlul original: Small Wars, 2015 
Traducerea: Ştefi Todo 


În primăvara anului 1989, Caroline Crawford a fost promovată la rangul de 
locotenent colonel. Şi-a cumpărat un Porsche argintiu pentru a sărbători. 
Avea banii familiei, spunea lumea, şi chiar mulți. Un fond de investiţii, poate. 
Vreo rudă eminentă. Poate un inventator. Uniformele erau croite în D.C. de 
acelaşi magazin care făcea costumele pentru preşedinte. Era considerată cea 
mai bogată femeie din armată. Nu că ştacheta era prea înaltă. 

Cu noul grad a venit şi o poziție nouă, aşa că primul drum al Porche-ului 
argintiu a fost de la Planuri de Război din Pentagon la Fort Smith în Georgia. 
Totul făcea parte din strategia celor de la Planuri de Război. Nu avea sens să 
facă planuri care nu puteau fi executate. Legăturile celor de la nivel înalt cu 
cei de la sol erau cruciale. Cu o uşoară supraveghere clandestină din interior. 
Rotaţia fiecărui nou colonel. Crawford era fericită să o facă. Chiar dacă Fort 
Smith s-a dovedit a fi un loc mic şi umed în pădure, plin de personaje 
disperate. Forțele speciale, de diferite tipuri. Fără uniforme personalizate. 
Ceea ce era în regulă. Chiar promițător. Materie primă, posibil, pentru genul 
de noi unități de care va avea nevoie. Participarea la construcție de la un 
stadiu incipient ar putea fi vitală. Ar putea chiar să numească unităţile cu 
numele ei. Va ajunge la rangul cel mai înalt de colonel într-un an jumătate. Şi 
avea dreptul să aibă o contribuţie. Nu-i aşa? Relaţiile erau o stradă cu două 
sensuri. Ea era îndreptăţită să sugereze ce ar trebui ei să facă, precum şi să 
asculte ce nu au putut. 

Primele săptămâni au trecut cu bine, chiar dacă a plouat foarte mult. 
Moara bârfelor s-a pus în mişcare într-o oră: era necăsătorită şi disponibilă, 
dar nu era de dorit să o abordeze, pentru că Planurile de Război erau o 
chestie serioasă. Aşa că relațiile erau cordiale, dar aveau totuşi acel ceva care 
le făcea interesante. Cabinele ofițerilor vizitatori erau adecvate din toate 
punctele de vedere. Ca un motel, dar mai onorabile. Pădurile erau 
întotdeauna umede şi se întindeau pe kilometri întregi în jur, dar existau 
drumuri care le străbăteau, unele doar drumuri forestiere sau cele pentru 
prevenirea incendiilor, altele cu semne luminoase pe trunchiurile noroioase, 

care arătau că după aproximativ o oră găseşti locuri pentru grătar sau baruri 
în care se dansează. Viaţa nu era deloc rea. 

La sfârşitul primei săptămâni a părăsit Fort Smith îmbrăcată cu 
uniforma de Clasă A croită special pentru ea, în Porsche-ul argintiu şi a cotit 
pe drumul de ţară la prima intersecţie mare, care în cele din urmă a dus-o pe 
un drum ascuns, cu aproape două benzi, care ducea nu se ştie unde, printre 
copaci, destul de drept şi luminos, perfect pentru a merge cu ferestrele 
coborâte pentru a simți mirosul umed al noroiului şi ecoul pădurii care se 
auzea ca un lătrat obosit, parţial gutural, parţial ca o văicăreală, parţial ca un 
urlet. 

Apoi, în față i-a apărut o maşină defectă. Un sedan, oprită în diagonală de-a 
lungul drumului, cu roţile din faţă întoarse de tot, cu capota ridicată şi un tip 
care privea la motor. Un tip înalt, evident chiar şi de la o sută de metri 
distanță. Nu era grațios. Avea picioare mari. 

Ea a încetinit, târziu şi puternic, doar pentru distracţie, eşapamentul 
pocnind în spatele ei ca un foc de artificii. Sedanul blocat era produs în 
Detroit, vopsit în verdele armatei. Tipul de sub capotă s-a ridicat şi s-a întors 
să se uite. Era într-adevăr înalt, poate de doi metri, în uniformă standard de 
luptă, model de camuflaj. Era bine proporţionat şi, prin urmare, departe de a 
fi delicat, dar avea o oarecare graţie. Părea suplu, doar că nu era. 

A oprit maşina. Şi-a sprijinit cotul de uşă şi obrazul de cot, doar privind, în 
parte ironic şi întrebător, în parte indiferentă, în parte gata să ajute, poate 
după câteva şicanări. Toate acestea şi nicio urmă de suspiciune. Capota 
ridicată a declanşat un fel de instinct străvechi de automobilist precoce. De 
nădejde şi înduioşător. 

Asta, şi uniforma cunoscută. 

Tipul înalt se apropie. Picioare mari grosolane, în cizme ponosite, argăsite, 
dar altfel o înfăţişare elegantă cu picioare lungi. Fără pălărie. Părul tuns 
drept, în scări. Ochi albaştri, o privire deschisă, cumva şi naivă şi 
cunoscătoare. De altfel, un chip cu nimic ieşit din comun, cu trăsături care 
mai aveau doar puțin ca să fie aspre. 

Avea pe guler o insignă cu vulturul de colonel plin. Pe plăcuţa de deasupra 
buzunarului drept era scris: Armata Statelor Unite. Pe plăcuța de deasupra 
buzunarului stâng era scris: Reacher. 

— lartă-mă că ţi-am întrerupt călătoria, a spus el, dar nu pot s-o împing de 
pe drum. Nu pot roti volanul. Cred că s-a stricat direcția. 

— Colonele, îmi pare rău, a spus ea. 

— Bănuiesc că maşina ta nu are remorcher, a spus el. 

— Aş putea să te ajut s-o împingi. 

— E drăguţ din partea ta, dar ar fi nevoie de zece ca noi. 

— Eşti cine cred eu că eşti? a întrebat ea. 

— Depinde. 

— Eşti Joe Reacher. Tocmai ai primit comanda unei unități noi de 
contrainformaţii. 

— Corecte ambele presupuneri, a spus Joe Reacher. Mă bucur să te cunosc. 

S-a uitat în jos la plăcuţa cu numele ei. De plastic, alb pe negru, din cauza 
uniformei de Clasă A. Plăcuța de identificare era ajustată ca să se potrivească 
cifrelor centrate orizontal, pusă în dreapta, cu un centimetru sau doi 
deasupra ultimului nasture de la haină. S-a uitat la insigna unităţii şi la 
simbolurile gradului. 

— Trebuie să fii Caroline Crawford. Felicitări. 

— Ai auzit de mine? 

— Face parte din munca mea. Dar nu face parte din a ta să ştii cine sunt 
eu. 

— Nu face parte din munca mea, dar din interesele mele da. Îmi place să-i 
urmăresc pe jucătorii cheie. 

— Eu nu sunt jucător cheie. 

— Pe naiba, domnule, cu respect, domnule. 

— Interes academic sau interes de carieră? 

Pe jumătate a zâmbit, pe jumătate a ridicat din umeri. 

— Ambele, am dreptate? a întrebat el. 

— Nu văd de ce n-ar fi, a răspuns ea. 

— Cât de sus plănuieşti să ajungi? 

— Trei stele, a spus ea. În biroul Şefilor de Stat Major, poate. Orice în plus 
ar fi o binecuvântare. 

— Bine, succes în drumul tău, a spus Joe Reacher şi şi-a băgat mâna în 
buzunarul uniformei, de unde a scos-o cu un pistol semi-automat standard al 
armatei, Beretta M9, şi a împuşcat-o pe Caroline Crawford cu el, de două ori 
în piept şi o dată în cap. 


În aceeaşi săptămână cu Caroline Crawford, a fost numit şi un maior al 
poliției militare, pe numele său David Noble. A fost detaşat de la comanda 
actuală şi se îndrepta spre Ford Benning, Georgia, de unde va supraveghea 
anchetele penale în districtele militare sud-estice. O reorganizare complet 
nouă. Copilul cuiva. Puțin probabil să dureze, dar în acel moment era o 
muncă importantă. Noble nu avea să o facă niciodată. A avut un accident de 
maşină pe drum. În Carolina de Sud. Un stat apropiat. Aproape acolo. Nu a 
fost fatal, dar a ajuns la Walter Reed. Îi cedase un plămân. Nu putea respira 
normal. Aşa că a fost numit un înlocuitor de urgenţă, l-au prins la 
strâmtoare, a fost eliberat de îndatoririle curente şi îmbrâncit spre nord spre 
Benning. Aşa cum s-a petrecut întotdeauna în armată. O situaţie absolut 
normală. Un post important, al doilea cel mai bun tip, o săptămână mai 

târziu. Cei inteligenți spuneau că acest tip nou învăța rapid şi muncea din 
greu. S-ar putea să fie bun. Dacă începea imediat. 

Aşa că exact în momentul în care Joe Reacher spunea „Eu nu sunt jucător 
cheie”, fratele lui mai mic, Jack Reacher, păşea într-un birou nou-nouț, la 
mai mult de o sută de mile depărtare, apoi ieşea din el, în căutarea unei 
cafele, aproape gata să înceapă supravegherea anchetelor penale din 
districtele militare sud-estice. 


Porche-ul a fost găsit devreme în dimineața următoare, de patru soldați 
într-un Humvee, care încercau să găsească o scurtătură pe care să se 
întoarcă la Smith după ce într-un exercițiu de noapte au făcut tot felul de 
greşeli de orientare. Au recunoscut maşina de la distanţă. Era deja faimoasă 
la baza militară. Noua doamnă de la Planuri de Război. Fierbinte, deşteaptă şi 
bogată. Nimic în neregulă cu asta. Deloc. Poate avea un cauciuc dezumflat. 
Poate că avea nevoie de ajutor. 

Când s-au apropiat au crezut că maşina era goală. Apoi au văzut că nu era. 

Au condus la viteză de mers pe jos şi poziția mai ridicată a scaunelor lor le- 
a permis să se uite în interiorul Porsche-ului, unde au văzut o femeie în 
uniformă de Clasă A prăbuşită pe scaune, împuşcată de două ori în piept şi o 
dată în cap. 

Au parcat în apropiere şi au chemat ajutor prin radio. Apoi au aşteptat. 
Scena crimei nu era problema lor. În patruzeci de minute un echipaj din 
poliția militară a ajuns acolo. De la Fort Smith. Cu doi avocaţi militari. Tot de 
la Fort Smith. Era o problemă de jurisdicție. Era un drum regional. Prin 
urmare, poliția regională a fost informată. Fără posibilități de alegere. Erau pe 
drum, pentru o discuție. 


Ford Benning a auzit aproape imediat. O reorganizare nouă. Prea proaspătă 
ca s-o dea deja în bară. Reacher a stat seara până târziu ca să studieze 
manualul noii unităţi, să vadă cazurile deschise, să citească dosarele şi să 
vorbească cu oamenii. A prins câteva ore de somn şi s-a ridicat apoi din nou 
cu un plan în cap. Şi-a dat seama că are o grămadă de treabă de făcut. Locul 
era îngropat în hârtii. Subofițerii erau prost aleşi. Din experienţa lui ştia că 
unitățile militare mergeau bine sau nu, depinzând de calitatea sergențţilor lor. 
El dorea birocraţi specialişti, dar nu dorea ca ei să fie îndrăgostiți de 
birocraţie. Era o diferență. Dorea ca oamenii să trateze sarcinile ca pe un 
inamic, să le rezolve repede, eficient şi nemilos. Chiar ca pe o pedeapsă. Nu 
vor trimite de două ori aceeaşi hârtie. Noua unitate nu avea astfel de oameni. 
Toţi erau prea comozi. Prea slabi. Ca tipul care a adus primul telex din acea 

dimineață. Un tip moale, comod. Greu de spus în cuvinte, dar nu avea spiritul 
pe care îl dorea Reacher. Nu avea agerimea dorită. Nu părea periculos. 
Telexul spunea: „Unul, repet, un (1) om din personalul activ a fost găsit 

împuşcat mortal la zece mile nord de Fort Smith. Circumstanţe necunoscute.” 

Reacher şi-a imaginat o bătaie într-un bar, un soldat sau poate un 
specialist, în vreo altercaţie cu un localnic. Poate o motocicletă Harley căzută 
în parcare sau o sticlă de bere răsturnată. Barurile de lângă bazele militare 
erau întotdeauna pline de localnici cu capete înfierbântate, cu pistoale în 
buzunare şi puncte de vedere de dovedit. 

— Adu-mi detaliile de îndată ce sosesc, a spus el. 

Sergentul moale a spus că aşa va face şi a ieşit din birou. 

Reacher a ridicat telefonul şi şi-a sunat noul comandant. Printre alte 
lucruri, i-a spus: 

— Am nevoie de un sergent mai bun aici. Am nevoie să mi-o trimiți pe 
Frances Neagley. De preferat înainte de sfârşitul zilei. 


ERR 


Şeriful regional care a apărut din pădure cunoştea valoarea noroiului ca 
mijloc de probă. A parcat în apropiere şi a ocolit scena la un metru de drum, 
oprindu-se de multe ori ca să se ghemuiască şi să studieze semnele din 
adânciturile negre, care acopereau asfaltul mai mult sau mai puțin una lângă 
alta, ca o pânză, molecule subțiri în centru şi puțin mai groase pe margini. 
Erau multe semne, unele clare, din unele prelingându-se apă neagră, unele 
pe care s-au suprapus cele lăsate de cei patru soldați când au coborât din 
Humvee. 

Tipul de la poliția regională a parcurs tot drumul până la grupul de tipi de 
la Smith şi toți s-au prezentat şi şi-au strâns mâinile, apoi au tăcut cu totii, 
poate făcând o radiografie a legii, poate repetându-şi argumentele. Polițistul 
regional a vorbit primul. 

— Era de la Fort Smith? 

— Da, a spus avocatul militar. 

— Vreun indiciu că a fost albastru contra albastru? Ceea ce însemna „A fost 
o dispută profesională despre care nu trebuie să ştiu? E ceva intern?” 

— Nu, a răspuns avocatul. 

— Prin urmare, cazul e în principal al meu. Până voi şti sigur că trăgătorul 
n-a fost un civil. Trebuie să acord atenţie lucrurilor de genul ăsta. Aş putea 
avea o persoană nebună hălăduind prin păduri. Care-i numele ei? 

— Crawford. 

— Ce făcea la Fort Smith? 

— Mi-e teamă că asta nu pot să-ţi spun. 

— A fost pândită, a spus tipul de la poliția regională. Pot să spun asta. 
Urmele sunt clare. Cineva a înscenat o defecţiune. Ea a oprit ca să ajute. El 
avea picioare mari. 

— Ce urmează? a întrebat polițistul militar cel mai înalt în grad. 

— E deasupra nivelului meu, a răspuns polițistul regional. În afara 
jurisdicției locale. Trebuie să dau statului cazul. N-am de ales. 

— Când? 

— Deja am sunat. Vor fi aici în curând. Apoi ei vor hotări dacă păstrez cazul 
sau îl transferă Biroului de Investigaţii din Georgia. 

— Nu putem aştepta la nesfârşit. 

— Nu va trebui. Poate o jumătate de zi. 

Apoi tipul s-a întors ocolind noroiul, mergând către maşina lui, în care a 
intrat şi a stat singur. 


Următorul telex a sosit cu o oră mai târziu. Acelaşi sergent moale l-a rupt 
din aparat şi l-a dus în biroul lui Reacher. Spunea: „Victima împuşcăturii 
raportate mai devreme era LTC Caroline C. Crawford. MCA în VPP oprită pe 
un drum izolat din pădure.” 

VPP însemna vehicul proprietate personală. MCA însemna moartă când am 
ajuns. LTC însemna locotenent colonel. Toate la un loc însemnau o problemă. 
Foarte puțini ofițeri superiori pe care îi cunoştea Reacher se băteau până la 
moarte în baruri. În mod special nu ofițeri superiori cu numele Caroline. Şi 
chiar dacă o făceau, nu o terminau în maşina lor personală pe un drum izolat 
din pădure. Cum ar fi putut? 

Nu era o bătaie din bar. 

— Cine era? a întrebat. 

— Domnule, nu ştiu, a răspuns sergentul. 

Tipic. Un subofițer deştept s-ar fi dus la o carte sau la un telefon şi ar fi 
adus cu el cel puţin o biografie comprimată şi o copie a misiunilor curente. 
Frances Neagley ar fi avut toate astea cu cinci minute în urmă. Şi o fotografie. 
Şi o şuviță de păr a victimei dacă o doreai. 

— Du-te şi află cine era, a spus Reacher. 


x k k 


Disputa asupra jurisdicției a durat mai mult decât se aşteptau. Polițistului 
statal care a apărut i-a scăpat că nu e sigur dacă pădurea era proprietate 
federală. Zona Fort Smith era, evident. Poate că era şi tot pământul 
nedescoperit care-l înconjura. Tipul de la poliția regională a spus că drumul 
era îngrijit de localitate. Asta era sigur. Şi maşina era pe drum, iar victima era 
în maşină. Avocații militari au spus că uciderea unui angajat federal era o 

crimă federală, iar un locotenent colonel din armata Statelor Unite era cu 
siguranță un angajat federal. Şi au tinut-o tot aşa. Pe cer s-au adunat nori 
negri. O altă ploaie se apropia. Urmele din noroi erau pe cale să fie spălate. 
Aşa că s-a făcut un compromis. Poliţia statală va conduce dar va fi implicată 
şi armata. Accesul ar fi garantat. Acceptabil, pentru bărbaţii în verde. 
Autopsia ca fi făcută de către stat, în Atlanta. Şi asta era acceptabil pentru că 
toată lumea ştia ce se va descoperi la autopsie. Sănătoasă, cu excepția 
faptului că era împuşcată de două ori în piept şi o dată în cap. Acordul s-a 
încheiat, după care imediat toate cele trei părți au început să facă fotografii 
ale scenei crimei. Apoi s-a pornit o ploaie torențială, o prelată a fost trasă 
peste Porsche şi toți au aşteptat în maşinile lor ambulanţța şi camionul de 
remorcare. 


Reacher şi-a ridicat privirea şi l-a văzut pe sergent stând în fața lui. Se 
apropiase în tăcere. Tipul avea o bucată de hârtie în mână. Dar nu i-a dat-o. 
În schimb a vorbit. 

— Domnule, pot să vă pun o întrebare? a întrebat. 

Ceea ce era un lucru rău pe care să-l auzi de la un sergent din unitate. Nu 
era ceea ce s-a auzit. Era un anunț total diferit. Ca iubita care-ţi spune: 
„ubitule, trebuie să stăm de vorbă.” 

— Spune, a spus Reacher. 

— Am auzit că nu vă place de mine şi m-aţi pus în alt post. 

— Greşit în ambele privinţe. 

— Chiar? 

— Plăcerea şi neplăcerea locuiesc pe tărâmul emoţiilor. Mă acuzi că am 
sentimente, sergent? 

— Nu, domnule. 

— Îţi apreciez munca la rece şi rațional în funcţie de sistemul meu de 
apreciere. Care e: eşti un tip pe care l-aş suna în mijlocul nopţii cu o urgență? 

— Şi sunt, domnule? 

— Nici pe aproape. 

— Aşa că voi fi expediat. 

— Nu. 

— Domnule, nu vă contest răspunsul în niciun fel, dar ştiu deja că Sergent 
Neagley are ordin că pornească încoace fără nicio întârziere. 

Reacher a zâmbit. 

— Zvonurile circulă repede prin rețeaua sergențţilor. 

— Ea vine, eu plec. Cum ar putea funcționa altfel? 

— Ar putea funcționa cu tine învârtindu-te pe aici şi învățând câte ceva. 
Asta se va întâmpla. Neagley îmi va raporta mie şi tu îi vei raporta lui Neagley. 

Din când în când ea îți va da sfaturi şi încurajări despre cum să îţi 
îmbunătățeşti performanţele. 

— Avem acelaşi grad. 

— Prefă-te că vine de pe o planetă cu gravitație dublă. Gradul ei e mai 
valoros decât al tău. 

— Cât va sta aici? 

— Cât va fi nevoie. Voi trebuie să gândiţi în perspectivă. Această 
reorganizare vă va ieşi pe gât. Nu veţi ajunge pe un deal, având o vedere 
generală. Veţi ajunge într-o gaură, îngropați în hârtii. Pentru că asta va deveni 
nenorocita asta de unitate. Toată lumea din armată va raporta totul, aşa că 
orice se termină rău va fi vina noastră, pentru că nu am urmărit totul la timp. 
Aşa că va trebui să-ţi construieşti o atitudine foarte agresivă față de hârtii. 
Dacă eziți, te vor îngropa. 

— Da, domnule. 

— Prin urmare trebuie să ai încredere şi în intuiție. Trebuie să miroşi 
lucrurile care merită. Nu ai timp pentru studii îndelungate. Eşti o persoană 
agresivă care are încredere în intuiție, sergent? 

— Poate nu destul, domnule? 

— Ce e bucata de hârtie pe care o ţii în mână? 

— E un fax, domnule. O istorie a posturilor deţinute de colonelul Crawford. 

— Le-ai citit pe drum încoace? 

— Da, domnule. 

— Şi? 

— E de la Planuri de Război. În prezent este legătura cu şcoala de 
operațiuni speciale de la Fort Smith. 

— Şi ce ne spune asta? 

— Nu ştiu cum să spun, domnule. 

— Cu cuvintele tale, sergent. 

— E deşteaptă. 

— Cea mai deşteaptă dintre toți. Planuri de Război e ceva special. Deştepţii 
obişnuiţi nu ajung nici până la uşă. Vorbim despre o minte ascuţită ca 
briciul. Împuşcată mortal. Ar trebui să fim îngrijoraţi? 

— Cred că ar trebui, domnule. 

— Intuiţia, a spus Reacher. E un lucru minunat. 

— Nişte paşi de urmat? 

— Să începi să faci pe polițistul rău cu tipii de la Smith. Spune-le că avem 
nevoie de mai multe lucruri imediat. De fapt, spune-le să ne trimită o copie 
după tot. Un dosar complet, conform protocolului. 

— Cred că e o problemă încă nedecisă. 

— Improvizează până reuşeşti, sergent. Fă-i să devină un obicei. 

— Da, domnule. 

— Şi închide uşa când ieşi. 

Ceea ce tipul a şi făcut. Reacher a format un număr la telefon. Pentagonul. 
Un număr de la o masă din afara unui birou cu fereastră. La care, inevitabil, 
a răspuns un sergent. 

— E acolo? Sunt fratele lui, a spus Reacher. 

— Aşteptaţi, domnule maior. 

Apoi un strigăt, mascat de mâna pusă pe receptor: „Joe, e fratele tău pe 
linia doi”. Apoi un clic şi vocea lui Joe, întrebând: 

— Eşti tot în America Centrală? 

— Nu, m-au extras şi m-au trimis la Benning. Un alt tip a avut un accident 
de maşină. Aşa că am ajuns eu în locul lui. 

— Ce e la Benning? 

— E o chestie nouă. O grămadă de rapoarte. Succesul sau dezastrul depind 
de viteza rezolvării. De aia te-am sunat. Am nevoie de informații despre cineva 
de la Planuri de Război. Mi-ar lua toată ziua să le aflu de altundeva. 

— Ce s-a întâmplat la Planuri de Război? 

— Unul dintre ei a murit. 

— Ce faci tu exact la Benning? 

— Misiunea e să supraveghez toate anchetele penale din districtele militare 
sud-estice. Cel mai probabil va deveni un dulap gigantic cu dosare. 

— Cine trebuia să preia comanda? 

— Un tip numit David Noble. Nu l-am întâlnit niciodată. Probabil a adormit 
la volan. Prea nerăbdător să ajungă aici. 

— Aşa că ai ajuns tu. 

— Am fost norocos. 

— Cine a murit de la Planuri de Război? 

— Caroline Crawford. 

— Deci tu vei investiga asta. 

— Mă aştept ca cineva să o facă, în cele din urmă. 

— Cum a murit? 

— Împuşcată pe un drum pustiu. 

— De cine? 

— Nu ştim. 

— Era un star, a spus Joe. Ar fi urcat toată ierarhia. General locotenent cel 
puţin. Probabil în biroul Şefilor de Stat Major. 

— Ce făcea exact? 

— Sunt trei posibilități din perspectiva Războiului Rece. Ar putea să devină 
o situație fierbinte, sau ar putea să rămână la fel, sau Uniunea Sovietică ar 
putea să se prăbuşească sub propria greutate. Evident, un planificator 
sârguincios se uită la opțiunea a treia şi se întreabă, bine, şi ce urmează? Şi 
urmează războaie mici. Împotriva ţărilor care se confruntă cu probleme, în 
special în Orientul Mijlociu. Caroline Crawford lucra pe problema Irakului. A 
început devreme şi a jucat un joc cu adevărat lung. Un pariu mare. Dar plata 

a fost imensă. Ar fi deținut doctrina din Orientul Mijlociu. Şi asta-i cât de bine 
se poate, pentru un planificator. 

— Presupun că toate astea sunt în spatele uşilor închise, a spus Reacher. 
Presupun că nu trebuie să caut asasini din Irak. 

— În mod normal putem crede că irakienii nu ştiu cine este. Aşa cum ai 
spus, a fost în spatele uşilor închise, şi au fost multe, toate bine închise, iar 
oricum ea era prea tânără ca să atragă atenţia. 

— Alți duşmani externi? 

— Externi față de ce? 

— Statele Unite. Ori de armată, ori de populaţie în general. 

— Nu mă pot gândi la cineva. 

— Bine, a spus Reacher. Mulţumesc. Tu eşti bine şi fericit? 

— Ce ai de gând să faci? 

— Cu ce anume? 

— Crawford. 

— Nimic, probabil. Sunt sigur că e o chestie de jurisdicție. Poliţia Statală va 
solicita cazul. Cred că au deschis o nouă morgă în Atlanta. Sunt mândri de 
ea. E ca un nou teatru care prezintă cele mai bune piese. 

— Da, sunt bine şi fericit. Ai timp să vii aici să mâncăm împreună? 

— Sunt aproape o mie de mile. 

— Nu, sunt şase sute nouăzeci şi trei. Nu-i departe. 

— Poate că vin acolo la un sfârşit de săptămână. 

— Ţine-mă la curent cu cazul Crawford. Dacă apare ceva ciudat, vreau să 
spun. E parte din munca mea. 

— Te voi anunța, a spus Reacher şi a închis telefonul. 

Sergentul a bătut la uşă şi a intrat cu un raport pe fax şi un teanc mic de 
fotografii. Le-a pus cu grijă pe birou şi a spus: 

— Asta-i tot de la executivii din poliția militară de la Smith. E tot ce au până 
acum. Ştim ce ştiu şi ei. 

— Ai citit-o pe drum? 

— Da, domnule. 

— Şi? 

— Sunt urme de roţi şi de picioare. Probabil o a doua maşină a fost postată 
ca o barieră. Criminalul pare a fi un bărbat înalt cu paşi lungi şi picioare 
mari. De asemenea, demn de atenţie e faptul că avocații militari s-au dus 
acolo cu poliția militară. Şi că sunt trei răni de pistol. Două în piept şi una în 
cap. 

— Bună treabă, sergent. 

— Mulţumesc, a spus tipul şi a plecat, iar un minut mai târziu a intrat 
Frances Neagley. 


VP MAGAZIN 


Lee Child RĂZBOAIE MICI 


Neagley era de mărimea unui bărbat boxer la categoria muscă şi putea să 
bată unul cu uşurinţă, cu excepţia cazului în care arbitrul ar fi observat. Era 
îmbrăcată în uniforma de camuflaj de culoarea pădurii, proaspăt spălată şi 
călcată. Avea părul negru tuns scurt şi un bronz solid. Îşi petrecuse iarna în 
străinătate. Asta era clar. 

— Am auzit despre deşteptăciunea moartă, a spus ea. 

Reacher a zâmbit. Reţeaua bârfelor printre sergenți. 

— Ce mai faci? a întrebat el. 

— Sunt cu capsa pusă. M-ai luat de la o săptămână uşoară la Fort Bragg. 
Practic o vacanţă. 

— Făcând ce? 

— Securitate pentru comandanții forțelor speciale. Nu prea au nevoie de 
multe. Nu că nu mi-ar face plăcere să te văd. 

— Ce ştii despre Fort Smith? 

— E versiunea lor despre deşteptăciune. Teoria şi practica războiului 
neregulat. O numesc şcoală. 

— De ce ar avea avocați militari permanent la bază? 

— Teoria, presupun. Regulile bătăliei şi aşa mai departe. Cred că forțează 
limitele. 

— Fratele meu a spus că deşteptăciunea moartă construia o întreagă nouă 
doctrină pentru Orientul Mijlociu. Voia să deţină Planul B. Dacă nu avem un 
război mare, avem, în schimb, o grămadă de războaie mici. Începând poate cu 
Irakul. Ea a aruncat zarul. Şi cred că forțele speciale l-au rotit împreună cu 
ea. Nu se simt bine cu un război mare. Singurul lor joc e mic. Vorbea cineva 
despre asta la Bragg? 

Neagley a negat din cap. 

— Genul ăsta de lucruri trebuie să înceapă de la Smith. Este ca spionajul. 
Trebuie să infiltrezi inima intelectualității. Sau ca o campanie politică. Trebuie 
să construieşti o circumscripție. Ai nevoie de adeziuni cheie. 

— Şi dacă ea câştigă, cine pierde? 

— Nu pierde nimeni. Ea nu ar risipi resursele unui război mare. Ar fi 
cheltuieli suplimentare. Preşedintele e republican. 

— Deci e o femeie fără niciun duşman. 

— Era bogată, a spus Neagley. Ştiai asta? 

— Nu, a spus Reacher. 

— Se spune că sunt banii familiei. Şi-a cumpărat o maşină sport ca să-şi 
sărbătorească promovarea. 

— Ce fel de maşină sport? 

— Nemţească. 

— Un Volkswagen? 

— Nu prea cred. 

Reacher a răsfoit prin raportul primit pe fax. 

— Un Porsche, a spus el. Maşina proprietate personală în care a fost găsită. 

S-a uitat pe restul raportului. Cuvinte, hărți, grafice. Şi fotografii. Noroi, 
urme, răni. I le-a dat pe toate lui Neagley. S-a uitat la rândul ei, în acelaşi fel, 
cuvinte, hărți, grafice, noroi, urme şi răni. 

— Două în piept şi una în cap, a spus ea. Asta e o execuție. 

Reacher a aprobat din cap. 

— Femeia fără niciun duşman. Dar nu-i chiar aşa. Pentru că nu a fost 
întâmplător. Nu a fost un jaf. Nu a fost doar un fleac. Chiar şi un prostănac 
ar fi luat maşina. Ar fi condus-o cu viteză toată noaptea şi ar fi ars-o 
dimineața. 

— Două în piept şi una în cap e practica standard a armatei. În anumite 
circumstanțe, în anumite unități. Poţi să le cauţi. 

— E o chestie în exclusivitate a armatei? 

— Probabil că nu. 

— Şi sunt o mulțime de veterani în statul Georgia. Nu ar trebui să îngustăm 
aria de căutare prea mult. Nu ar trebui să închidem ochii. 

Neagley a întors ultima pagină a raportului scris. 

— Am putea, la fel de bine, să închidem ochii, a spus ea. Nu e cazul nostru. 
Poliția Statală l-a luat. 

— Câţi oameni bogaţi sunt în armată? 

— Foarte puţini. 

— Câţi sunt şi destul de deştepţi să treacă rapid peste toate încercările dure 
din armată? 

— Foarte puţini. 

— Aşa că ţi se pare că ar putea fi întâmplător? 

— Nu cu tipul ăsta de execuţie, în niciun caz. 

— Deci ea a fost o țintă specifică, oprită în mod deliberat. 

— Poţi să vezi urmele de cauciucuri în noroi. Tipul a oprit de-a latul străzii. 
Puțin răsucită ca să o facă să arate credibil. Apoi a coborât şi a aşteptat. 
Picioare mari. Aşa mai putem îngusta căutarea. Tipul ăsta are numărul 50 la 
pantofi. 

Reacher a luat înapoi hârtiile de la ea. A răsfoit hărțile. Nu erau de felul 
celor care se vindeau la stația de benzină. Studii guvernamentale detaliate, 
despre păduri şi cursuri de apă şi drumuri şi căi de orice tip şi pentru orice 
scop, toate copiate şi prinse împreună pe pagini uşor suprapuse. 

— Dar drumul ăla nu ducea de fapt nicăieri. Poate era doar un drum pentru 
prevenirea incendiilor. Nu e niciun motiv logic să se fi aflat pe acel drum. 
Trebuie să ocoleşti ca să ajungi acolo şi apoi să te întorci ca să ajungi din nou 
la drum. Indiferent unde mergi. Prin urmare nu e niciun motiv logic să prevezi 
că ea va folosi acel drum. Şansele devin din ce în ce mai mici după prima 
intersecție mare. Ea ar fi putut folosi orice drum. Cu o şansă de zece la unu 
în cel mai bun caz. Şi cine pregăteşte o ambuscadă cu o şansă de zece la 
unu? Aşa că trebuie să fi fost o întâmplare. 

— Aşa că să lăsăm Poliţia Statală să ia cazul. Îl vor vâna după mărimea 
pantofilor. Tipul trebuie să fie un jucător de baschet. Apropo, tu ce mărime ai 
la pantofi? 

— 46. 

— Asta-i mult sau puţin? 

— Nu ştiu. 

— Avem nevoie de o probă mai mare. Cât are Joe, de exemplu? 

Reacher nu a răspuns. 

— Ce e? a întrebat Neagley. 

— Scuze, mă gândeam. 

— La ce? 

— La Joe şi la obiceiurile sale cu privire la încălțăminte. Are acelaşi număr 
ca mine, cred. Poate cu jumătate de număr mai mare. 

— Şi este cu 30 de centimetri mai înalt, din câte îmi amintesc, şi arată şi 
mai bine, aşa că, dacă aproximăm, am putea rotunji şi spune că mărimea 47 
e destul de bună pentru tipi cam de înălțimea ta şi am putea să forțăm până 
la mărimea 49, poate, pentru a permite nişte variaţii genetice, ceea ce 
înseamnă că un tip care poartă mărimea 50 nu are cum să fie mai scund 
decât tine, cel puţin, dar probabil că e mai mare, ceea ce îl face un fel de 
maimuţă care trăieşte în pădure. Ar trebui să fie uşor de observat. Ar trebui 
să fie uşor de eliminat suspecțţii. Poliția Statală se va descurca bine. 

— Se presupune că noi supraveghem. Avocaţii ne-au dat acces. 

— Cred că avem deja toate hârtiile de la Fort Smith. 

— Cred că trebuie să le-o luăm înainte. 

— În ce fel? 

— În orice fel care funcţionează. Trebuia să fie întâmplător, dar nu poate fi. 
Sunt o mulțime de ipoteze chiar acolo şi cel puțin una din ele nu poate fi 
adevărată. Trebuie să ne dăm seama mai devreme sau mai târziu. Pentru că 
Poliția Statală va întreba. De asemenea mai devreme sau mai târziu. Asta-i al 
naibii de sigur. 

— Bine. Vom face tot ce putem. În plus, autopsia va fi gata. 


ARK 


Două ore mai târziu raportul autopsiei spunea exact ceea ce aşteptau cu 
toții. Altminteri sănătoasă. Împuşcătura fatală a fost probabil prima, în piept. 
Greu să fii sigur, atât pentru patolog cât şi pentru făptuitor, de unde şi 
următoarele două. Triunghiul vertical. Piept, piept, cap. Treaba terminată. 

Toate cele trei gloanțe au fost recuperate din Porsche. Erau puternic 
deformate, dar aproape sigur erau Parabellum de nouă milimetri. Rana prin 
care a intrat glonțul în frunte avea exact nouă milimetri. Unghiul era plauzibil 
pentru un bărbat înalt care trage în jos într-o maşină care stă pe loc. Ceea ce 
se potrivea cu fotografiile anterioare. Picioarele mari se apropiaseră, apoi s-au 

învârtit pe acolo, posibil într-un moment în care au vorbit, apoi s-au dat 
înapoi şi s-au proptit. Pentru momentul adevărului. Reculul unui pistol de 
nouă milimetri nu era teribil, dar o bază solidă era întotdeauna o idee bună. 
Cam la doi metri şi jumătate distanţă, a presupus Reacher. Ideal. Piept, piept, 
cap. Greu de ratat de la doi metri şi jumătate. Nicio alamă în fotografii. Tipul 
a ridicat tubul gloanţelor. Şi a plecat, în maşina cu care a momit-o. 

Un profesionist. 

O execuție. 

— Bârfa despre carieră pare destul de normală pentru o deşteptăciune, a 
spus Neagley. A fost un superstar în clasa ei de la West Point. Un soldat cu 
un fizic decent, dar în principal o tocilară. Prin urmare, a fost întotdeauna 
destinată camerelor din spate. O urcare lină pe tot drumul. A înflorit cu 
adevărat la Planuri de Război. Cumva i s-a potrivit. A devenit ea însăşi. A 
slăbit puţin. A început chiar să-şi cheltuiască banii. Poate s-a simțit ciudată 
înainte. Asta a fost când a obţinut pentru prima dată uniforma extravagantă. 

— Ştim ceva despre bani? a întrebat Reacher. Ca, de exemplu, de unde 
provin? 

— Crezi că sunt delicte financiare? 

— Cine ştie, cu oamenii bogaţi? Sunt diferiți de mine şi de tine. 

— Am încercat să vorbesc cu familia. Dificil zilele astea, bineînțeles. Cu ea 
moartă şi tot ce implică asta. Sunt implicate protocoale şi proceduri de urmat. 
Probabil vom sfârşi vorbind cu avocatul familiei. Dar e bine şi aşa. Treburile 
astea pot fi complicate. Oricum avem nevoie de el. 

— Ceva de folos de la Poliția Statală? 

— Caută un tip înalt cu picioare mari. Nu în mod necesar un militar activ. 
Au minţile deschise. Sunt conştienţi că au mulți veterani. Plus o mulțime de 
puşti care au văzut toate tipurile de execuţie din istorie la televiziunea prin 
cablu. Şi care au arme. Şi maşini. 

— Motivul? 

— Ei spun că e jaful. Au aruncat o plasă şi au aşteptat să vadă ce se prinde. 
Ca pescuitul într-o după-amiază în care ţi-e lene. 

— Pe un drum către nicăieri. 

— Ei spun că oamenii mai merg câteodată pe drumul ăla. Ea a mers în acea 
zi, evident. 

— Slabe şanse. 

— Dar un loc liniştit şi nederanjat. 

— Nu s-a furat nimic. 

— S-au panicat şi-au fugit. 

— Poliția Statală chiar crede aşa ceva? 

— Nu. E o ipoteză politicoasă. Fac tot posibilul să fie corecţi pentru că 
avocații militari le suflă în ceafă. Dar am auzit că de fapt sunt convinşi că e 
un soldat. Ei presupun ceva romantic, pentru că nu li s-a spus exact cât de 
deşteaptă era. 

— Ar putea fi ceva romantic? 

— Nu există dovezi ale unui iubit trecut sau prezent. Sau iubită. 

— Femeia cu niciun duşman. Ea câştigă, nimeni nu pierde. Cheltuieli mai 
mari. Totul e bine. Doar că nu e. Una din aceste presupuneri e greşită. Care 
e? 

— Tu ai spus că a fost o întâmplare, Reacher. Era un drum care nu ducea 
niciunde. Tocmai mi-ai spus asta. 

— Care era maşina momeală? Ştiu? 

— Urmele sunt unele obişnuite Firestones. Le au un milion de maşini. De la 
maşinile de mărime medie la camioanele medii. Şi, înainte să întrebi, da, 
armata le foloseşte pe scară mare. Am verificat şi sunt şi la maşina cu care 
am venit aici. 

— Ai condus de la Bragg? 

— Nu e aşa departe. Oamenilor normali le place să conducă mai mult decât 
îți place ţie. 

— Ne vor cere o listă cu mărimea pantofilor de la Fort Smith, a spus 
Reacher. Asta va urma. 

— La Smith sunt toți din forțele speciale. Tipii ăia sunt mai mici decât 
normal. Pariez că toți au mărimea 43. 

— Nu asta-i ideea. Nu le putem da aşa ceva. Nu fără avocați. Se va vorbi 
despre asta luni întregi. Totul e gata să se transforme într-un coşmar. 


* k k 


Treizeci de minute mai târziu rezultatul final al autopsiei a venit pe fax şi 
apoi telexul s-a trezit la viață cu un nou raport de la Fort Smith. Patologul din 
Atlanta a cântărit şi a măsurat şi a împins şi a împuns şi a radiografiat. 
Crawford fusese subțire, dar avea un corp bine tonifiat. Toate organele erau în 
stare perfectă de funcţionare. În copilărie a avut ruptă clavicula dreaptă şi 
antebraţul drept, care au necesitat timp îndelungat pentru vindecare. Fusese 
recent la un tratament de îndreptare a dinţilor. Analiza toxicologică era 
curată, nu erau urme de activitate sexuală recentă şi nu a fost niciodată 
însărcinată. Inima şi plămâni ca ai unei adolescente. Nimic nu era greşit la 
ea, cu excepţia gloanţelor. 

Telexul de la Smith arăta ceva inițiativă. Militarii de acolo au făcut o treabă 
bună în timpul de o săptămână de când preluase Crawford postul. Şapte zile 
complete. O mulțime de discuții. O mulțime de întâlniri. Agende diferite, 
alegători diferiți. Nu doar ofițeri. A vorbit cu subofiteri şi cu recruți. A mâncat 
la popotă în două seri şi a ieşit în cinci. A luat recomandări de la personalul 
de la popotă. Ceea ce era o chestie deşteaptă. Ei aveau posturi pe termen lung 
şi se putea avea încredere că ştiau locurile de întâlnire locale. Care erau la o 
oră distanță, cel puţin, pe drumurile din pădure. Reacher a verificat iar hărțile 
şi le-a localizat pe toate. Locuri de barbacue, baruri, restaurante de familie şi 

chiar un teatru itinerant. În niciun loc nu se putea ajunge în linie dreaptă. La 
fiecare destinaţie puteai să ajungi după un număr de trasee întortocheate. 
Drumurile au fost făcute pentru scopuri forestiere, nu pentru facilitarea 
transportului. Existau speculaţii că Porsche-ul, o maşină joasă, nu s-ar fi 
descurcat prea bine. Dar Crawford nu a raportat nicio problemă. Ea a ieşit şi 
a venit înapoi în siguranță, exact de cinci ori. Un ofițer tânăr, ieşit din bula 
DC-ului, făcând multe lucruri. Reacher a mai văzut asta înainte. 

— Biroul de protocol nu-i poate găsi părinţii, a spus Neagley intrând. Ei 
cred că tatăl e decedat. Dar nu sunt siguri. Şi nu au numărul mamei. Sau o 
adresă. Încă mai caută. 

Apoi ofițerul moale a apărut în fața ei, cu un telex în mână. 

Poliția Statală din Georgia a făcut o arestare. 

Nu un soldat. 

Nu un veteran din armată. 


Reacher a sunt imediat la Fort Smith. Suspectul era un bărbat negru care 
trăia singur într-o cabană pe un mal noroios al unui lac de la 60 de kilometri 
nord şi est de post. Avea doi metri înălțime şi purta pantofi mărimea 50. 
Conducea o camionetă Ford Ranger cu cauciucuri Firestone şi deținea un 
pistol de nouă milimetri. 

A negat totul. 

Reacher s-a uitat la sergentul moale care stătea în faţa lui şi i-a spus: 

— Eşti la comandă acum, soldat. Sergentul Neagley şi cu mine mergem la 
Smith. 


Neagley a condus, în maşina ei de la Bragg. Era un Chevrolet gri, cu 
cauciucuri Firestone. Excursia avea cam 200 de kilometri, mai mult sau mai 
puţin, spre est de Benning. Cel mai mult trecea prin pădure. Frunzele verzi 
noi de primăvară străluceau în soare. 

— Vom numi asta teoria prinderii în plasă, a spus Reacher. Ca pescuitul 
într-o după amiază în care ţi-e lene. Din când în când tipul iese din lac se 
postează pe un drum lăturalnic şi prinde ceva. Ca Robin Hood. Sau ca un 
uriaş de sub pod. Când e lună plină. Sau de câte ori are nevoie să mănânce. 
Sau cândva. Ca un basm. 

— Sau poate iese în fiecare zi. Dar prinde ceva doar din când în când. 
Ambele variante sunt posibile. Astea sunt pădurile din Georgia. Gândeşte-te 
la furturile de maşini din LA. Sau la furturile din New York. Rutină. Poate 
asta e versiunea locală. Adaptarea la mediu. 

— Atunci de ce hoţii de maşini nu i-au furat maşina? De ce în loc de asta 
au executat-o foarte clinic. 

— Nu ştiu. 

— În primul rând, de ce a oprit? 

— El a blocat drumul. 

— Dar nu era necesar ca ea să se apropie şi să vorbească cu tipul. Faptul că 
era la Planuri de Război înseamnă că nu era idioată. A fost la West Point. Era 
o femeie care conduce singură. Ar fi trebuit să stea la o sută de metri distanță 
şi să evalueze amenințările. 

— Poate că aşa a făcut. 

— Da sau nu? 

— Da. Aşa a făcut. Era o femeie care conducea singură. 

— În acest caz a concluzionat că tipul nu e o amenințare. A condus direct 
spre el cu fereastra deschisă. Ar fi făcut asta dacă era un străin de doi metri 
pe care nu l-a văzut în viaţa ei? Cu o camionetă stricată? Sunt sigur că a 
văzut toate filmele. Cu lanţuri şi muzică de banjo. 

— Bine, s-a simţit în siguranţă cu tipul. Poate-l cunoştea. Sau credea că-l 
cunoaşte. Sau cunoştea genul lui. 

— Exact, a spus Reacher. Ceea ce înseamnă că era un militar activ. 
Probabil în uniformă. Posibil chiar cu un vehicul militar. Nu cu un grad mult 
mai mic decât al ei. Sau poate egal sau mai mare. Ca ea să se simtă cu 
adevărat confortabil. Vreau să-l găsim pe tipul potrivit. Altfel, care e motivul? 
Şi întotdeauna am crezut că să-l găseşti pe tipul potrivit înseamnă să nu-l iei 
pe tipul greşit. 

— Vor spune că tipul are cauciucurile potrivite. 

— La fel ca încă un milion de alți oameni. 

— Are gloanţele potrivite. 

— La fel ca încă un milion de alți oameni. 

— Are picioarele potrivite. 


Neagley a citit o mulțime de cercetări despre prima impresie, acele secunde 
subliminale nemiloase în care un om îl judecă pe altul, după un milion de 
lucruri diferite, toate pe loc ca un computer, toate conducând la un răspuns 
imediat şi inevitabil da sau nu: Ar trebui să rămân sau ar trebui să plec? Din 
păcate suspectul Poliţiei Statale a primit un scor foarte mic la acest test. 
Neagley ştia că simțul său de evaluare a amenințărilor ar putea fi mai 
puternic decât al lui Crawford, cu un ordin de mărime, dar chiar şi aşa ar fi 
păstrat distanţa şi s-ar fi apropiat cu grijă, şi numai după ce şi-ar fi blocat 
uşile şi ar fi scos pistolul. 

L-au văzut pe tip într-o celulă din arestul poliției, care era la zece minute de 
Smith. Avea un fel de tulburare de creştere. Pituitară, probabil. Un 

dezechilibru hormonal. Ar fi trebuit să fie de mărime medie, dar oasele lungi 
din braţe şi picioare l-au făcut mai lung decât fusese în intenția naturii, 
palmele şi laba picioarelor erau tot uriaşe, fața îi era foarte lungă, cu o bărbie 
ca o daltă sub ea şi o frunte îngustă deasupra. 

— A cerut un avocat? a întrebat Reacher. 

— A renunțat, a spus şeriful regional. Crede că oamenii nevinovaţi nu au 
nevoie de avocați. 

— Asta-i baza pentru o pledoarie pentru nebunie. 

— Nu, eu cred că asta vrea să spună. 

— Atunci ar putea fi adevărul. Câteodată chiar este. 

— Are picioarele şi pistolul şi cauciucurile. E o combinaţie rară. 

— Un tip cu mâini aşa de mari preferă o armă de vânătoare. 

— Ne-a spus că are un pistol de nouă milimetri. 

— Ar putea. Dar l-a şi folosit? 

— Crezi că ar trebui să-l întreb? Ce altceva are de gând să ne spună? 

— Ai verificat urmele de paşi? 

— A plouat din nou aproape imediat. Fotografiile sunt tot ce avem. Niciun 
model. Nu că am fi putut avea oricum vreun model. Tipul greşit de noroi. Mai 
mult ca turba lichidă. Prea spongios. Îmi cer scuze în numele statului Georgia 
pentru calitatea proastă a noroiului nostru. Nu e ceea ce vă aşteptaţi, ştiu. 
Dar spongios sau nu, am măsurat urmele cu o riglă. Erau mărimea 50. La fel 
ca cizmele pe care le purta când l-au adus aici. 

— Deci nu puteți compara nici cauciucurile. Nu chiar. Pentru crestături sau 
uzură. 

— Fotografiile arată clar marca. 

— A spus unde era în acel moment? 

— Singur acasă. Fără martori. 

— Aşa că e un caz închis? 

— Poliția Statală îşi exprimă satisfacția considerabilă în ceea ce priveşte 
rezultatul. Dar niciun caz nu e închis până nu spune asta marele juriu. 

— Mai caută? 

— Nu cu aceeaşi forță. Care e problema ta, maiorule? 

— Tipul ăsta trăieşte singur într-o cabană. Ştii ce înseamnă asta? Oamenii 
sunt speriați când se uită la el. E respingător. Asta a auzit întotdeauna, de 
când era mic copil. Problemele astea de creştere apar devreme. Deci, când a 
venit vremea să câştige un ban, de ce ar alege rolul unui escroc fără 
probleme, amorțind simțurile şoferilor care trec cu un fals sentiment de 
securitate? De ce s-ar fi aşteptat să aibă succes cu asta, având în vedere 
modul în care a fost privit toată viața lui? Cred că este urât, dar cred că e 
nevinovat. De fapt cred că e nevinovat din cauză că e urât. 

— O mulţime de oameni arată ciudat. Asta nu-i împiedică să muncească. 

— Se întâmplă des asta? E o chestie obişnuită pe-aici? Să fie oameni opriți 
cu defecţiuni false? 

— N-am mai auzit. 

— Deci tipul ăsta a inventat şi asta? 

— Are picioarele şi pistolul şi cauciucurile, a spus polițistul regional. E o 
combinaţie rară. 


l-au dat lui Reacher camera Carolinei Crawford, la cartierul ofițerilor 
vizitatori de la Fort Smith. Sergenţii au luat toate bunurile ei, ca parte a 
anchetei, şi oamenii de serviciu au făcut curăţenie. Unele din suprafețe mai 
erau umede. Neagley era în apartamentele subofițerilor. S-au întâlnit la prima 
oră a doua zi dimineața la popotă pentru a lua micul dejun şi a bea o cafea, 
apoi s-au dus la birou să se uite la hărți. Comandantul local era un căpitan 
pe nume Ellsbury. Era un tip foarte organizat, conducându-şi unitatea cu o 
mână forte şi era foarte mândru de asta. El realizase tot felul de hărți, inclusiv 
studiile guvernamentale pe care le văzuse înainte, plus foi topografice de mari 
dimensiuni legate într-un atlas şi chiar o hartă a distribuţiei artileriei 
antiaeriene din partea sudică a statului. 

Reacher a început de la capătul îndepărtat al unei potenţiale călătorii la 
întâmplare, de la ceea ce studiul guvernamental numea bar, iar foile 
topografice mai vechi îl numeau Negro Night Club. Era cam la 50 de kilometri. 
O oră cu maşina, probabil, având în vedere condiția drumului. Nu era o cale 
directă de a ajunge acolo. Un client care intenţionează să plece de la Fort 
Smith ar trebui să părăsească drumul regional la prima intersecție, apoi să 
treacă prin pădure pe oricare din cele zece căi potenţiale, toate înclinate şi 
curbate, nici unul în mod evident mai bun decât celălalt. Drumul folosit de 
Crawford nu avea nimic care să-l recomande. Nu în termeni de eficiență. S-ar 
fi putut chiar să adauge o distanţă inutilă. Trei sau patru kilometri. 

— De ce s-ar fi aşezat acolo tipul cu picioare mari? Ar fi putut sta zile întregi 
fără să treacă nimeni. Şi, în nouă cazuri din zece, cei care ar fi trecut ar fi fost 
soldați. De aici. Ce fel de plan de afaceri e ăsta? A decis să trăiască din 
jefuirea celor din Delta Force sau de la Army Rangers? Mare noroc cu această 
alegere a carierei. 

— De ce s-ar fi aşezat cineva acolo? a întrebat Ellsbury. Dar ştim că cineva 
a făcut-o. 

— Crezi că tipul pe care l-au luat a făcut-o? Două în piept şi una în cap? 
Asta-i o tehnică învățată. Ţinteşti în centru un pic spre stânga, ţinteşti din 
nou în centru, un pic spre dreapta, una în cap pentru eventualitatea că a 
ratat împuşcăturile din piept. E relativ precis. Se practică. 

— Ei o practică aici. Dar nimeni nu a plecat de aici nejustificat înainte să 
plece ea. Nu era unul de-al nostru aşteptând acolo. 

— Şi mă îndoiesc că un tip cu o tulburare a scheletului ar face o defecțiune 
fină la motor. 

— Are cauciucurile şi pistolul şi picioarele. E un negru ciudat care trăieşte 
singur într-o cabană. Suntem în 1989, dar e Georgia. Câteodată e încă 1959. 
Tipul acesta ar face-o. Nu ar fi nici primul nici ultimul. 

— Vreau să văd eu însumi drumul, a spus Reacher. 


x k*k 


Neagley a condus, cu Reacher în față şi Ellsbury în spate. Au părăsit 
drumul regional la prima intersecție, într-o rețea de drumuri şi apoi în cele 
din urmă pe o panglică neagră nu chiar cu două benzi printre copaci, cel mai 
adesea dreaptă şi însorită, mărginită de noroi fin şi negru, spălată din nou de 
ploaie. Ellsbury a privit înainte printre scaune şi i-a arătat lui Neagley un loc 
la aproximativ trei sute de metri, după o curbă uşoară. 

— Aia-i scena, a spus el. 

Erau destule posibilități pentru evaluarea amenințărilor. Neagley îşi imagină 
că vede vehiculul stricat, scoate schimbătorul din viteză şi lasă motorul să 
meargă în gol şi ar putea opri la două sute de metri, sau la o sută, sau la 
cincizeci, sau oriunde ar fi vrut. A oprit exact unde a spus Ellsbury că s-a 
întâmplat. Nu era nimic de văzut. Noroiul era mat şi plat şi uniform, uşor 
marcat de picăturile de ploaie. Dar urmele din fotografii îi spuseseră povestea. 
Un vehicul fusese parcat chiar acolo, de-a lungul drumului nu chiar cu două 
benzi şi un tip s-a dat jos şi a aşteptat în fața maşinii, probabil pretinzând că 
se uită sub capotă. 

Au coborât toți, făcând urme proaspete în noroi, adânci şi prelingându-se 
unde era gros şi spongioase şi mai şterse unde nu era. Aerul mirosea a ploaie 
şi soare şi pământ şi pin. Reacher s-a uitat în spate şi s-a uitat în față. 

— Bine, am văzut destul, a spus el. 

Apoi s-a uitat din nou în față. 

Venea o maşină. Negru cu alb. O maşină de poliţie. Poliția Statală. Un 
reflector pe stâlp şi un girofar pe acoperiş ca o mică pălărie roşie. Un tip în 
spatele volanului. Altfel goală. 

Maşina a oprit simetric față de cea a lui Neagley, bot în bot pe cealaltă parte 
a drumului. Polițistul a coborât. Un tip tânăr, cu păr blond şi fața roşie. 
Construit ca o parte dintr-un tip puternic. Avea ochii mici şi adânciţi în cap. Îl 
făceau să pară răutăcios. 

— Se presupune că armata ne anunţă înainte să se amestece la locul 
crimei, a spus el. 

— Lucrezi la acest caz? a întrebat Reacher. 

— Doar arunc o privire, din curiozitate. 

— Atunci dispari. 

— Ce? 

— Dispari. 

Tipul s-a apropiat şi s-a uitat la pieptul lui Reacher. Armata Statelor Unite. 
Reacher. 

— Tu eşti băiatul căruia nu-i place ce am lucrat noi, a spus el. 

— Eu sunt băiatul? a întrebat Reacher. 

— Tu crezi că l-am luat pe tipul greşit. 

— Tu crezi că l-aţi luat pe tipul corect? 

— Sigur. E dovedit ştiinţific. O mulțime de oameni au cauciucuri Firestone, 
şi o mulțime au muniție de nouă milimetri, dar nu sunt mulți cu numărul 50 
la picior, aşa că atunci când le pui toate împreună e ca atunci când apar trei 
cireşe la automatul de jocuri de noroc. 

— Tipul are un avocat? 

— Sigur. Avocatul din oficiu. 

— Şi avocatul din oficiu a fost de acord? 

— Bineînţeles. 

— Şi asta nu te îngrijorează? Crezi că argumentul celor trei cireşe va rezista 
la cea mai mică examinare? Ai fost bolnav în ziua în care v-au învățat să 
gândiţi? 

— Acum eşti supărător. 

— Încă nu, a spus Reacher. Vei observa diferenţa. 

— E un drum public. Te-aş putea aresta. 

— Teoretic posibil. Şi eu m-aş putea întâlni cu Miss America. 

— Plănuieşti să rezişti? 

— Poate te voi aresta eu pe tine. 

— Pentru ce? 

— Sunt sigur că putem găsi ceva. Un pic din asta şi un pic din aia. Am 
putea găsi trei cireşe ale noastre. 

— Încearcă, a spus tipul. 

Se ridică şi îşi scutură umerii. Civili locali cu capete înfierbântate, cu 
pistoale în buzunar şi puncte de vedere de dovedit. 

— Sergent, arestează-l, a spus Reacher. 

Neagley a făcut un pas în față. 

Faţă în față cu polițistul. 

— Domnule, mă voi apleca şi vă voi lua arma din toc, a spus ea. 

— Micuţă doamnă, nu cred, a spus tipul. 

— Dacă mă vei împiedica în orice fel, îți voi pune cătuşele, a spus Neagley. 

Tipul a împins-o în piept. 

Ceea ce a fost o greşeală din mai multe puncte de vedere. Disciplina militară 
nu permitea atacurile deținuților. Şi Neagley ura contactul fizic. Nimeni nu 
ştia de ce. Dar era o chestie recunoscută. Nu suporta să fie atinsă. Nici măcar 
nu dădea mâna. Nici măcar cu un prieten. Aşa că furia se ridica în ea şi putea 
produce o reacție. 

Pentru polițist rezultatul reacției a fost un nas spart şi o lovitură în vintre. 
Ea s-a proptit cu un picior în spate şi a lovit cu marginea palmei în fața 


VP MAGAZIN 


Lee Child RĂZBOAIE MICI 


tipului, de jos în sus, o lovitură arcuită ca a unui boxer de categoria muscă 
aruncând o geantă grea, şi sângele s-a împrăştiat în aer, iar tipul a alunecat 
în spate pe călcâie, ea l-a împins încă doi metri cu lovitura şi el s-a dat cu 
fundul pe roata din față a maşinii oftând şi pufăind şi scâncind. 

— Simte-te liber să faci o plângere oficială, a spus Reacher. Voi depune 
jurământ ca martor. Despre cum ai luat-o de la o fată. Vrei să apară asta în 
dosar? 

Se pare că tipul nu dorea. Doar şi-a fluturat mâinile, mut. 

A dispărut. 

— Sunt de acord că tipul era un idiot, a spus Neagley în maşină în drum 
spre bază. 

— Dar? a întrebat Reacher. 

— De ce eu? De ce n-ai făcut-o tu? 

— Cum se spune în Anglia, de ce să-ți cumperi câine şi să latri tul? 


Când au ajuns înapoi la bază sergentul lui Ellsbury avea un mesaj telefonic 
pentru Neagley. A telefonat apoi s-a întors şi a a spus: 

— Au găsit adresa părinților lui Crawford. La plural. Acum cred că tatăl mai 
trăieşte. Dar telefonul nu trece de camera servitorilor. N-au putut stabili dacă 
familia Crawford este acasă sau nu în acest moment. Cred că majordomul e 
prea discret. Vor pe cineva să meargă acolo să arunce o privire. 

— Unde e? a întrebat Reacher. 

— Myrtle Beach. 

— Asta-i în Carolina de Sud. 

— Care e un stat învecinat. Cred că am putea să ne oferim voluntari. 

— De ce? 

— De ce nu? E un pariu de câştigat aici. 


Neagley a condus. Un stat învecinat, dar sute de kilometri. Au luat-o pe I-16 
spre I-95, şi s-au îndreptat spre nord, apoi au mers pe şosele interstatale 
pentru ultima parte a drumului, la mijlocul după-amiezii. Aveau o adresă, dar 
nu şi o hartă a străzilor, aşa că au întrebat la benzinării până au fost 
îndreptați în direcția bună, care s-a dovedit a fi o enclavă luxoasă între căi 
navigabile interioare şi ocean. Un drum îngrijit trecea prin ea, cu străzi scurte 
care se înfundau în capăt, care o luau la stânga şi la dreapta ca nişte coaste. 
Strada familiei Crawford era pe marginea oceanului. Era un conac mare cu 
fața spre mare, pe o suprafață mare cu o plajă privată. 


! Expresie englezească însemnând de ce să faci tu ceva când o poate face altcineva pentru tine sau ai plătit pe cineva pentru asta. 

Părea închisă. 

Ferestrele aveau obloanele închise din interior. Suprafeţe vopsite, reflectând 
orbeşte prin sticlă. 

— E evident sunt plecați, a spus Neagley. Caz în care ar trebui să vorbim cu 
majordomul. Nu ar trebui să acceptăm nu ca răspuns. Să te eschivezi e uşor 
la telefon. Faţă în față este mai greu. 

— Mie-mi convine, a spus Reacher. 

Au intrat pe un drum lung pietruit, cauciucurile Firestone răpăind şi s-au 
oprit brusc la uşa din față, dar era închisă şi zăvorâtă, aşa că au mers pe 
pietriş până în spate, unde o uşă era de asemenea închisă şi zăvorâtă. 
Intrarea servitorilor era momentan nefolosită. 

— Deci unde e servitorul? a întrebat Reacher. Cât de discret poate fi un om? 

Era acolo şi o clădire cu garaje. Cele mai multe boxe aveau uşi, dar una era 
o trecere către o curte din spate. În trecere era parcată o maşină. Una veche, 
decolorată de soare şi învechită. Un vehicul plauzibil pentru majordom. 

Deasupra garajelor era un apartament. Toate ferestrele dormitoarelor şi 
ornamentele din scândură erau murdare de la aerul sărat. O scară exterioară 
ducea la uşă. 

— Acest loc este atât de luxos că până şi oamenii de jos stau sus, a spus 
Reacher. 

El s-a dus primul, cu Neagley lângă umărul lui şi a bătut la uşă. Uşa s-a 
deschis imediat. Ca şi cum erau aşteptaţi. Şi chiar erau, a presupus Reacher. 
Maşina lor a făcut destul zgomot. 

O femeie. Probabil de vreo 60 de ani şi tensionată. Rochie de casă. 
Încheieturi ca nucile. Muncită din greu. 

— Da? a spus ea. 

— Doamnă, suntem din Armata Statelor Unite, a spus Reacher şi trebuie să 
ştim unde se află acum domnul şi doamna Crawford. 

— Din cauza la fiicei lor? 

— În acest moment, până nu aflu unde sunt, nu am libertatea să spun din 
ce cauză. 

— Mai bine intrați şi vorbiți cu soțul meu, a spus femeia. 

Care nu era majordomul. Nu dacă emisiunile văzute la televizor erau 
adevărate. Acesta era de tip învins, slab şi îndoit de muncă, cu mâini mari 
bătătorite. Un grădinar, poate. 

— Care este numărul dumneavoastră de telefon? a întrebat Reacher. 

Le-au spus şi Neagley a aprobat din cap. 

— Sunteţi singurii oameni pe-aici acum? a întrebat Reacher. 

Au răspuns că da şi Reacher a spus: 

— Atunci cred că armata v-a sunat deja. Din anumite motive numărul 
dumneavoastră e singurul pe care-l avem. 

— Familia e plecată, a spus tipul învins. 

— Unde? 

— Ar trebui să ştim despre ce este vorba, a spus femeia. 

— Nu puteţi să ascundeţi aceste informaţii. Nu aveţi dreptul. 

— Deci e despre fiica lor. Sunt veşti proaste, nu? 

Camera era mică şi înghesuită. Tavanul era jos din cauza cornişelor. Mobila 
era modestă şi nu prea multă. Încăperea era în mod clar inadecvată. Hârtii 
esenţiale erau stivuite pe masă. Facturi şi scrisori. Podeaua era goală. Exista 
şi un televizor. Pe un raft erau trei cărți şi o jucărie broască pictată în 
argintiu. Sau un tatu. Ceva ghebos. De vreo cinci centimetri. Ceva chircit. 

— Mă scuzațţi, a spus Reacher. 

S-a apropiat. 

Nu era o broască. Nu era un tatu. Era o maşină de jucărie. O maşină sport. 
Argintie. Un Porsche. 

Reacher a păşit mai departe spre masă. A luat un plic. 

Un extras de cont. Un cont de economii. Aproape o sută de dolari în el. 

Era adresat lui H&R Crawford, la adresa pe care o avea armata, iar 
numărul de telefon era şi el acelaşi. 

Nu erau informații filtrate. 

— Domnule, doamnă, îmi pare rău, dar este datoria mea ca în numele 
Comandantului Suprem să vă anunț că fiica dumneavoastră a fost victima 
unui omor cu două seri în urmă. Circumstanţele se investighează încă, dar 
ştim că moartea a fost instantanee şi nu a simţit nicio durere. 


* k k 


Ca mulți alți militari Reacher şi Neagley au mai transmis mesaje despre 
decese şi erau antrenați. Nu erau sensibili, ca nişte vecini. Modul armatei era 
aproape sumbru, dar îmbrăcat cu sentimente puternice, cum ar fi curajul, 
slujirea şi sacrificiul. În cele din urmă părinții au început să pună întrebări, 
iar ei au răspuns la ce au putut. Carieră bună, dar cu ghinion. 

— Povestiți-ne despre ea, a spus Neagley, iar Reacher a presupus că era 
sută la sută interes profesional, dar jucat bine în context psihologic. 

Femeia a spus povestea. Mama. A izbucnit din ea. Ea era bucătăreasă. Tipul 
învins era grădinarul. Tatăl. Caroline era fiica lor. Singurul copil. A crescut 
acolo, deasupra garajelor. Nu i-a plăcut. Îi plăcea ce era în casa cea mare. Era 
de zece ori mai deşteaptă decât ei. Nu era drept. 

— A lăsat impresia că provenea dintr-o familie bogată, a spus Reacher. 

— Nu, totul era al ei, a spus tipul învins. Ea e plătită cu o avere. E o slujbă 
guvernamentală. Oamenii ăştia au grijă unul de celălalt. Şi pensiile la fel, mă 
aştept. Tot felul de beneficii. 

— Niciun testament? Nicio moştenire? 

— l-am dat treizeci şi cinci de dolari când a plecat la West Point. Erau toate 
economiile noastre. E tot ce a primit vreodată. Orice altceva, ea a câştigat. 

— Pot să folosesc telefonul? a întrebat Reacher. 

Ei au răspuns afirmativ, iar el a sunat la Pentagon. Un număr de pe o masă 
din afara unui birou cu o fereastră. La care a răspuns un sergent. 

— E acolo? Sunt fratele lui. 

Vocea lui Joe s-a auzit pe linie. 

— Spune numele unui restaurant cu fripturi bune în Alexandria, deschis 
până târziu, a spus Reacher. 

Joe 1-a spus. 

— Ne întâlnim acolo la ora nouă în seara asta, a spus Reacher. 

— De ce? 

— Ca să te ţin la curent. 

— Cu Crawford? E ceva ciudat? 

— Multe lucruri. Trebuie să verific o idee cu tine. 


Neagley a condus. Înapoi pe 1-95. Sute de kilometri. La fel de departe ca de 
la Fort Smith la Myrtle Beach, din nou. Au stat pe partea stângă a 
Potomacului şi au ajuns în Alexandria la nouăzeci de minute după ce s-a 
întunecat. Au întârziat cinci minute la restaurant. Lângă uşă stătea un tip, 
nefăcând nimic. Haine obişnuite. Aproape convingător. 

Neagley a mers şi s-a aşezat la o masă de o persoană. Apoi Reacher a mers 
şi s-a aşezat cu Joe. Feţe de masă albe, lumina lumânărilor, vinuri rubinii, o 
atmosferă discretă. Mai era un tip în haine obişnuite singur la o masă, în 
partea cealaltă a încăperii față de Neagley. Simetric. 

— Văd că ţi-ai adus câinele de atac cu tine, a spus Joe. 

— Văd că tu ţi-ai adus doi, a spus Reacher. 

— Crawford e un rahat serios. S-ar putea să fie necesare acțiuni urgente. 

— De asta e Neagley aici. 

Au comandat. Supă de ceapă şi antricot pentru Reacher, foie gras şi filet 
mignon pentru Joe. Cartofi prăjiți pentru amândoi, vin roşu pentru Joe, cafea 
pentru Reacher. Şi apă plată. Fără discuții convenţionale. 

— M-a intrigat drumul de la început, a spus Reacher. Nu ducea nicăieri. Un 
loc absurd unde să pui o capcană. Nu putea fi întâmplător. Dar nici 
premeditarea nu are sens. Ea putea să aleagă între trei sau patru destinații şi 
cam patruzeci de drumuri diferite pe care să ajungă acolo. Apoi mi-am dat 
seama. Un tip cu adevărat deştept a ignorat destinaţia. Nu a încercat să 
prezică cum va ajunge ea de la A la B sau C sau D. S-a gândit că toate 
drumurile erau egale. Cel puţin din punct de vedere al transportului. Dar nu 
erau egale în alte feluri. Nu emoţional, de exemplu. Uneori uit că oamenilor 
normali le place să conducă mai mult decât îmi place mie. Aşa că un tip 
deştept s-ar fi întrebat ce drum ar fi folosit ea doar de distracție. O femeie 
tânără cu o maşină sport nou-nouţă. Nicio competiție. Era un drum grozav. 
Coborâşuri, curbe frumoase, copaci, raze de soare, mirosul aerului curat. Şi 

sunete grozave, probabil. Un drum pe care să mergi cu fereastra coborâtă. Un 
tip deştept ar fi fost capabil să prezică asta. 

— Un tip deştept cu pregătire militară, a spus Joe. 

— Din cauza celor trei împuşcături? Sunt de acord. E un moment de mare 
tensiune. E un automatism. Memoria musculară. Ani de antrenament cu 
arme. Tipul e unul dintre noi. 

— Dar care dintre noi şi de ce? 

— De aici totul devine extrem de speculativ. Nu era bogată. Ştiu asta acum. 
Ar fi trebuit să o ştiu cu mult timp în urmă. Era chiar acolo, în raportul final 
de la autopsie. Făcuse recent un tratament de îndreptare a dinţilor. O fată 
bogată l-ar fi făcut cu ani în urmă. La adolescenţă. Aşa că nu erau bani în 
familie. I-am întâlnit părinţii. Aveau treizeci şi cinci de dolari la fondul pentru 
colegiu. Nu avea unchi bogați. Ei credeau că ea i-a câştigat pe toți. Un 
serviciu guvernamental. Credeau că a câştigat o avere. Dar noi ştim că nu a 
fost aşa. Un proaspăt locotenent colonel nu-şi putea permite un Porsche. Dar 
ea şi-a luat unul. Cu ce? 

— Tu să-mi spui. 

— Era la Planuri de Război. Să presupunem că vindea informaţii unui 
guvern străin. Poate Irak. Ei ar fi plătit o avere. Ea scria planul. Ar fi fost 
aruncați direct în gura lupului. 

— Posibil, a spus Joe. Teoretic. Scenariul cel mai prost. 

— Vom avea o problemă cu Irakul? 

— Probabil, a spus Joe. Vor Kuweitul. Anul viitor, sau următorul. Va trebui 
să-i scoatem de acolo. Probabil cu baza în Arabia Saudită, cu Armata Navală 
în Golf. Nouă unități întregi. 

— Aşa că ei vor acest plan. Şi plătesc pentru el, cuvânt cu cuvânt. Unei 
femei care poate că nu vrea să mai fie săracă. Bârfele spun că a înflorit la 
Planuri de Război. În cele din urmă a început să cheltuie din bani. Numai că 
nu a fost în cele din urmă. Poate că au fost primii bani pe care i-a avut 
vreodată. 

Joe n-a spus nimic. 

— Contraspionajul trebuie să fi fost atent la chestiile astea, a spus Reacher. 
Dar dintr-un anumit motiv au pierdut-o şi aşa că i-a mers foarte mult timp. A 
devenit o legendă. Banii familiei. Cea mai bogată femeie. Se ascundea la 
vedere. Apoi ceva s-a schimbat. Brusc au descoperit-o. 

— Cum? a întrebat Joe. 

— Ar putea fi mai multe motive. Ar putea fi noroc chior. 

— Sau? 

— Ar putea fi un nou comandant al contraspionajului. Poate noul 
comandant a adus cu el piesa lipsă din puzzle. Dintr-odată doi cu doi fac 
patru. Ceea ce ar putea fi noroc chior de alt fel. Dar se întâmplă. 

Joe nu a spus nimic. 

— Dar hai să înghețăm acţiunea fix aici, a spus Reacher. Să ne uităm la ea 
din punctul de vedere al noului comandant. În acest moment e singurul care 
are toate piesele. E singurul care poate vedea întreaga imagine. Singurul din 
lume. E o poziție singuratică. Nu mai ştie nimeni. Dar totul se rezumă la cine 
altcineva mai ştie. Pentru că nimeni altcineva nu trebuie să ştie. E doar Irak, 
dar cine va crede asta? Se va produce panică în masă. Orice plan va fi 
considerat compromis. Strategia Sovietică va cădea. Nimic nu va mai fi crezut. 
Aşa că e vital ca nimeni să nu mai ştie. Fără exagerare. Niciodată. Nimeni. Doi 
nu pot păstra un secret. Dar ea trebuie să fie oprită. Şi trădătorul primeşte 
pedeapsa cu moartea. Noul comandant concluzionează că trebuie să o facă el 
însuşi. E singurul mod de a opri totul. Aproape un moment istoric. Lumea va 
fi salvată. Cel mai mare pariu. Dar lumea nu va şti niciodată. Aşa că e ironic 
şi abil şi nobil şi etic. Ca o datorie patriotică. 

Joe n-a spus nimic. 

— Cred că un nou comandant la aşa o unitate ar fi destul de deştept să se 
gândească la chestia cu maşina sport şi cu drumul, a spus Reacher. 

— Tipul avea numărul 50 la pantofi, a spus Joe. 

— Avea maximum numărul 50. Nu poți să faci urmele picioarelor mai mici, 
dar poţi să le faci mai mari. Cred că aş putea să încalț nişte tenişi, ceva 
strâns şi să-mi să-mi bag întregul picior într-un pantof mărimea 50. Strâns şi 
solid. Nu ca pantofii clovnilor. Aş putea umbla în jur lăsând urme ca un 
astronaut pe lună. Ştii de unde mi-a venit ideea? 

— Nu, a spus Joe. 

— A doua oară când am locuit în Okinawa. Aveai şase ani. Poate şapte. Te- 
ai băgat într-o chestie când te-ai trezit dimineața devreme şi ai tropăit în jur 
în cizmele tatei. N-am ştiut de ce. Poate a fost un gând nou apărut. Poate 
încercai, realmente, să-i umpli pantofii. Dar ar fi trebuit să te aud. Şi i-ai 
făcut necazuri cu mama pentru că a făcut urme pe covor. De acolo mi-a venit 
ideea. 

— Mulţi oameni trebuie să fi făcut asta. 

— Câşi au crescut şi au devenit comandanţi recent promovați ai unei 
unități de contraspionaj? 

Joe n-a spus nimic. 

— Gândindu-mă în urmă, te-ai descurcat foarte bine la telefon. Trebuie să fi 
fost foarte şocat. Dar nu ai uitat să pui întrebările evidente, ca Cine a murit? 
Şi ai întrebat cum, ceea ce a fost bine, şi eu am răspuns că împuşcată pe un 
drum singuratic, dar apoi tu ar fi trebuit să întrebi cum a fost împuşcată pe 
un drum singuratic, pentru că un lunetist ascuns în copaci era la fel de 
plauzibil ca o ambuscadă. Pe drumuri lăturalnice. Dar nu ai întrebat cum a 
fost împuşcată pe un drum singuratic. Ar fi trebuit să-ți pregăteşti partea asta 
mai bine. Şi ai devenit nervos. N-ai trecut peste asta. M-ai întrebat ce am de 
gând să fac. Şi ai dat-o-n bară total cu cele şase sute nouăzeci şi trei de mile. 
Eşti un tip precis, Joe. N-ai fi greşit. Şi sunt sigur că n-ai făcut-o. Ai crezut că 

Benning e la aceeaşi distanță pe care o ştiai sigur. Aceeaşi rază. Şi distanţa pe 
care o ştiai sigur era de la biroul tău la Fort Smith. Pentru că tocmai ai 
condus pe ea. De două ori. Înainte şi înapoi. 

— Interesantă ipoteză. Ce ar face un poliţist ipotetic cu asta? a întrebat Joe. 

— S-ar simți, ipotetic, mai bine fără un tip în hol şi unul în cameră. 

— Dar Neagley? 

— Ea a condus. Merita să mănânce. 

— Crawford e un rahat serios. 

— Relaxează-te, a spus Reacher. Polițistul ipotetic nu vede vreo problemă. 
El e o persoană din lumea reală. Sunt sigur că analiza lui ar fi la fel ca cea a 
ipoteticului comandant de unitate. Dar e o problemă. Presupun că mărimea 
ipotetică 50 trebuia să fie o cale închisă pentru totdeauna, dar nu a 
funcționat. Suspectează un tip. Mărimea 50, aceeaşi muniție ca ipoteticul 
comandant al unităţii, pe care o face singur, şi aceleaşi cauciucuri, toate pură 
coincidență, dar ei le numesc trei cireşe la un automat pentru jocuri de noroc. 
Tipul a încurcat-o. 

— Ce ar trebui să facă un ipotetic comandant al unităţii? 

— Sunt sigur că există un cod. Probabil prin biroul preşedintelui. Lucrurile 
se opresc. Băieţii îi dau drumul. 

Joe n-a spus nimic. 

— Apoi cazul rămâne înghețat pentru totdeauna. 

— Bine, a spus Joe. 

Apoi a spus: 

— Eşti un polițist dat naibii, să-ți dai seama de toate astea. 

— Nu, sunt un polițist dat naibii să nu-mi dau seama, dar să te chem să mi 
le confirmi oricum. Şi sunt mândru de tine. Trebuia rezolvat. Nu aveai de ales. 
Te-ai descurcat. Gândire bună şi o execuţie aproape perfectă. 

— Aproape? 

— Cele trei împuşcături n-au fost bune. O execuţie evidentă. Nu trebuia să 
fii atât de precis. Gâtul, poate. Oricine ar presupune că un glonț în gât e o 
ratare de la un alt loc. Automat un amator. Puteai să adaugi o împuşcătură în 
cap dacă te făcea să te simţi mai bine, dar să o faci ciudată, un ochi sau o 
ureche. 

— Sună ca vocea experienţei. 

— Ce crezi că am făcut în America Centrală? 

Restul mesei au vorbit despre alte lucruri. Bârfe, oameni pe care-i 
cunoşteau, lucruri pe care le-au citit, politică şi familie. Joe era îngrijorat 
pentru mama lor. Nu era ea însăşi. 


Reacher şi Neagley s-au întors la Smith târziu a doua zi. Sergentul lui 
Ellsbury le-a spus că suspectul Poliției Statale a fost eliberat fără cauțiune, în 

acea zi la prânz şi condus acasă. Cazul a fost retras de la toate părţile 
implicate şi atribuit unei noi unități de investigații, ascunsă adânc în 
interiorul Pentagonului. Nimeni nu va mai auzi vreodată de el. Concluziile vor 
fi anunțate într-un an sau doi, dacă vor fi disponibile. 

Apoi a sosit alt telex. Pasămite maiorul David Noble şi-a revenit după 
accidentul de automobil şi era nerăbdător să preia comanda. Reacher a fost 
trimis înapoi în America Centrală. Şi Neagley înapoi la Bragg, pentru că Noble 
şi-a adus propriul sergent. Reorganizarea a durat mai puțin de un an. Nimeni 
n-a mai auzit nimic de ea. 

Posibil ca cea mai bună realizare profesională a carierei militare a lui Joe 
Reacher a fost schimbarea planurilor de război pentru Irak fără a dezvălui 
vreodată de ce. Şi, un an şi jumătate mai târziu, când cizmele au atins nisipul 
deşertului din Kuweit, totul a decurs bine, totul într-o sută de ore, Plan B sau 
nu. 


SFÂRŞIT 

versiunea în limba română 


uncris 
Există viaţă în alte lumi. 
Dar nu este extraterestră. 
Suntem noi privind înapoi din viitor. 
EPISODUL 1 
ala 


Valea Neandertal, Germania 
Anul 48.000 î.e.n. 


Drun era amețit, pielea din partea de sus a corpului era jupuită și sângera pe unde 


fusese arsă. Durerea era ca nici o alta pe care o mai avusese vreodată în trudnica și lunga 
sa viață de treizeci de ani. 


Avea nevoie de odihnă - trebuia să se ascundă -— şi trebuia să găsească Peştera 


Spiritelor. Zile întregi, el şi tribul său știau de venirea unor străini ciudaţi pe teritoriul 
lor. Îşi îndemnase oamenii să-i ignore şi să aștepte până ce vor pleca mai departe, așa 
cum o mai făcuseră de multe ori mai înainte. Dar Orlac cel furios, a reușit să-i convingă 
pe tinerii războinici să le jefuiască bunurile și să facă aşa încât toate celelalte triburi să 
afle că acest pământ aparţine lui Urdan. 

Drun s-a împotrivit, dar nimeni nu a mai ascultat pe vechea căpetenie. Acum Orlak 
ducea lancea de conducător. Numai vocea sa mai era ascultată. 

S-au furișat aproape de străini, la fel ca de oricare alt vânat. Erau doar doi, mici și 
slabi. Ar fi trebuit să fie ușor — două omoruri rapide, după mintea lui Orlak. 

Primul a fost Orlak, ca întotdeauna, conducându-și tribul într-o năvală cu strigăte 
care i-au surprins pe cei doi vizitatori. Au aruncat sulițele în trupul alb al unuia, 
făcându-l să cadă la picioarele lor. Dar celălalt a fost iute şi nu a fugit cum se așteptau. A 
întors spre ei un fel de unealtă mică care a strălucit în mâna sa. Imediat, cea mai mare 
parte a războinicilor au fost învăluiți de flăcări şi lumină. 

Drun a gemut la amintirea durerii produse de razele arzătoare — a fost ca și cum s- 
ar fi uitat direct la marele bulgăre de foc arzător de pe cer. Încă îl mai dureau ochii. Orlak 
a fost din nou primul. Pur și simplu a dispărut în razele de lumină care s-au revărsat din 
mâna străinului. Mulţi dintre Urdan au ars împreună cu noua lor căpetenie, urletele de 
frică fiind curmate pe măsură ce se transformau în cenușă. Drun a scăpat fiind parţial 
acoperit de trupul unuia dintre tineri. Chiar și așa, dogoarea a fost cumplită și i-a ars 
adânc carnea. 

Bătrânul războinic, abia mai ținându-se pe picioare, a văzut, în sfârșit, refugiul 
căutat. Era grota adâncă pe care o foloseau ca să prindă spiritele animalelor pe care voiau 
să le vâneze pictându-le imaginile. Chiar și Drun a desenat bizoni, bivoli și cea mai mare 
pradă dintre toate, uriașul mamut. 

S-a târât în adânc și, cu prețiosul obiect pe care încă îl mai ţinea strâns în mână, s-a 
lăsat să cadă lângă peretele peşterii. S-a schimonosit când un alt val de durere i-a 
străbătut trupul. Câteva clipe a respirat adânc, încercând să se aşeze într-o poziție mai 
confortabilă şi şi-a sprijinit capul de stânca udă și rece. A ciulit urechea încercând să 
audă zgomotele unor urmăritori, sau al vreunui animal care-şi făcuse bârlogul în 
adâncul grotei. Nimic nu întrerupea susurul continuu al apei. 

Drun a deschis pumnul ca să se uite la obiectul misterios. Atunci căzuse chiar lângă 
vizitatorul prăbuşit la pământ... și dincolo de el zăcea lucrul acesta frumos și strălucitor, 
tare ca o piatră, dar necrezut de șlefuit şi neted. Acum, că îl privea îndeaproape, putea 
vedea că înăuntrul lui era ceva strălucitor. Ceva ca focul. 

L-a ţinut în palma deschisă, apăsând şi mângâindu-l cu degetul bont. Instantaneu o 
rază de lumină a țâșnit din capătul mai subţiat, lovind tavanul peşterii. Au căzut pietre, 
s-a ridicat praful, iar slaba urmă de lumină ce se strecura din exterior a dispărut. 

Drun a tipat, strângând în mână obiectul. Înainte ca praful să se așeze, a ştiut că e 
prins în capcană. A ţipat din nou dar ecoul vocii sale era absolut. Era îngropat aici. A 
început să plângă; îi părea rău pentru sine însuși, pentru fraţii săi războinici morți. Şi îi 
părea rău pentru că n-a fost destul de tare ca să-l oprească pe Orlak să se războiască cu 
vizitatorii străini. 


VP MAGAZIN 


GREIG BECK FOSILA 


S-a culcat pe spate, fără să-i pese că apa picura pe părul lui încâlcit. Drun a închis 
ochii și și-a lăsat mintea să hălăduiască, să-l ducă departe de întuneric și durere. Visa la 
tinerețea sa, la femeia lui, la vânătoarea din zilele calde şi însorite de primăvară. Răsuflă 
adânc, adânc, pentru ultima oară. 

Apa continua să picure peste el. 


Valea Neandertal, Germania 
În Prezent 


— E ceva acolo. 

Klaus Hofman a luminat cu lanterna peretele grotei, mișcând-o încet înainte și 
înapoi, pentru ca raza să cadă din unghiuri diferite. A simţit, decât auzit, cum Doris s-a 
târât mai aproape. O pufnitură în întuneric l-a făcut să înțeleagă că dezinteresul ei era 
maxim. 

— Uite, Uite! 

A tras-o de mânecă și, în timp ce se ghemuia să-i facă loc, a împins-o înainte. 

= Ow! 

Doris şi-a retras brațul din strânsoarea lui. Crezuse că prietena sa a fost măcar 
puțin interesată să intre în peşteră. De atâtea ori în ultimele luni păruse ca vrăjită de 
poveştile sale despre aventurile speologice. Poate că interesul ei a fost doar de fațadă, sau 
poate era interesată doar de poveşti cu peşteri, intratul efectiv în subteran fiind cu totul 
altceva. 

— Nu văd nimic. E prea întuneric — spuse ea privind departe, în interiorul grotei. 

Klaus a mormăit iritat şi a tras-o din nou de mânecă. 

— Aici... nu te uita la stâncă, uite-te în ea. E depunere de calcar prin evaporarea 
apei... e cețos, dar încă se poate vedea prin el. 

Ea şi-a îndoit braţele, s-a întins înainte și a dat capul pe spate. Dar după câteva 
secunde a dat încet din cap. 

— Nu, nimic. 

Klaus a gemut frustrat, apoi i-a venit o idee. A scos din jachetă sticla sa de apă, a 
deschis-o şi a stropit lichidul pe peretele grotei. Calcarul neted a început să strălucească 
precum ceara. S-a aşezat în fund, zâmbind. 

— Este nevoie a zeci de mii de ani de picurare a apei ca să acopere ceva cu 
particule micro-minerale care se întăresc într-un strat translucid. Este echivalentul 
geologic al capturării insectelor în rășină. 

Klaus a schimbat din nou unghiul razei de lumină. 

— Mda, pot vedea în interior — hmm - chestia asta e ciudată. 

Doris a strâmbat din nas, dar s-a ghemuit în spatele lui. 

— Mi se pare ceva minunat. 

Klaus a mai stropit puţină apă. 

— Este un om? Pare oarecum deformat. 

Doris s-a ridicat în picioare, dar și-a orientat şi ea lumina lanternei spre piatra udă. 

— Vrei să spui că a fost. Nu, nu cred că e deformat. Judecând după grosimea 
stratului de acoperire, aş zice că se află aici de cel puțin 40.000 ani, poate chiar 60.000. 

Klaus s-a întins aproape să atingă cu nasul suprafața netedă a pietrei. 

— Nu e deformat mai degrabă e un proto-uman... probabil un neanderthal. 

A luminat cu lanterna pereţii și tavanul peşterii apoi fața lui Doris. 

— Gaura prin care am intrat a deschis peştera cu numai câteva zile în urmă şi până 
acum, serviciile de urgenţă i-au ţinut pe toţi la distanţă. Probabil suntem primii oameni 
care punem piciorul aici după zeci de mii de ani. 

Şi-a ridicat sprâncenele teatral, dar ea a dat doar din cap fără entuziasm. 

Klaus a ridicat din umeri, încă simțind fiorul de emoție. S-a dat iar aproape, 
inhalând mirosul pietrei vechi. Din spatele lui s-a auzit un pocnet metalic, urmat de o 
scânteie de lumină. 

— Doris... te ţii de glume... fumezi?! 

Ea l-a pironit cu ţigara întinsă precum un mic pistol strălucitor. 

— Sunt agitată. Ştii că fumez când sunt agitată. Sunt agitată, înfrigurată, 
înfometată... şi excitată. 

Şi-a ridicat nasul în aer, dar îl preivea cu coada ochiului. Klaus a pufnit. Ştia că 
atunci când își ridică nasul cârn înseamnă că dorește ceva de la el. În mod normal, ea 
obținea ceea ce dorea, dar de data aceasta, atenţia lui rămânea concentrată deasupra 
șoldurilor ei. 

— Tu fumezi când ești nervoasă, fericită, pilită, tristă... recunoaște Doris, tu fumezi 
tot timpul. Arată niţel respect; probabil că în grota asta n-au mai intrat oameni de vreo 
50.000 ani... și n-ai vrea să nu mai scuturi scrumul peste tot? 

— Şi tu eşti fumător, domnule cel-mai-tare-din-parcare. Dealtfel, cine se poate 
plânge... el? 

Arătă cu degetul spre silueta prinsă în piatră; şi-a pus ţigara între buze și a aruncat 
o privire la ceasul antiacvatic Seiko de la încheietura mâinii. 

Klaus a ignorat-o, uitându-se din nou la trupul încastrat. 

— Poate... şi doar ca idee, ar putea fi o ea. Trebuie să săpăm — pare a fi foarte veche, 
iar dacă este o fosilă bine prezervată, aşa cum cred eu, ar putea valora câteva mii. lar 
fumul s-ar putea să o afecteze. 

— Câteva mii. 

Klaus o auzi repetând încetișor cuvântul, apoi a auzit zgomotul făcut de picior 
râcâind ceva pe solul peșterii. 

— Sigur, colecţionarii plătesc o avere pentru așa ceva. Ar plăti chiar şi numai 
bucățele din asta. Trebuie să aducem niște scule și să tăiem înainte ca și altcineva să 
găsească grota asta. 

Doris s-a înghesuit în spatele lui. 

— Bună ideea, — apoi arătă spre ceva anume — uite, cred că acolo, înăuntru, este o 
lumină. 

— Hmm, e propabil o reflexie, sau un opal. L-ar putea face încă și mai valoros. 


Noul Berlin, Euronesia 
Anul 50.000 e.n. 


— Haide, haide, haide! 

Jax lovea în spinarea fiecărui soldat în timp ce aceştia treceau alergând pe lângă el — 
douăzeci dintre cei mai buni — selecționați genetic pentru a fi luptători profesioniști, 
solizi, duri și fără frică. Curăţitori de zonă, commando, terminatori; puteau fi numiţi în toate 
felurile, dar ei îşi executau misiunea; cu cât mai grea şi mai dură, cu atât mai bine. Jax 
avea pregătită chermeza sa războinică, iar ei erau gata să tăbăcească nişte cururi. 

Portalul a pâlpâit în timp ce ei se aliniau pe o latură, aşteptând inspecția finală. 
Armuri nanometrice ce acoperea mușchii tari ca fierul, bombe cu fuziune, săgeți 
magnetice ucigașe și arzătoare cu destulă putere încât să prăjească un întreg cvartal de 
oraș. A înaintat în lungul liniei, dând din cap către fiecare. Toţi îşi ţineau privirea drept 
înainte. Și-a strâns pumnii, apoi s-a întors cu faţa către ei. 

— Noi suntem ciocanul, iar ei sunt nicovala. Când noi lovim, ei cad. Noi nu vom 
cădea... nu putem să cădem. 

Şi-a ridicat pumnul în aer și bărbia spre înainte. 

— Tot ce întâlnim... moare! 

Jax dădu să plece, dar s-a oprit. S-a întors înapoi şi a urlat: 

— Nu... vă... aud! 

Ca un singur om, întreaga unitate și-a strigat răspunsul: 

— Tot ce întâlnim, moare! 

Comandantul unităţii zâmbi fără veselie. 

— Al dracului de adevărat! 

Apoi se întoarse către portalul strălucitor. 

— Hai să prăjim nişte Gimpi! 

Cu spatele spre ei, a așteptat ca portalul să se deschidă pe deplin și să se 
autoseteze. Zona în care urmau să pătrundă era periculoasă. Gimpii au evoluat, s-au 
schimbat, au devenit mai isteți și mult mai mortali. 

Jax era ofițer superior aflat la comanda unei unităţi-de-curăţire de elită şi era 
neînfricat. Ştia că oamenii lui l-ar fi urmat și în iad dacă trebuia... şi asta era bine, pentru 
că acolo unde se duceau erau diavoli. Gimpi, monștri preistorici de necrezut. 

A inspirat adânc şi a rememorat modul cum au ajuns în această situaţie. Buzele au 
schițat un blestem tăcut; blestemaţii de ofițeri ştiinţifici şi abordarea lor lipsită de voinţă 
în toate domeniile. Îi făceau scârbă recomandările lor către nivelele de comandă: nu 
trebuie să luăm Curăţitori în salturi; Gimpii se tem de noi mai mult decât ne temem noi 
de ei; trebuie să întindem mâna în semn de pace. Ha! se gândi cu oarecare motivare, 
întinde mâna în semn de pace şi e ca şi pierdută. Aşa cum o păţise unitatea științifică... iarăși. 

A pufnit atunci când şi-a verificat bateriile pistolului-laser!. Gilbert, viermele ăsta, 
și colegul său atoateştiitor Hndoy... acum decedat. A rememorat scuzele firave invocate 
de unul dintre oameni întors din expediţie şi care tremura ca frunza. 

Îşi privi cronometrul. Sincronizatoarele portalului au identificat destinaţia şi a 
început numărătoarea inversă. 

ef Me DID. MIR e N) 

Au fost în multe misiuni. Au incendiat, interogat și torturat în timp ce-și croiau 
drum printr-o grămadă de găuri de iad primordiale până ce au ajuns la acest stadiu. 
Acum, totul fusese dat peste cap în această ultimă zonă de salt. 

În așteptarea stabilizării portalului, și-a lăsat mintea să rătăcească prin 
evenimentele din ultimele zile. La Gilbert și la prima sa reîntoarcere. 


HEH 


Jax a răcnit în fața ofițerului științific. 

— L-ai pierdut, fir-ai al dracu’? Aţi fost atacați de Gimpi, i-aţi lăsat să se strecoare 
până lângă voi și l-au ucis cu sulița pe camaradul tău. Şi i-ai mai lăsat să-i ia şi 
nenorocitul de pistol-laser? 

Făcu câţiva paşi, cu fălcile încleștate, după care s-a întors înapoi. 

— Mi-ai bătut la cap soldaţii să nu calce nici măcar pe un gândac, dar în panica 
oarbă ce te-a cuprins ai prăjit zece Gimpi. Ai idee ce fel de probleme va provoca acest 
fapt? Ei? 

Gilbert a scâncit ceva neinteligibil. Jax a trecut pe lângă ofițerul științific, cu buzele 
strânse de furie. S-a oprit în spatele său și s-a aplecat până ce aproape i-a atins ceafa. 


! În textul original: burner. 

— Dacă i-ai lăsat trupul acolo, să fiu al naibii dacă n-am să mă asigur că vei petrece 
o săptămână în camera durerii... sub supravegherea mea personală. 

Jax și-a îndreptat ținuta, cu mâinile la spate și bărbia ridicată. 

— Oare de ce voi tipii de la științific aveţi impresia că ştiţi cum e mai bine? 

Gilbert a dat din cap. 

— Ştiam că gimpii sunt în zonă, dar mai înainte fuseseră atât de docili... nu ne-am 
gândit că... 

Vocea sa, deja cu note înalte şi potopită de frică, s-a rupt când Jax s-a întors, cu 
chipul brăzdat de cutele adânci ale unei încruntări teribile. 

Gilbert a plecat capul, dar Jax a zâmbit și l-a bătut pe umăr. 

— Nu te-ai gândit. Nu-ţi fă griji. Asta e treaba noastră... și de acea vă spunem că 
trebuie să vă însoțim în fiecare salt. Dar voi știți mai bine, a mârâit. Da, voi, tipii deştepţi, 
știți întotdeauna ce e mai bine. 

Gilbert a ridicat capul. 

— Vă pot arăta unde... 

Vocea lui Jax a detunat atât de tare încât Gilbert aproape că a căzut în scaun. 

— Leagă dracului cățeaua! Ai făcut destule! 

Apoi răsuflă zgomotos. 

— Pistoalele-laser nu se corodează, erodează sau defectează — așa le-am proiectat 
noi. Scula asta va fi operațională timp de un sfert de milion de ani. 

Oftă punându-și ambele mâini pe umerii înguști ai lui Gilbert, şi se aplecă aproape 
de urechea lui. 

— Ai idee ce se va întâmpla dacă Gimpii capătă această tehnologie? Data viitoare 
când vom ateriza peste ei ne vor prăji. 

Jax s-a îndepărtat de el, apoi l-a ocolit, venind în faţa sa. 

— Trebuie să-l găsim. 

Se opri, uitându-se la omul ce tremura. 

— Tu trebuie să-l găseşti. Nu ne putem întoarce de două ori în aceeşi zonă, deci tu 
trebuie să localizezi urmele radiaţiei de xenon ale pistolului-laser și apoi să o urmezi 
înapoi până la locul şi timpul evenimentului. Dă-mi un loc şi o dată, şi-l com recupera 
noi singuri. 

Vocea lui Jax deveni catifelată. 

— Totuși, te avertizez. Asigură-te că eşti precis. Deschiderea acestor portale costă o 
mică avere, așa că ar fi bine să-l găsim înainte ca să afle generalul... sau totul o să se 
spargă în capul tău. 


HRH 

Cronometrul a indicat că urme ale radiaţiei unice au apărut la multe milenii după 
ce Gilbert şi-a pierdut arma, şi într-un timp care le era potrivnic pentru vizitare. lar ca o 
complicaţie, existau mai multe urme de radiaţii. Cine știe cum, pistolul-laser a 
contaminat obiectele din jurul său cu particule de xenon, iar acum acestea erau risipite pe 
o arie largă.. Jax și echipa sa a trebuit să verifice fiecare blestemăţie în parte. 

Echipa sa de Curăţire era una bună - dură și brutală, toţi soldați profesionişti ai 
saltului în zonă. Jax știa că era necesar să fie așa. Venirea în acest tip de zonă nu era 
recomandată. Era prea periculos. Gimpii evoluaseră o inteligență de bază, o istețime de 
vânători care se adăuga puterii lor musculare monstruoase. 

Jax a trecut primul prin portal. A păşit în spaţiul întunecat, amintindu-și în ultima 
clipă să-și coboare viziera. Aerul era viciat, iar gazele i-ar fi terminat repede plămânii. 
Numai giganticii Gimpi, cu primitivele alea respiratorii enorme, puteau absorbi 
amestecul primordial de gaze. 

Privi în jur. Atât de al dracului de mare, se gândi. Chiar dacă era un războinic veteran 
tăbăcit în lupte, aceste creaturi îl speriau teribil. Fiecare era de trei ori mai înalt decât cel 
mai înalt om, şi majoritatea Gimpilor îi puteau sfâşia pur și simplu în bucăți. 

Jax şi-a rotit degetul prin aer şi toată echipa a început cercetările. Existau vestigii de 
radiaţii familiare, dar slabe — pistolul-laser a fost aici. Echipa sa a efectuat examinările, au 
sondat și a cercetat peste tot de-a latul spaţiului unde fusese detectată urma inițială. 

Le-a luat doar câteva minute ca să se întoarcă. Nimic la contactul vizual, nimic pe 
scanere. Arcad, liderul echipei de Curăţitori, a ridicat din umeri. 

— Aici nu e nimic. Se poate să fi fost cândva, dar nu acum. Ce vrei să facem? 

Jax a meditat un moment. 

— Extindeţi zona de căutare. Dacă nu e aici, vreau să ştiu ce s-a întâmplat cu el. Să 
facem o cercetare rapidă în zonele exterioare. 

— În zonele exterioare? s-a mirat Arcad. Sunt indicaţii că-s locuite. 

— Aşa este soldat... şi de aceea suntem plătiți atât de bine. 

Jax se apropie de intrarea spaţiului larg şi încremeni, ridicând o mână la auzul unui 
sunet din exterior. Atât el cât și echipa stăteau nemișcați. 

Arcad s-a dat mai aproape. 

— Mergem sau nu? 

Privi peste umăr la portalul ce licărea în întunecimea din spatele lor. 

Jax ţinea mâna sus și aştepta ascultând. Puse urechea la intrare, apoi a dat din cap. 

= Nimic. 

Apoi se întoarse pe jumătate către adjunctul său. 

— Nici mie nu-mi plac, dar am venit aici ca să facem o treabă. Așa că... o facem. 

Trase spre el de bariera masivă. S-a deschis cu ușurință, doar cu un ușor vaier de 
protest. Jax a trecut primul urmat de restul echipe. El era cel mai experimentat Curățitor 
din Euronesia și imediat ce s-a orientat singur a ştiut că acolo era pericol. Mai degrabă a 

simţit decât văzut Gimpul care a apărut lângă el. Sunetul care a izbucnit din întuneric i-a 
făcut pe toţi să-şi acopere urechile și să fugă. Fălcile bestiei enorme erau deschise, un cerc 
aproape perfect, cu colți uriași prin care se strecura urletul care îi izbise precum o forță 
fizică. 

Când Gimpul și-a ridicat brațul colosal, Jax nu a aşteptat să vadă dacă ţinea ceva 
periculos, ci şi-a ridicat pistolul-laser, setat pe rază largă şi a tras. Bestia s-a cutremurat o 
clipă sau două atunci când l-a lovit raza, răcnetul lui terifiant încetând odată ce s-a 
dezintegrat. 

— Fir'ar dracu'al dracului! 

N-a avut de ales. Fuseseră reticenți referitor la eliminarea Gimpilor din această 
zonă datorită legăturilor lor sociale strânse. Acum era prea târziu. 

— Trebuie să ne mișcăm rapid. Faceţi-mi o căutare amănunţită, şi hai să ne cărăm 
naibii de-aici. 

Se burzului. Cretinii de acasă ar face bine să-i găsească data viitoare zona corectă, 
altfel el personal îi va da ca haleală Gimpilor. 

Le-a trebuit doar câteva minute ca să confirme că nu era nici o urmă a pistolului- 
laser lipsă. Jax şi-a adunat echipa înapoi la portal, aruncând o ultimă privire prin 
împrejur. Închise intrarea, după ce s-a asigurat că nu a lăsat în urmă nici o urmă a echipei 
sale. Celelalte creaturi vor găsi destul de repede rămășițele bestiei gigantice, dar atât 
timp cât echipa nu se mai afla acolo, Gimpii nu vor avea nici un indiciu. Primitivi, se 
gândi. Dar nici pistolul-laser. Risipă aiurea de timp. A păşit înapoi prin portalul sclipitor 
care s-a închis imediat în urma sa. Împrejurimile s-au liniștit repede, iar liniştea s-a 
reinstaurat. 


aiu 


Berlin, Germania 
In prezent 


Monroe își bău berea şi se uită la Raptor, adjunctul său la comandă, cum îl dobora 
pe individ peste genunchi, coloana vertebrală pocnindu-i ca o creangă de copac, şi-i lasă 
trupul cuprins de convulsii să alunece pe podea. Monroe știa că lui Raptor puţin îi păsa 
dacă oponentul său nu va mai merge niciodată, sau dacă va muri chiar acum la 
picioarele sale. De altfel, nici Monroe nu-şi bătea capul cu această problemă. 

Adversarul lui Raptor a fost masiv, musculos şi știa să dea un pumn. Probabil că la 
vremea sa câștigase destule încăierări. În clipa când Monroe şi Raptor au intrat pe ușă, 
imbecilul s-a holbat la ei măsurându-i, apoi, spre deliciul amicilor lui de pileală, s-a 
proptit în faţa lor. Monroe i-a spus să facă paşi, dar țărănoiul nu şi-a băgat minţile-n cap. 

Raptor, care se afla chiar în fața acestuia, i-a plasat un upercut distrugător sub bărbie... și 
așa s-a terminat ultima greșeală a musculosului. 

Monroe a rânjit dând din cap, cu ochii la Raptor care stătea înfipt ca un colos, 
privind în jurul barului — părul scurt, blond, ochi de un albastru pal și atât de luminoși 
încât păreau extratereștri. Amândoi aveau 1,90 m şi erau solizi precum fierul datorită 
antrenamentului din forțele speciale. Dar, în timp ce Monroe era atletic, cu membre 
lungi, Raptor era un buldozer uman. Apoi, Monroe a întors capul spre cei din bar. 
Nimeni nu se uita la cei doi oameni. Violenţa brutală dar eficientă a lui Raptor îi făcuseră 
invizibili. 

Buzunarul lui Monroe a bâzâit, făcându-l să se încrunte. Primea extrem de rar un 
apel în timpul liber. EI și echipa sa aparțineau unei unități militare interne numită simplu 
Apărarea. Acţionau numai la ordinele emise de câţiva generali, şi a președintelui însuși — 
ei nu existau până ce nu era nevoie de ei. Scoase aparatul din buzunar. Se gândi că se- 
ntâmplă ceva important. Citi mesajul: POSIBILĂ INCURSIUNE NT. 

INT, 

Non Terestră. 

Pocni din degete şi se îndreptă spre uşă. Raptor l-a urmat, dar s-a oprit la ușă şi 
privi înapoi. Nimeni nu a ridicat privirea, de parcă băutura din paharele lor era cel mai 
important lucru din lume. 


### 


— Numele victimei este Doris Sömmer — cel puțin noi credem că este ea. 

Sergent Artur Amos îl conducea pe detectivul şef Ed Heisen de la Kripo - 
Kriminalpolizei — prin holul apartamentului întunecos și infect. 

— Pe baza datelor de pe permisul de conducere, avem o femeie de 26 ani, 
aproximativ 1,70 înălțime. Dar... amprentele sunt distruse, greutatea este necunoscută, 
culoarea părului şi a ochilor de asemenea necunoscute. 

— Necunoscute? Parcă am înțeles că ai un cadavru. 

Heisen l-a urmat pe polițistul mai în vârstă, îchinzând parțial ochii în încercarea de 
a-şi adapta vederea la semiobscuritate. 

Amos s-a întors pe jumătate și a ridicat din umeri. 

— Mda. 

I-a înmânat lui Heisen o foaie de hârtie ce conținea câteva informaţii de bază și o 
copie a permisului de conducere al fetei. Fotografia mică arăta o tânără în formă uitându- 
se drept în aparatul foto. 

— Alte urme? a întrebat Heisen citind pagina. 

— Cu milioanele, a replicat un poliţist mărunţel. 

Amos s-a oprit lângă ușa ce dădea într-o cameră inundată de lumina lămpilor de 
halogen şi cu câteva siluete în costume biohazard? albe. Apoi a a continuat să citească din 
carnetul său. 

— Urma unei benzi metalice pe cel de-al patrulea deget indică o posibilă logodnă, 
dar diamantul a dispărut și mai sunt dovezi că ea se afla împreună cu cineva. Așa că încă 
mai căutăm urme. 

A pufnit, dându-se deoparte. 

— Şi... mda, şi noi am crezut că avem și un cadavru, arătă Amos cu pixul. 

Heisen a trecut pe lângă el şi a privit în jos. Pe mochetă era o formă din cenușă, 
aproape prea perfectă în detalii. Nu știa ce să facă: să râdă sau să fugă țipând, afară din 
cameră. 

— Cristoase! Ce-au folosit, flacără de acetilenă? 

Trupul, sau cea ce fusese cândva un trup, era doar un strat subţire de cenușă gri- 
maronie de forma unui corp ce ţinea o mână ridicată, fie încercând să pareze o lovitură, 
fie apărându-și ochii de ceva. 

Amos a arătat din nou cu pixul. 

— N-avem nici o idee ce a putut provoca așa ceva. Dar indiferent ce... a fost a 
dracului de fierbinte. Credem că inelul... 

Se aplecă înainte, arătând o zonă întunecată la capătul stratului de cenușă de pe 
mochetă. 

— ...a avut un diamant. Bine, asta credem noi că a fost, pentru că băieţii de la 
laborator îmi spun că acolo este o mică urmă de cenușă de carbon mineralizat mai densă 
decât restul. 

Amos îl privi pe Heisen. 

— Ai idee ce temperatură e necesară pentru a provoca arderea unui diamant? 

— Nici măcar nu ştiam că pot arde. 

— Nici eu, dar am aflat. În mod normal este nevoie de circa 1.5000 C. Dar asta 
trebuie să fi fost chiar mai mare şi mai rapidă, pentru că dacă îl încălzești prea încet pe 
cel-mai-bun-prieten-al-fetelor, acesta explodează. 

— Incredibil. 

Heisen se lăsă pe vine alături de Amos. 

Polițistul arătă cu pixul prinprejur. 

— Acesta-i un nimic; aruncă o privire împrejur, detectivule. Nimic altceva nu e ars. 
Temperatura ridicată a fost doar aici, chiar pe ea și doar pe ea, timp de câteva secunde, 
după care — miraculos — a dispărut. 

Heisen a mormăit privind în sus — tavanul nu era afectat. 


2 Biohazard -— risc biologic în mediul înconjurător. 

— Bine, nu a fost un aruncător de flăcări. Ar fi ars plasticul de deasupra, sau ar fi 
lăsat măcar o urmă extrem de vizibilă. 

Pufni pe nări. Era un miros ciudat, dar nu duhoarea grasă care era de așteptat când 
un cadavru a fost ars. Mai văzuse oameni arşi și era o realitate că John sau Jane? Doe 
conțineau un procentaj substanţial de grăsime, mai mare în cazul femeilor. Chiar și o 
femeie sănătoasă, atletică, tot avea cam 10% grăsime corporală — a cărei ardere ar fi 
trebuit să umple camera cu fum gras şi mireasmă de porc prăjit. În loc de așa ceva, nu era 
nimic decât un puternic miros metalic. 

Heisen și-a țuguiat buzele gândindu-se o clipă, apoi a pocnit din degete. 

— Microunde. 

— Ha? se uită Amos la el ca și cum tocmai ar fi început să vorbească în altă limbă. 

— Microunde. Ştii, ca cele din cuptorul cu microunde. Am citit că militarii lucrează 
la un fel de dispozitiv care transmite unde care să prăjească de la interior spre exterior, 
lăsând clădirile intacte. 

Expresia lui Amos nu s-a relaxat, dar a clătinat din cap cu o juma’ de grad şi a 
ridicat o sprânceană. 

— Radiaţii? Nişte căcaturi de mi-cro-un-de de-ale Armatei? Asta e deducția ta, 
detectivule? 

Heisen ridică uşor din umeri. 

— Dece nu? 

Dar nu credea cu adevărat în această ipoteză. Citise și că aceste dispozitive erau de 
mărimea unui frigider profesional — ceva ce nu prea putea fi cărat până la etajul întâi al 
unui bloc de locuinţe de închiriat, folosit la arderea unei tinere, și apoi scos pe furiș sub 
poala hainei pe uşa din spate. 

Când Amos s-a întors să vorbească cu doi polițiști în uniformă, Heisen s-a uitat din 
nou la silueta de pe jos, încercând să-și imagineze cum stătea fata înainte de a cădea sau 
de a fi trântită la podea. Un braţ era ridicat, ca şi cum l-ar fi avut peste faţă în momentul 
morții, încercând poate să se apere de ceea ce a ucis-o. 

Heisen a încercat să se răsucească el însuşi în poziţia corectă. Cu picioarle 
depărtate, un braț depărtat şi celălalt peste față. Privi către o uşă aflată ce da în partea 
cealaltă a apartamentului. Deci ea a stat cu fața către acea încăpere. Indiferent ce a ucis-o, 
de acolo a venit. Ușa era închisă. 

Un brânci din spate era cât p-aici să-l trântească la podea. Se întoarse... ca să vadă 
cum năvălesc în cameră șase indivizi masivi, echipați în combinezoane negre -— cinci 
bărbați şi o femeie, cu nişte fețe atât de dure încât puteau îndoi o ușă de oțel. 


3 John Doe / Jane Doe — nume uzuale pentru desemnarea victimelor neidentificate. 

Unul a început să dea ordine calm și, imediat, grupul s-a răspândit, unii cu niște 
aparate ciudate, restul apropiindu-se de băieții în costume hazmat“ cărora le luară 
rapoartele din mâini. Heisen a observat armele puternice din tocurile de la coapsă. 

— Hei, da’ voi cine mama dracului sunteţi? se năpusti Amos dând din mâini şi 
flancat de doi poliţişti tineri. Bătrânul poliţist l-a înhăţat de braţ pe unul dintre oameni. 
Reacţia a fost imediată și îngrijorătoare — ca un fulger. Mâna lui Amos a fost apucată cu 
duritate şi răsucită. Acesta a ţipat, iar cei doi poliţişti au dat să scoată armele. Însă, 
înainte de a apuca măcar să pună mâna pe ele, cinci arme erau aţintite asupra lor. Tinerii 
au încremenit; în spatele lor, tehnicienii erau nemișcaţi. Ochii tuturor s-au îndreptat spre 
Amos. 

Heisen a recunoscut armele — Heckler & Koch USP Tactical. Ceea ce i-a atras atenţia 
a fost gura ţevii cu profil poligonal şi dispozitive de ochire mai înalte pentru a permite 
utilizarea amortizorului. Aveau și montură pentru aparatul de ochire cu laser — aceasta 
nu era dotarea standard, nici măcar pentru Kommando Spezialkrăfte?. 

— Dă-i drumul, a ordonat încet liderul. 

Amos a fost eliberat şi-şi freca mâna uitându-se ca şi cum nu se putea hotărî dacă 
să plece sau să-și scoată arma. Liderul, singurul care nici nu s-a obosit să-și scoată arma, 
a atins ceva din ureche și a spus câteva cuvinte. Telefonul polițistului a început să sune. 

— Răspunde, i-a spus lui Amos. 

Heisen se uita cum Amos, ținându-și ochii pe tipul solid, şi-a scos telefonul și l-a 
dus la ureche și a ascultat cu sprâncenele încruntate. 

Apoi l-a închis şi s-a întors spre oamenii lui. 

— Calm; a fost şeful. De fapt, cel din vârful ierarhiei. 

Apoi se întoarse frecându-și bărbia. 

— Să-i lăsăm pe acești... agenţi... să arunce o privire... şi să le acordăm tot ajutorul 
de care au nevoie. 

Apoi s-a întors cu fața spre cel despre care presupunea că este la comandă. 

— Cum te numești? l-a întrebat Amos cu bărbia-n piept, așteptând. 

Dar a fost împins deoparte, iar „agenţii” și-au văzut de treaba lor. Heisen s-a dat 
aproape de Amos. 

— Cine dracu sunt ăștia? 

— De la Apărare, a ridicat din umeri Amos și a dat să plece. 

— Cum? Ce Apărare — Armata, Marina, Spezialkrăfte, Securitatea Naţională, cine? se 
propti Heisen în fața lui Amos. 

Acesta a făcut un semn cu mâna către agenți. 

— N-ai decât să afli. 


4 Hazmat — costum special de protecţie. 
5 KSK Kommando Spezialkrăfte (Forțe Speciale Commando, KSK) - forțe militare de elită, alcătuite din soldaţi special 
pregătiţi pentru operaţii, proveniți din Armata Germană (Bundeswehr) și organizate într-o Divizie de Intervenţie Rapidă. 

Heisen îşi afişă cel mai dezarmant zâmbet al său și se apropie de femeie. 

— Salut, sunt... 

— Fuck off! 

— Mulţumesc. 

Se dădu lângă perete, hotărându-se să privească doar. Se părea că cei de la Apărare 
nu voiau să-i împărtășească nimic. Mai putea încerca, poate cerșind vreo informație, sau 
îşi putea face singur treaba. Se îndepărtă de zid, ştiind că are la dispoziție doar câteva 
minute înainte ca tipii, cine or fi ei, să-i dea pe toți afară. Dacă voia răspunsuri, trebuia să 
le obţină singur... repede. 

Trecu pe lângă cei de la criminalistică care, în genunchi, cercetau şi ridicau 
fragmente minuscule de dovezi de pe mochetă. Din mers, a luat o mănușă de plastic din 
una dintre cutiile lor, fără să şi-o pună pe mână. Se apropie de uşa închisă către care 
victima dezintegrată stătea cu faţa şi i-a încercat mânerul. Încuiată. 

Din spatele său, Amos a confirmat ceea ce acum era evident. 

— Încuiată şi blocată de tot, la fel ca și ușa din partea cealaltă — încă nu am intrat 
înăuntru pentru că proprietarul nu are cheie. Aşteptăm să vină un lăcătuș. Și, înainte ca 
să întrebi, am introdus deja o cameră tv flexibilă, dar n-am văzut nimic. Aşa că... 
aşteptăm. 

Heisen a făcut un pas înapoi, s-a uitat în jurul camerei vechi, apoi a pipăit deasupra 
tocului uşii. 

— Am făcut deja asta, spuse Amos. Blocată și nici o cheie ascunsă. Ar fi fost prea 
uşor, nu-i așa? 

— Poate că-i încuiată din interior? i se adresă Heisen peste umăr. Mulțam, Amos; 
încerc și pe partea cealaltă. 

N-a mai aşteptat replica, şi s-a strecurat pe lângă poliţist într-un hol îngust, pe care 
a înaintat până ce a ajuns la o ușă presupusă a fi ieșirea din spate a camerei în care 
tocmai a încercat să intre. Folosind din nou mănușa, a încercat mânerul — se mișca, dar 
uşa rămânea blocată. Cercetă canaturile — de data aceasta păreau mai slăbite — lemnul era 
vechi şi afectat de igrasie. 

Heisen a introdu-s mâna sub haină, a desfăcut cureluşa de la tocul armei și şi-a lipit 
urechea de ușă. Deşi Amos îi spusese că au verificat interiorul cu o cameră video 
flexibilă, el știa din experiență că dacă cineva voia să se ascundă, se putea piti chiar și 
într-o nenorocită de valiză. 

Heisen şi-a lăsat revolverul să-i atârne sub braț și și-a proptit umărul în ușă. Un 
picior l-a sprijinit pe peretele opus al holului şi a împins din ce în ce mai tare până ce 
lemnul a pârâit ușor când zăvorul broaștei a ieşit din locașul său aflat în cavitatea 
putredă. A deschis încet ușa şi a pășit înăuntru. Simţi din nou mirosul acela ciudat, dat 
mai puternic — ca la un scurt-circuit electric. În minte i-a venit imediat cuvântul ozon. 

Se feri repede din dreptul cadrului luminos al ușii — cea mai bună poziţie care te 
făcea o ţintă ușoară. A așteptat ca ochii să i se adapteze la întuneric, şi, treptat, a 
descoperit grămezile de haine murdare, ambalaje de alimente şi alte gunoaie de felul 
acesta. Singurul sunet care se auzea provenea de la echipa de specialiști aflați de calaltă 
parte a uşii. 

Heisen a rămas nemișcat, rotindu-și doar privirea prin cameră. Lângă perete era o 
pereche de adidași noi, cu niște șosete curate în ei — care făceau notă discordană cu 
harababura mizeră din jur. Pe o masă erau un lănțișor de aur cu medalion, un portofel 
Yves Saint Laurent deschis și cu câteva carduri în el, un ceas de mână acvatic Seiko, 
foarte scump. Deci nu a fost un hoţ. Doar dacă nu cumva ceea ce a luat era ceva complet 
diferit. 

Heisen privi în jur, mormăind. Ceva nu se potrivea. Întreg blocul de apartamente 
de închiriat nu era decât un fel de budă mirositoare. Imaginea fetei, drăguță, sănătoasă, 
adidaşii scumpi şi obiectele personale — pur şi simplu nu se potriveau. 

Într-un târziu, Heisen a înaintat spre mijlocul camerei şi și-a pus pistolul la loc în 
toc. Ce nu era în regulă în această imagine? Își ţuguie buza de jos și se întoarse încet într- 
un cerc complet. Nu se afla de mult timp în apartament, dar îi era evident faptul că locul 
nu a fost răscolit. Deci, cine a ucis-o pe Sommer au găsit ceea ce voiau, sau obiectivul a 
fost chiar fata — un asasinat la comandă. 

Heisen oftă ducându-și mâinile la gură. Dacă, a treia variantă, era un fel de 
fenomen natural ciudat — poate un fulger globular? Pufni uşor după care şi-a pus 
mănușa. Cu două degete a ridicat portofelul, cercetând cu atenţie conținutul. Nici o 
chitanţă, hârtiuţă, sau măcar un bilet de autobuz... dar plin cu bani gheaţă. Se gândi că 
este portofelul unui fugar. 

A deschis unul dintre compartimente din care a scos fotografia fetei stând lângă un 
tânăr zâmbitor ce avea în mână un craniu maroniu vechi. Ea avea o expresie ușor 
plictisită, şi ţinea un fel de stilou ciudat cu aspect metalic. Întoarse fotografia pe spate. 
Scrise mărunt erau doar trei cuvinte: Eu și Klaus. Acum avea și un nume pentru acest 
tânăr. 

— Klaus, mda? Măi copii, ce-aţi găsit voi doi? 

O mai studie câteva clipe, după care a strecurat-o în buzunar şi a continuat să 
cerceteze și celelalte compartimente — toate erau goale. 

Heisen a adulmecat din nou - ozon. Ozon, pişat, chiștoace vechi, pileală și sex. Aici 
nu era Club Med și categoric nu era un loc în care te așteptai să găseşti o tânără drăguță 
cu adidași noi și scumpi, purtând un Seiko pentru scufundări. Din puţinele informații 
oferite de Amos, ea venise aici acum o lună şi și-a plătit chiria în avans și cu bani gheaţă. 
În asemenea locuri, cei care veneau aici erau târfe, dealeri de droguri, sau se ascundeau. 
Nu se stătea pentru atmosferă sau pentru bucatele restaurantului local. 

S-a uitat din nou la fața zâmbitoare din fotografie — în nici un caz fetele tinere din 
familii bune nu veneau aici ca să fie incinerate într-o micro-ardere la 2.0000. Mai degrabă, 
veneau ca să se întâlnească cu iubiții pe care nu-i acceptau părinţii lor conservatori... sau 
ca să se ascundă. Îşi frecă bărbia. Un portofel de fugar, se gândi iarăși. Dar fugind de cine? 

A apăsat întrerupătorul, dar becul nu s-a aprins — era înnegrit în interior. Privind 
către ușa în spatele căreia lucrau Amos şi echipa sa, nu a zărit nici o cheie în broască. La 
o cercetare mai îndeaproape, a putut vedea că mecanismul este sudat. Se încruntă. Cine o 
fi ieşit din camera aceasta ca să o termine pe Doris şi apoi să o incinereze, s-a întors după 
aceea înăuntru, și s-a asigurat că ușa rămâne închisă. 

Heisen a privit în jur; oricine o fi fost, a ieșit de aici, s-a întors înapoi aici... şi a 
rămas aici. Se întoarse încet, cu pistolul Glock în mâna lăsată în jos pe lângă corp. 

Unde mama dracu’ eşti? se întrebă. 

Mai rămăsese doar un loc în care să se uite. Păși cu repeziciune spre dulapul de 
lângă perete, cu arma ridicată. Întinse mâna către mâner. Imaginea siluetei de cenuşă pe 
podea i-a fulgerat prin minte, dar s-a străduit să-și controleze respirația. 

Unu-doi-trei; a deschis brusc ușa, și imediat ceva a căzut peste el. L-a lovit cu 
Glockul în timp ce se proptea cu un umăr spre agresor, inima galopându-i nebunește în 
piept. Într-o clipă a fost în gardă, ochind cu ambele mâini pe armă. Câmpul vizual îi era 
îngustat şi concentrat ca un laser pe grămada din faţa sa. 

— Băga-te-aș în mă-ta! 

Răsuflă adânc, râzând încetișor. 

— O nenorocită de haină. 

Și-a pus pistolul în toc, ușurat că nu a tras. Își putea imagina faţa lui Amos când 
polițiștii ar fi năvălit aici ca să vadă doar că el tocmai împușcase un rahat de haină de 
ploaie din plastic. 

Heisen şi-a ridicat ochii către dulapul gol ca să continue cercetarea. Primul lucru pe 
care l-a observat a fost că placa de lemn din spate era înnegrită. Îmbrăcămintea încadra 
interiorul ca și cum fusese deja trasă spre laterale. Heisen s-a apropiat şi a pipăit spatele 
mobilei — era pârlită, dar solidă. A împins-o — nu era un perete fals sau culisant. 

Ridică una dintre jachete și văzu că-i lipseşte o bună bucată dintr-o parte. Ce mama 
dracu'? O apropie mai mult de ochi — era pârlită, ca și cum una dintre mâneci fusese 
tăiată cu un cuțit înroșit în foc. A răsucit-o în mâini — cealaltă parte era neatinsă. Luă o 
bluză din partea opusă dulapului — același lucru, dar la mâneca opusă — încălzită, dar nu 
cu flacără — cauterizată. Se aplecă să cerceteze podeaua dulapului - nici o urmă de 
cenușă. Mânecile și materialul tăiate erau... dispărute. A pus la loc bluza şi s-a dat 
înapoi, din nou cu mâinile în șolduri. Zona înnegrită avea formă ovală, cam de 1 m 
înălțime și acum putea vedea că acolo unde acest oval şi hainele se suprapuneau, 
mânecile și restul de material pur şi simplu dispăruse. 

— Să fiu al naibii dacă pricep ceva, spuse încet în întunericul din interior. 

Îşi scoase mănușa de pe mână și o puse în buzunar. Da, trebuia să afle cine erau 
fata și misteriosul bărbat. Acum avea măcar un nume și o față, un punct de plecare. 

Heisen s-a oprit la ușă, privind înapoi. Din acest unghi, ovalul întunecat din dulap 
părea alungit în profunzime... aproape ca un tunel. 


HEH 


Monroe își supraveghea echipa cum se mișcă precum o ceată de rechini care-și 
căutau prada. Echipa sa de Apărare nu coopera cu poliția, sau cu orice alt departament al 
legii. Cu ce se luptau ei de obicei, nu respecta regulile, aşa că nu o făceau nici ei. 

Monroe privea prin cameră, observând pe oricine și orice. Agenţii săi, Harper și 
Felzig erau ghemuiţi lângă silueta de cenușă, făcând fotografii digitale, luând probe și 
parametri, iar după câteva minute, agentul Carter a venit lângă el, dându-se mai 
aproape, cu o cutie mică în mână. 

— Ce-ai găsit, Carter? a întrebat Monroe. 

Carter a ridicat micul ecran iluminat. 

— Ciudat; avem urme extrem de ridicate de radiaţii gamma, aproape de nivelul 
periculos. Și alte urme de fond pe care nu le pot identifica. 

Făcu semn către ușa încuiată. 

— lar punctul focal este acolo. 

— Păi, hai să aruncăm o privire înăuntru. 

— Lăcătușul vine imediat, spuse Amos din spatele său. 

La uşă, Monroe nu s-a oprit, ci doar a ridicat unul dintre bocanci şi a lovit. Uşa 
veche s-a prăvălit spre interior. Rămase în cadrul ei, plimbându-și doar ochii prin spaţiul 
gol. În spatele său, agenţii luaseră poziţii, cu armele ridicate, aţintite spre interior. 

— Liber! 

A păşit în interior, urmat de Benson, Carter cu aparatul său și Raptor cu arma 
asupra întunericului. S-au împrăştiat repede, profesional, prin cameră. Prima verificare a 
fost pentru a descoperi pe oricine sau orice ar fi încercat să se ascundă. Apoi au trecut la 
o cercetare mai aprofundată — în căutare de urme și indicii. 

Monroe se opri în faţa dulapului cu ochii la ovalul înnegrit. Carter, lângă el, şi-a 
ridicat aparatul. 

— Aici indicaţiile depășesc scala. 

Bătu cu degetele în zona arsă. 

— Solid. 

În spatele său apăru şi Raptor. Deşi era un tip atât de masiv, se mişca pe nesimţite. 

— Vreţi să vă spun cu ce mă gândesc că seamănă chestia asta? 

Monroe răsuflă adânc. 

— Nu-i nevoie. 

Apoi i se adresă lui Carter. 

— Du înregistrările la bază. Vreau să ştiu ce-i cu semnătura de radiaţii 
necunoscute. Şi mai vreau să ştiu cum pot fi depistate. 

— O luăm din loc, a ordonat Monroe. Am ratat distracţia. Să încercăm să fim pe 
fază la următoarea. 

La uşă s-a oprit, adresându-i lui Amos un fel de salut. 

— Mulţumesc pentru cooperare. 

— Ca și cum aş fi avut de ales, a pufnit bătrânul poliţai după ce Monroe a ieşit din 
cameră. 


Va urma... 

NET FICTION 
R.E.BYRD 


Tărâmul de dincolo de Poli! 


varianta în limba română 
uncris 


Trebuie să scriu acest jurnal în secret și anonimat. Se referă la zborul meu arctic din 
19 februarie 1947. 

Vine o vreme când raționalitatea oamenilor trebuie lăsată deoparte, ca 
nesemnificativă, și trebuie acceptată inevitabilitatea Adevărului! Nu am permisiunea de 
a dezvălui documentaţia aferentă acestui text... poate nu va avea parte niciodată de o 
cercetare publică minuțioasă, dar trebuie să-mi fac datoria şi să consemnez totul aici 
pentru a fi citit cândva. 

Într-o lume a lăcomiei și a exploatării unei părți a omenirii adevărul nu mai poate fi 
suprimat. 


JURNAL DE ZBOR: BAZA ARCTICĂ, 19.02.1947 


06002 — Toate pregătirile sunt complete pentru zborul nostru spre nord și vom 
decola cu rezervoarele pline la 0610. 

0620 — amestecul de combustibil la motorul din tribord pare să fie prea bogat, 
îl ajustăm, apoi Pratt & Whittney funcţionează lin. 

0730 — verificare radio cu Baza. Totul este bine și recepţia normală. 

0740 — Observăm o ușoară scurgere de ulei la motorul tribord, totuși 
aparatele indică o presiune normală a uleiului. 

0800 — Uşoară turbulenţă dinspre est, la altitudinea de 700 m; coborât nivelul 
de zbor la 500 m, fără alte turbulente, dar cu vânt crescător din coadă, 
uşoară ajustare a manetei de gaze, acum avionul zburând foarte bine. 

0815 — Verificare radio cu Baza. Situaţie normală. 

0830 — Întâlnim din nou turbulente; creștem altitudinea la 900 m; din nou 
condiţii bune de zbor. 


1 Text fictional atribuit contraamiralului Richard E. Byrd pentru sustinerea teoriei “Pamantului interior”. 
2 Maniera militară de a nota ora — 0600 = oh-six-hundred 

0910 — 


0910 — 


0915 — 
0949 — 


0955 — 
1000 — 


1005 — 


1030 — 


Dedesubt, vastă suprafață de gheaţă şi zăpadă; de notat nuanța 
galbenă a naturii care se dispersează într-un model linear. Modificând 
cursul pentru o observare mai bună al acestui model colorat, am 
observat şi nuanţe roșietice şi purpurii. Am executat un viraj de 360° 
deasupra acestei zone, apoi am revenit pe cursul planificat. Ne-am 
reverificat poziția în raport cu Baza și am transmis informaţia 
referitoare la coloraţia gheții şi zăpezii din zona pe care o survolam. 
Acele compasului magnetic și ale girocompasului au început să se 
rotească și să vibreze; nu putem menţine direcția după instrumente. 
Folosim busola solară şi totul pare a fi în regulă. Comenzile sunt 
oarecum mai moi, răspund cu ceva încetineală, dar nu sunt semne de 
depuneri de gheaţă. 

În depărtare par a se vedea munți. 

Au trecut 29 minute de la prima observare a munților; nu este o iluzie 
optică. Sunt munţi și formează o mică creastă pe care nu am mai 
văzut-o niciodată mai înainte! 

Schimbat altitudinea la 920 m; din nou turbulenţe puternice. 
Survolăm mica creastă montană continuând zborul spre nord pe cât de 
bine putem menţine direcția. Dincolo de munţi pare a se vedea o vale 
străbătută de un mic râu ce curge prin partea centrală a zonei. 
Dedesubt nu ar trebui să fie nici o vale de asemenea mărime! Aici este 
ceva absolut anormal! Ar trebui să survolăm doar gheaţă și zăpadă! 
Spre babord sunt păduri întinse pe pantele muntoase. Instrumentele 
noastre de navigaţie continuă să se rotească vertiginos; giroscopul 
oscilează într-o parte și alta! 

Am redus altitudinea la 420 m şi am executat un viraj strâns la stânga 
pentru a examina mai bine valea de dedesubt. E verde datorită 
mușchiului, sau a unui fel de iarbă compactă, parcă tricotată. Lumina 
este şi ea diferită. Nu mai pot vedea soarele deloc. Am executat un alt 
viraj la stânga și am văzut un fel de animal mare sub noi. Părea să fie 
un elefant! NU!!! Semăna mai mult cu un mamut! Incredibil! Și totuși, 
iată-l! Am redus altitudinea la 300 m şi am luat binoclul pentru a 
examina mai bine animalul. S-a confirmat — este într-adevăr un animal 
asemănător cu mamutul! Trebuie să raportez aceasta la Bază. 
Survolăm tot mai multe coline verzi. Indicatorul temperaturii 
exterioare arată 230 C! Continuat zborul pe cursul nostru. Încercat să 
contactăm Baza. Radioul nu funcționează! 

1130 — Peisajul de sub noi este mai plat și normal (dacă pot folosi acest 
termen). Drept înainte vedem ceva ce pare a fi un oraş!!!! Asta e 
imposibil! Avionul parcă ar fi mai uşor și pluteşte ciudat. Comenzile 
refuză să răspundă!! DOAMNE!!! Dincolo de aripile din babord și 
tribord au apărut nişte aeronave ciudate. Se apropie rapid de noi! Au 
formă discoidală şi o mișcare de rotaţie. S-au apropiat destul pentru a 
putea vedea marcajele de pe ele. E un fel de zvastică!!! Fantastic. Unde 
ne aflăm? Ce s-a întâmplat? Am tras din nou de comenzi. Nu 
răspund!!! Suntem prinşi într-un fel de rețea invizibilă! 

1135 — Radioul a pârâit și s-a auzit o voce în engleză cu un uşor accent nordic 
sau germanic! Mesajul este: „Bine ați venit, Admiral, sunteți pe mâini 
bune.” Am constatat că motoarele avionului nostru s-au oprit! Avionul 
se află sub un control straniu, iar acum virează singur. Comenzile sunt 
inutile. 

1140 — Am recepționat încă un mesaj radio. Începem manevrele de aterizare şi 
avionul vibrează puţin şi începe să coboare ca şi cum ar fi prins într-un 
imens elevator invizibil! Viteza descendentă este neglijabilă şi aterizăm 
cu doar un șoc mic. 

1145 — Mai fac doar o notare grăbită în Jurnalul de zbor. De avionul nostru se 
apropie câţiva oameni pe jos. Sunt înalți și cu părul blond. În depărtare 
este un oraş mare care străluceşte în toate culorile curcubeului. Nu știu 
ce urmează să se întâmple, dar nu văd arme la cei ce se apropie. Aud o 
voce care mi se adresează pe nume și-mi cere să deschid uşa de la 
cargo. Mă supun. 


SFÂRŞITUL JURNALULUI 


The Complete Shell 
Hollow Earth Model 


Centre of 
gravity 


sa, Central sun S 

Polar Holes 
Hollow Earth Model 

De aici, în continuare, voi consemna toate evenimentele doar din memorie. Sfidează 
imaginația şi ar părea doar o nebunie dacă nu s-ar fi întâmplat cu adevărat. 


XXX 


Operatorul radio și cu mine suntem așteptați să coborâm din avion și preluaţi în 
cea mai cordială manieră. Am urcat pe un fel de platformă fără roţi care ne-a dus extrem 
de lin către oraş. Pe măsură ce ne apropiam, oraşul se dezvăluia a fi construit dintr-un 
material cristalin. Curând am ajuns la o clădire uriașă cu o arhitectură cum nu am mai 
văzut. Părea a fi fost concepută pe planga lui Frank Lloyd Wright, sau poate mai corect, 
din imaginaţia lui Buck Rogers!! 

Ni s-a servit o băutură caldă cu un gust neobișnuit. Era delicioasă. Cam după 10 
minute, două dintre minunatele noastre gazde au venit să anunţe că trebuie să le 
însoțesc. Nu aveam ce face decât să mă supun. L-am lăsat pe operatorul radio şi am 
parcurs o distanţă scurtă până ce am intrat într-un fel de elevator. Câteva momente am 
coborât, apoi mecanismul s-a oprit, iar uşile s-a deschis neauzite înspre sus! 

Pe holul lung, lumina ușor rozalie părea emanată de înşişi pereţii! Unul dintre cei 
doi însoțitori a făcut semn să ne oprim în faţa uşii gigantice. Pe ea era gravată o inscripţie 
pe care nu am putut-o citi. Uşa s-a deschis fără zgomot și mi s-a făcut semn să intru. Una 
dintre gazde mi-a spus: 

— Nu vă temeţi, Admiral, veţi avea o audienţă cu Conducătorul... 

Am pășit înăuntru şi ochii mi s-au adaptat la coloratura minunată ce părea să 
umple în întregime încăperea. Apoi am început să observ împrejurimile. 

Ceea ce mi se dezvăluia ochilor era cea mai minunată priveliște din întreaga mea 
existență. Era ceva prea frumos pentru a putea fi descris. Era ceva rafinat și delicat. Nu 
cred că există un termen omenesc care să poată descrie corect vreun detalia! 

Gândurile mi-au fost întrerupte cordial de o voce caldă, melodioasă: 

— Vă urez bun venit pe domeniul nostru, Admiral! 

Era un om cu trăsături delicate și cu chipul gravat de ani. Era așezat la o masă 
lungă. Mi-a făcut semn să mă așez pe un scaun. După ce m-am aşezat, şi-a împletit 
degetele şi a zâmbit. Vorbi din nou, încet, comunicându-mi următoarele: 

— V-am lăsat să intrați aici deoarece sunteți un caracter nobil și bine-cunoscut în 
lumea de la suprafață, Admiral. 

„Lumea de la suprafață”... aproape că mi-am ţinut respirația! 

— Da - a replicat Conducătorul zâmbind - sunteţi pe domeniul Arianni, Lumea 
Interioară a Pământului. Nu vă vom întârzia misiunea și veţi fi escortați în siguranţă la 
suprafață și o pe oarecare distanţă înapoi. Dar acum, Admiral, vă voi spune de ce v-am 
invitat aici. Așa cum este corect, interesul nostru a început după ce rasa voastră a detonat 

primele bombe atomice la Hiroshima și Nagasaki, Japonia. În acele moment alarmant am 
trimis navele noastre zburătoare, fliigelrad - discuri zburătoare, în lumea de la suprafaţă ca 
să investigheze ce a făcut rasa voastră. Sigur, acum e doar istorie, dragul meu Admiral, 
dar trebuie să continui. Vezi, mai înainte, noi nu am interferat niciodată în războaiele 
rasei voastre, dar acum trebuie să o facem, pentru că aţi învățat să manipulaţi o anumită 
putere care nu este pentru om, şi anume aceea a energiei atomice. Emisarii noștri au 
transmis deja mesaje către puterile lumii voastre, dar nu li s-a dat atenţie. 

Vezi tu, cultura şi știința noastră e cu mii de ani înaintea rasei voastre, Admiral... 

L-am întrerupt: 

— Dar ce are asta de a face cu mine, sir? 

Ochii Conducătorului părură să pătrundă adânc în mintea mea şi după ce m-a 
studiat câteva clipe, a răspuns: 

— Rasa voastră a ajuns acum la punctul fără întoarcere, căci sunt printre voi unii 
care mai degrabă ar distruge propria voastră lume decât să renunţe la puterea lor aşa 
CUM o cunosc... 

Am aprobat cu o mişcare a capului, iar Conducătorul a continuat: 

— În 1945 și după aceea, noi am încercat să contactăm rasa voastră, dar eforturile 
noastre au fost întâmpinate cu ostilitate, asupra navelor noastre fliigelrads s-a deschis 
focul. Da, au fost chiar urmărite cu răutate și animozitate de avioanele voastre de luptă. 
Deci, acum, îţi spun ţie, fiule, că o mare furtună se va dezlănțui în lumea voastră, o urgie 
neagră care nu se va ostoi singură vreme de mulţi ani. Nu veţi avea ce face, pentru că nu 
veți găsi siguranţă în știința voastră. Va rămâne dezlănțuită până ce fiecare floare a 
culturii voastre va fi zdrobită, şi toate realizările omenirii vor fi dispărute în marele haos. 
Recentul vostru război a fost doar un preludiu a ceea ce va urma pentru rasa voastră. 
Aici o vedem din ce în ce mai clar cu fiecare ceas... vrei să spui că greşesc? 

— Nu, am răspuns, s-a mai întâmplat și înainte, Evul Mediu Întunecat a venit și a 
durat mai mult de 500 ani. 

— Da, fiule, a replicat Conducătorul, Evul Întunecat ce va veni acum pentru rasa 
voastră va acoperi Pământul precum un giulgiu, dar eu cred că unii din rasa voastră vor 
supraviețui furtunii... după aceea, nu știu. Vedem departe în timp o lume nouă 
ridicându-se din ruinele rasei voastre, căutându-și legendarele comori pierdute, și vor fi 
în siguranţă aici, sub supravegherea noastră. Când vor sosi acele vremi, vom veni iarăşi 
să ajutăm la renașterea culturii și rasei voastre. 

Poate, până atunci, voi veţi fi învăţat inutilitatea războiului și a conflictelor... și 
după acest timp, cultura și știința voastră se va orienta către eforturile unui nou început. 

Tu, fiule, te vei întoarce în Lumea de la Suprafaţă cu acest mesaj... 

Cu aceste cuvinte finale, întâlnirea noastră păru să ia sfârșit. Am rămas o clipă în 
picioare ca într-un vis... dar, totuşi, știam că aceasta s-a întâmplat în mod real, și din 
anumite motive neclare m-am înclinat ușor, din respect sau umilință, nici eu nu ştiu. 

Brusc, am fost iarăși conștient de prezenţa lângă mine a celor două minunate gazde 
care mă aduseseră aici. 

— Pe aici, Admiral. 

M-am întors ca să mai privesc odată spre Conducător. Pe fața-i delicată şi bătrână 
stăruia un zâmbet blând. 

— Mergi cu bine, fiule, mi-a urat, făcând cu mâna fină un gest de pace... și 
întâlnirea noastră chiar s-a încheiat. 

Am ieşit repede prin ușa gigantă a sălii Stăpânului și am intrat iarăşi în elevator. 
Ușa a alunecat ușor în jos, iar noi am început imediat să urcăm. Una dintre gazdele mele 
a vorbit din nou: 

— Trebuie să ne grăbim, Admiral, pentru că Stăpânul nu doreşte să vă mai întârzie 
față de programul planificat şi trebuie să vă întoarceți cu acest mesaj către rasa voastră. 

Nu am spus nimic. Toate aceste erau aproape incredibile, şi încă odată, gândurile 
mi-au fost întrerupte când ne-am oprit. Am intrat în încăperea unde mi-am regăsit 
operatorul radio. Avea o expresie neliniștită pe față. Pe când mă apropiam, i-am spus: 

— Totul e bine, Howie, totul e bine. 

Cele două gazde ne-au făcut semn către platforma ce ne aștepta, ne-am urcat la 
bord, şi în curând am ajuns la avionul nostru. Motoarele se roteau în ralanti și ne-am 
ambarcat imediat. Întreaga atmosferă părea să fie cuprinsă acum de o tentă de urgenţă. 

După ce ușa de la compartimentul cargo a fost închisă, avionul a fost imediat 
ridicat de o forță nevăzută până ce am ajuns la altitudinea de 800 m. Două fliigelrads ne 
flancau la oarecare distanţă, ghidându-ne pe drumul de întoarcere. Aici trebuie să 
precizez că vitezometrul nu dădea nici o indicație, totuși ne mișcam cu viteză foarte 


mare. 
XX 


NOTAŢIILE DIN JURNALUL DE ZBOR CONTINUĂ: 


0215 — A sosit un mesaj radio: „Noi plecăm acum, Admiral, aveţi liber la 
comenzi. Auf Wiedersehen!!!! Ne-am uitat câteva clipe cum fliigelrads 
dispăreau în cerul de un albastru pal. Avionul s-a „împiedicat” brusc, 
dar am recăpătat rapid controlul. O vreme am tăcut, fiecare cu 
gândurile sale... 

0215 — Survolăm din nou zone vaste de gheaţă și zăpadă, la aproximativ 27 
minute de Bază. Am apelat prin radio şi ni s-a răspuns. Am raportat că 

totul este normal... normal. Baza şi-a exprimat ușurarea pentru faptul 
că am restabilit contactul. 
0300 — Am aterizat lin la Bază. Am o misiune... 


SFÂRȘITUL NOTĂRILOR DIN JURNALUL DE ZBOR 


XXX 


11.03.1947 

Tocmai am participat la o ședință la Pentagon. Am povestit întreaga mea 
descoperire și mesajul din partea Conducătorului. Președintele a fost informat. Acum 
sunt reţinut de câteva ore (6 ore şi 39 minute, ca să fiu mai exact). 

Am fost interogat de Serviciile de Securitate și de o echipă medicală. A fost un 
chin!!! Mă aflu sub control strict conform prevederilor de securitate națională a Statelor 
Unite ale Americii. 

Mi s-a ORDONAT SĂ PĂSTREZ TĂCEREA REFERITOR LA TOT CE AM AFLAT, 
SPRE BINELE UMANITĂȚII!!! Incredibil! Mi s-a reamintit că sunt militar şi trebuie să 
mă supun ordinelor. 


30.12.1956 NOTĂ FINALĂ: 

Acești ultimi ani de după 1947 nu au fost uşori... Fac acum ultima notare în acest 
jurnal special. În încheiere, trebuie să declar că am păstrat cu conștiinciozitate acest secret 
așa cum mi s-a ordonat. A fost cu totul împotriva valorilor mele morale. Acum, simt că 
se apropie noaptea cea lungă, dar acest secret nu va muri odată cu mine, dar așa cum 
trebuie să facă adevărul, va triumfa pentru că așa trebuie. 

Aceasta poate fi singura speranță a omenirii. Am văzut adevărul care mi-a 
revigorat sufletul și m-a eliberat! Mi-am făcut datoria față de monstruosul complex 
industrial-militar. 

Acum, lunga noapte începe să se apropie, dar asta nu trebuie să fie sfârşitul. 
Precum la sfârşitul nopții arctice, lumina strălucitoare a adevărului va reveni din nou... 
iar cei care sunt de partea Întunericului vor cădea în Lumina sa... PENTRU CĂ AM 
VĂZUT ACEL TĂRÂM DE DINCOLO DE POLI, ACEL CENTRU AL MARELUI 
NECUNOSCUT. 


Admiral Richard E. Byrd 


United States Navy 
24 December 1956 

